കർണാടക മന്ത്രിസഭ വികസിപ്പിച്ചു; ആർ ശങ്കറും എച്ച് നാഗേഷും മന്ത്രിമാരായി സത്യപ്രതിജ്ഞ ചെയ്തു\nKarnataka, First Published 14, Jun 2019, 2:53 PM IST\nആർ ശങ്കറും സ്വതന്ത്രൻ എച്ച് നാഗേഷും മന്ത്രിമാരായി സത്യപ്രതിജ്ഞ ചെയ്തു. കെപിജെപി അംഗമായി ജയിച്ച ആർ ശങ്കർ സത്യപ്രതിജ്ഞക്ക് തൊട്ടുമുൻപാണ് കോൺഗ്രസിൽ ചേർന്നത്.\nബെംഗളൂരു: കർണാടകത്തിൽ കുമാരസ്വാമി മന്ത്രിസഭ വികസിപ്പിച്ചു. ആർ ശങ്കറും സ്വതന്ത്രൻ എച്ച് നാഗേഷും മന്ത്രിമാരായി സത്യപ്രതിജ്ഞ ചെയ്തു. കെപിജെപി അംഗമായി ജയിച്ച ആർ ശങ്കർ സത്യപ്രതിജ്ഞക്ക് തൊട്ടുമുൻപാണ് കോൺഗ്രസിൽ ചേർന്നത്.\nകോൺഗ്രസ് നേതൃത്വവുമായി ഉണ്ടാക്കിയ ധാരണയനുസരിച്ചാണ് നടപടി. ഇതോടെ സഭയിൽ കോൺഗ്രസ് അംഗങ്ങളുടെ എണ്ണം 80 ആയി. ഇരുവരുടെയും പിന്തുണ ഉറപ്പാക്കുന്നതിലൂടെ പ്രതിസന്ധി ഒഴിവാക്കാമെന്നാണ് കോൺഗ്രസ് ജെഡിഎസ് സഖ്യത്തിന്‍റെ പ്രതീക്ഷ.\nവിമത എംഎൽഎമാരെ ഉൾപ്പെടുത്തി വിപുലമായ മന്ത്രിസഭാ പുനഃസംഘടന നിയമസഭയുടെ വർഷകാല സമ്മേളനത്തിന് ശേഷം ഉണ്ടാകും. സ്വതന്ത്രരുടെ പിന്തുണ ഉറപ്പാക്കുന്നതോടെ 224 അംഗ സഭയിൽ 119 പേരുടെ പിന്തുണ കോൺഗ്രസ് ജെഡിഎസ് സഖ്യത്തിനാകും.\nLast Updated 14, Jun 2019, 3:06 PM IST\nkaranataka cabinet expanded\nകർണാടക മന്ത്രിസഭ വികസിപ്പിച്ചു


കേരളത്തിലെ 13534 കുടുംബങ്ങൾക്ക് പട്ടയം , ഇടുക്കിയിൽ 2423 കുടുംബങ്ങള്‍ക്ക് പട്ടയം - India Vision Media\nകേരളത്തിലെ 13534 കുടുംബങ്ങൾക്ക് പട്ടയം , ഇടുക്കിയിൽ 2423 കുടുംബങ്ങള്‍ക്ക് പട്ടയം\nഇടുക്കി ജില്ലയിലെ വിവിധ പട്ടയ വിതരണ ഓഫീസുകള് മുഖാന്തിരം വിവിധ ഭൂമി പതിവു ചട്ടങ്ങള് പ്രകാരം 2423 കുടുംബങ്ങള്‍ക്കാണ് പട്ടയം നല്‍കുന്നത്. 1964ലെ ഭൂമി പതിവു ചട്ടങ്ങള് 1813, 1993ലെ പ്രത്യേക ഭൂമി പതിവു ചട്ടങ്ങള് 393, എല്‍റ്റി ക്രയസര്‍ട്ടിഫിക്കറ്റ് 25, മുനിസിപ്പല് ചട്ടങ്ങള് 3, വനാവകാശ രേഖ 158, ഹൈറേഞ്ച് കോളനൈസേഷന് സ്‌കീം 31 എന്നിങ്ങനെ പട്ടയങ്ങളാണ് വിതരണം വിതരണം ചെയ്യുന്നത്.\nതിരുവനന്തപുരം: കേരളത്തിലെ 13534 കുടുംബങ്ങൾക്ക് ഇന്ന് പട്ടയം വിതരണം ചെയ്യും. പതിനാല് ജില്ലാകേന്ദ്രങ്ങളിലും 77 താലൂക്ക് കേന്ദ്രങ്ങളിലുമായാണ് പട്ടയമേള നടക്കുക. കേരളാ സർക്കാരിന്‍റെ 100 ദിന കർമ്മ പദ്ധതിയുടെ ഭാഗമായാണ് പട്ടയമേള സംഘടിപ്പിക്കുന്നത്. സംസ്ഥാന, ജില്ല, താലൂക്കുതല പട്ടയമേളകൾ പകൽ 11.30ന് മുഖ്യമന്ത്രി പിണറായി വിജയൻ ഓൺലൈനായി ഉദ്ഘാടനം ചെയ്യും.\n1.75 ലക്ഷത്തോളം പട്ടയങ്ങളാണ് 2016 നും 2021 നുമിടയില് വിതരണം ചെയ്തത്. വരുന്ന അഞ്ച് വര്‍ഷത്തിനുള്ളില് അര്‍ഹരായ മുഴുവന് ആളുകള്‍ക്കും പട്ടയം നല്‍കുമെന്നാണ് സർക്കാർ വ്യക്തമാക്കുന്നത്. ഭൂരഹിതരായ മുഴുവന് ആളുകള്‍ക്കും ഭൂമിയും വീടും ഉറപ്പുവരുത്തും. മുഴുവന് പട്ടികജാതി കുടുംബങ്ങള്‍ക്കും വരുന്ന അഞ്ച് വര്‍ഷത്തിനുള്ളില് പാര്‍പ്പിടം നല്‍കും ലക്ഷ്യമിട്ടിരിക്കുന്നത്. ഭൂരഹിതര്‍ക്ക് വീടിനും ഭൂമിക്കും വേണ്ടി 10 ലക്ഷം രൂപ നല്‍കുന്ന പദ്ധതി വിപുലീകരിക്കുമെന്നും സംസ്ഥാന സർക്കാർ അറിയിച്ചു.\nമുഴുവന് ആദിവാസി കുടുംബങ്ങള്‍ക്കും ഒരേക്കര് കൃഷിഭൂമി വീതം ലഭ്യമാക്കുന്നതിനുള്ള ഇടപെടല് നടത്തും. ആദിവാസികളുടെ ഭൂപ്രശ്ന പരിഹാരത്തിന് തരിശുഭൂമി, മിച്ച ഭൂമി, പാട്ടക്കാലാവധി കഴിഞ്ഞ തോട്ടങ്ങള് എന്നിവ ഉപയോഗപ്പെടുത്തും. യുണീക്ക് തണ്ടപ്പേര് പദ്ധതിക്ക് കേന്ദ്രാനുമതി ലഭിച്ചതോടെ അധിക ഭൂമി കണ്ടെത്തി ഭൂരഹിതര്‍ക്ക് നല്‍കാനും ക്ഷേമപദ്ധതികളിലെ അനര്‍ഹരെ കണ്ടെത്താനും സഹായകരമാകും.\nമിച്ചഭൂമിയും അനധികൃതമായി കൈവശം വെച്ചിട്ടുള്ള ഭൂമിയും കണ്ടെത്തുന്നതിനുവേണ്ട നടപടിയെടുക്കും. നിസ്വരും ഭൂരഹിതരുമായവര്‍ക്ക് ഭൂമി കൈമാറുന്നതിനായി പ്രത്യേക ലാന്‍ഡ് ബാങ്ക് രൂപീകരിക്കും. ഇതിനായി ഡിജിറ്റല് സര്‍വ്വേ നടത്തും. കേരളത്തിലെ ഭൂമിയാകെ ഡിജിറ്റലായി അളന്നു തിട്ടപ്പെടുത്തുന്നതിന് ഒന്നാം ഗഡുവായി 339 കോടി രൂപ റീബില്‍ഡ് കേരളക്ക് നല്‍കിക്കഴിഞ്ഞു. നാല് വര്‍ഷം കൊണ്ട് സര്‍വ്വേ പൂര്‍ത്തീകരിക്കും\nഇടുക്കി താലൂക്കിനു കീഴില് ഇടുക്കി താലൂക്ക്, കട്ടപ്പന എല്‍എ ഓഫീസ്, ഇടുക്കി എല്‍എ ഓഫീസ്, മുരിക്കാശേരി എല്‍എ, വനാവകാശ രേഖ(കളക്ടറേറ്റ്)- 1748, ഉടുമ്പന്‍ചോല താലൂക്കിനു കീഴില് നെടുങ്കണ്ടം എല്‍എ ഓഫീസ്, രാജകുമാരി എല്‍എ ഓഫീസ്, സബ്കളക്ടര് -157,\nപീരുമേട് എല്‍എ ഓഫീസ് 33, ദേവികുളം താലൂക്ക് ഓഫീസ് 230, തൊടുപുഴ താലൂക്ക് ഓഫീസ് 255 എന്നിങ്ങനെയാണ് താലൂക്കുകളില് വിതരണം ചെയ്യുന്ന പട്ടയങ്ങള്.\nഓരോ താലൂക്കിലും പത്തു പേരെ വീതം ഉള്‍ക്കൊള്ളിച്ചാണ് പരിപാടി നടത്തുന്നത്. ബാക്കിയുള്ളവര്‍ക്ക അതത പട്ടയം ഓഫീസുകളില് നിന്നും താലൂക്ക് ഓഫീസുകളില് നിന്നും പട്ടയം വാങ്ങാം.\nകൂടുതൽ ഇളവുകൾ ഉണ്ടായേക്കും മുഖ്യമന്ത്രിയുടെ അദ്യക്ഷതയിൽ ഇന്ന് യോഗം\nബംഗാൾ ഉൾക്കടലിൽ ന്യൂനമർദ്ദം എട്ടു ജില്ലകളിൽ ജാഗ്രത നിർദേശം


മണിത്തക്കാളി - വിക്കിപീഡിയ\n(Solanum nigrum എന്ന താളിൽ നിന്നും തിരിച്ചുവിട്ടതു പ്രകാരം)\nS. nigrum subsp. nigrum\nS. nigrum subsp. schultesii\nഏകദേശം നാലടിയോളം ഉയരത്തിൽ വളരുന്നതും ലഘുശിഖരങ്ങളോട് കൂടിയതുമായ ഒരു സസ്യമാണ് മണിത്തക്കാളി. ഇത് വഴുതിനയുടെ വർ‌ഗ്ഗത്തിൽ പെട്ടതാണ്. പൂക്കൾ ചെറുതും വെളുത്തതുമാണ്. ഈ ചെടി രണ്ടുതരത്തിൽ കാണപ്പെടുന്നു. ഇതിൽ ഒന്നിന്റെ കായ പഴുക്കുമ്പോൾ ചുവപ്പുനിറത്തിലും രണ്ടാമത്തേതിന്റെ കായ പഴുക്കുമ്പോൾ നീല കലർ‌ന്ന കറുപ്പുനിറത്തിലും കാണപ്പെടുന്നു. കായ വളരെ ചെറുതാണ്. കയ്പുനിറഞ്ഞ മധുരമായിരിയ്ക്കും പഴുക്കുമ്പോൾ അനുഭവപ്പെടുന്നത്. പ്രകൃതിചികിത്‌സയിൽ വ്യാപകമായി ഉപയോഗിയ്ക്കുന്നുണ്ട്.\n1 വ്യത്യസ്ത നാമങ്ങൾ\n4 രസാദി ഗുണങ്ങൾ\nകേരളത്തിൽ പ്രാദേശികമായി മുളകുതക്കാളി, കരിന്തക്കാളി എന്നിങ്ങനെ അറിയപ്പെടുന്നു. മണമുള്ളതിനാൽ തമിഴർ ഇതിനെ മണത്തക്കാളി എന്നും വിളിക്കുന്നു. Black nightshade എന്ന ഇംഗ്ലീഷിലും Solanum nigrum എന്ന് ലാറ്റിനിലും കാകമച്ചി എന്ന് സംസ്കൃതത്തിലും പറയുന്നു.\nസമൂലം ഔഷധഗുണമുള്ളതാണ് ഇത്.ത്രിദോഷശമനത്തിന് ഉപയോഗിയ്ക്കുന്നു.ഹൃദ്രോഗത്തിന് ഒരു ഉത്തമ ഔഷധമായി ഉപയോഗിയ്ക്കുന്നു.മഞ്ഞപ്പിത്തം,വാതരോഗങ്ങൾ,ചർമ്മരോഗങ്ങൾ എന്നിവയ്ക്കും ഒരു പ്രതിവിധി ആയി ഉപയോഗിയ്ക്കുന്നുണ്ട്.\n100ഗ്രാം മണിത്തക്കാളിയിലുള്ള പോഷകങ്ങളുടെ ഏകദേശ അളവുകൾ\nജലാംശം 82.1 ഗ്രാം\nജീവകം സി 11മി.ഗ്രാം\nഗ്ലൈക്കോ ആൽക്കലോയ്ഡുകളായ സൊളസൊനൈൻ, സൊളമാരാർജിൻ , സോലനൈൻ എന്നീ ആൽക്കലോയിഡുകളും അടങ്ങിയിരിയ്ക്കുന്നു.\nഗുണം\t:ലഘു, സ്നിഗ്ധം, സരം\nസമൂലം, ഫലം, ഇല കായ്\nവിത്തുകളാണ് പ്രധന നടീൽ വസ്തു. ഒരു ഹെക്റ്റർ കൃഷിക്ക് ഏകദേശം 200-250 ഗ്രാം വിത്ത് വേണ്ടിവരും. 30 ദിവസമാകുമ്പോൾ പറിച്ചു നടാം. മഴക്കാലത്ത് വരമ്പുകളിലും വേനലിൽ ചാലിലും ആണ് നടുന്നത്. തൈകൾ തമ്മിൽ 30 സെ.മി അകലം വിടാം. നാലു മുതൽ ആറു മാസം പ്രായത്തിൽ ചുവട്ടിൽ നിന്നും 10 സെന്റിമീറ്റർ ഉയരത്തിൽ മുറിച്ചെടുത്ത് തണലത്ത് ഉണക്കുക. ഓവനിൽ 40 ഡിഗ്രി ചൂടിലും ഉണക്കാം. കായ്കൾക്ക് ക്ഷതമേൽക്കാതെ ശ്രദ്ധിക്കണം. ഇത്തരത്തിൽ ഉണക്കിയ ചെടികൾ ഈർപ്പം കടക്കാത്തവിധം സംഭരിക്കാം. ഹെക്റ്റരിൽ നിന്നും 6-8 ടൺ ഉണക്കിയ വിളവ് പ്രതീക്ഷിക്കാം.\n↑ മണിത്തക്കാളി മികച്ച ഔഷധി, പേജ് 54, കേരളകർഷകൻ, ഡിസംബർ 2018.\n↑ 2.0 2.1 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട്\n"https://ml.wikipedia.org/w/index.php?title=മണിത്തക്കാളി&oldid=3118394" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:44, 10 ഏപ്രിൽ 2019.


Actress attack case; Hearing postponed to April5| നടി ആക്രമിക്കപ്പെട്ട കേസില് ദിലീപ് ഹാജരായില്ല; വിചാരണ അഞ്ചിന് തുടങ്ങും, ആറ് മാസത്തിനകം വിധി - Malayalam Oneindia\nനടിയെ ആക്രമിച്ച കേസ് നീളും;6മാസം കൂടി വേണമെന്ന് വിചാരണ കോടതി, സുപ്രീംകോടതിയെ സമീപിച്ചു\nനടിയെ ആക്രമിച്ച കേസ്: ദിലീപിന് ആശ്വാസം, നടന്റെ ജാമ്യം റദ്ദാക്കില്ലെന്ന് കോടതി\nദിലീപിന്റെ ജാമ്യം റദ്ദാക്കാനുള്ള ഹര്‍ജിയില് വിധി പറയുന്നത് മാറ്റിവച്ചു\nഅടുത്തത് ദിലീപോ? ധര്‍മജന്, പിഷാരടി, ഇടവേള ബാബു, മേജര് രവി...ഇനിയും വരും! അടിമുടി താരനിബിഡമാകാന് കോണ്‍ഗ്രസ്\nസഹോദരനെയും ഭാര്യയെയും വിസ്തരിച്ചു; കാവ്യ മാധവന് കോടതിയിലെത്തും, മുമ്പ് നല്‍കിയ മൊഴി ഇങ്ങനെ...\n4 min ago താത്ക്കാലിക നിയമനം സ്റ്റേ ചെയ്ത ഹൈക്കോടതി ഉത്തരവ്; സര്‍ക്കാരിനേറ്റ തിരിച്ചടിയെന്ന് മുല്ലപ്പള്ളി\nനടി ആക്രമിക്കപ്പെട്ട കേസില് ദിലീപ് ഹാജരായില്ല; വിചാരണ അഞ്ചിന് തുടങ്ങും, ആറ് മാസത്തിനകം വിധി\nUpdated: Thu, Mar 21, 2019, 15:02 [IST]\nകൊച്ചി: യുവനടി ആക്രമിക്കപ്പെട്ട കേസില് വിചാരണ ഏപ്രില് അഞ്ചിന് ആരംഭിക്കും. സിബിഐ കോടതിയില് ഇന്ന് പ്രാഥമിക നടപടികള് ആരംഭിച്ചു. സുനില് കുമാര് എന്ന പള്‍സര് സുനി ഉള്‍പ്പെടെ എട്ട് പ്രതികള് സിബിഐ കോടതിയില് ഹാജരായി. എന്നാല് ഏട്ടാം പ്രതി നടന് ദിലീപ് ഹാജരായില്ല. ഏപ്രില് അഞ്ചിന് എല്ലാ പ്രതികളോടും ഹാജരാകാന് കോടതി നിര്‍ദേശിച്ചു. അന്ന് കോടതി ബാക്കി കാര്യങ്ങള് തീരുമാനിക്കും.\nകേസിന്റെ വിചാരണ ആറ് മാസത്തനകം പൂര്‍ത്തിയാക്കണമെന്നാണ് ഹൈക്കോടതി വിചാരണകോടതിക്ക് നല്‍കിയിരിക്കുന്ന നിര്‍ദേശം. ഈ നിര്‍ദേശത്തിനെതിരെ രണ്ടാം പ്രതി മാര്‍ട്ടിന് സമര്‍പ്പിച്ച ഹര്‍ജി ഹൈക്കോടതി തള്ളിയിരുന്നു. നടി ആക്രമിക്കപ്പെടുന്ന വേളയില് അവരുടെ കാര് ഡ്രൈവറായിരുന്നു മാര്‍ട്ടിന്.\nകൊച്ചി സിബിഐ കോടതിയിലെ വനിതാ ജഡ്ജിയെ ആണ് വിചാരണയ്ക്ക് ഹൈക്കോടതി ചുമതലപ്പെടുത്തിയിരിക്കുന്നത്. ജഡ്ജി ഹണി വര്‍ഗീസാണ് വാദം കേള്‍ക്കുന്നത്. എറണാകുളം സിബിഐ കോടതി (3) യിലായിരിക്കും വിചാരണ.\nവിചാരണയ്ക്ക് വനിതാ ജഡ്ജി വേണമെന്നതുള്‍പ്പെടെയുള്ള നടിയുടെ ആവശ്യങ്ങള്‍ക്കെതിരെ ദിലീപ് ഹൈക്കോടതിയില് ഹര്‍ജി സമര്‍പ്പിച്ചിരുന്നു. നടി സമീപിച്ചത് നിയമപരമായ അവകാശങ്ങള് തേടിയാണെന്ന് ഹൈക്കോടതി വ്യക്തമാക്കിയിരുന്നു. വനിതാ ജഡ്ജി വേണമെന്ന ആവശ്യം ന്യായമാണെന്നും കോടതി നിരീക്ഷിച്ചു. തുടര്‍ന്നാണ് സിബിഐ കോടതിയിലേക്ക് വിചാരണ മാറ്റിയത്.\nകാവ്യ മാധവന് കോടതിയിലെത്തും; നടി ആക്രമിക്കപ്പെട്ട കേസ് വീണ്ടും സജീവമാകുന്നു\nനടി ആക്രമിക്കപ്പെട്ട കേസിലെ സാക്ഷി മൊഴിമാറ്റം; ദിലീപിന്റെ ജാമ്യം റദ്ദാക്കണമെന്ന ഹര്‍ജി 21ന് പരിഗണിക്കും\nനടി ആക്രമിക്കപ്പെട്ട കേസില് ഗണേഷ് കുമാറിനെ ജയിലിലടക്കും; ദിലീപിന് മുമ്പേ... യുഡിഎഫ് വന്നാല്\nവിജയ് ചിത്രം വാങ്ങിയത് ആറ് കോടിക്കെന്ന് നിര്‍മാതാവ്, മാസ്റ്റര് ആഘോഷമാക്കണമെന്ന് ദിലീപ്!!\nദിലീപിനെ തകര്‍ക്കണമെന്ന് ഉദ്ദേശിക്കുന്നവരാണ് വ്യാജ പ്രചാരണം നടത്തുന്നത്; അന്നത്തെ സഹായം മറക്കില്ല\nവിജയ് ചിത്രം മാസ്റ്റര് 13ന് തന്നെ കേരളത്തില് റിലീസ് ചെയ്യും, ദിലീപിനെ വെല്ലുവിളിച്ച് വിതരണക്കാര്!\nശക്തനായി ദിലീപിന്റെ തിരിച്ചുവരവ്; തമിഴ് സിനിമയ്ക്ക് വേണ്ടി തീയേറ്ററുകള് തുറക്കേണ്ടെന്ന്, കൂടെ ആന്റണിയും\nദിലീപ് കേസില് വീണ്ടും വിചാരണ തുടങ്ങുന്നു; പുതിയ പ്രോസിക്യൂട്ടറെ നിയമിച്ചു, നടപടി വേഗത്തില്\nമണലൂറ്റി നടന്ന പയ്യനാ ഇന്ന് സിനിമ ലോകം ഭരിക്കുന്നത്; ദിലീപിനെ ജഡ്ജിക്ക് ശിക്ഷിക്കാനാകില്ലെന്ന് പിസി ജോര്‍ജ്\ndileep court actress woman\nActress attack case; Hearing postponed to April 5\nബിജെപിയുടെ പുതുച്ചേരി മോഹം പൂവണിയില്ല; അമിത് ഷായുടെ പ്രസംഗം തിരിച്ചടിയായി, അടുക്കാതെ രംഗസ്വാമി


വെളിച്ചെണ്ണ വില ഇടിഞ്ഞു\nതമിഴ്‌നാട്ടില്‍നിന്നു കൊപ്ര, കരിക്ക്, വെളിച്ചെണ്ണ വരവ് കൂടിയതോടെ കൊച്ചിയില് വെളിച്ചെണ്ണയുടെ വില ഇടിഞ്ഞു. വെളിച്ചെണ്ണക്ക് ഡിമാന്റ് ഉണ്ടെങ്കിലും കൊച്ചി വിലയേക്കാള് കുറഞ്ഞ നിരക്കില് തമിഴ്‌നാട്ടില്‍നിന്ന് എത്തിയ വെളിച്ചെണ്ണക്ക് ആവശ്യക്കാര് കൂടിയതോടെയാണ് കൊച്ചിയില് വെളിച്ചെണ്ണവില ഇടിഞ്ഞത്. വെളിച്ചെണ്ണ മില്ലിംഗ് ക്വിന്റലിന് 15600ല് നിന്ന് 15300 ആയും കൊപ്ര 9600ല് നിന്ന് 9300 ആയും വില കുറഞ്ഞു.\nകയറ്റുമതി ആഭ്യന്തര ഡിമാന്റില് തേയിലവില കൂടി. കയറ്റുമതി ഇനത്തില് പെട്ട സി.ടി.സി. ഇലത്തേയിലയിലെ കടുപ്പം കൂടിയ ഇനങ്ങള് കിലോക്ക്3രൂപയും ആഭ്യന്തര ഡിമാന്റില് സി.ടി.സി. പൊടിത്തേയില കിലോക്ക്2രൂപയും വില ഉയര്‍ന്നാണ് കൊച്ചിയില് കഴിഞ്ഞ വാരം ലേലം നടന്നത്. മൊത്തം 1138000 കിലോ തേയില ലേലത്തില് വില്‍പന്‌ക്കെത്തി.


Horoscope Today October 22, 2020: നിങ്ങളുടെ ഇന്നത്തെ ദിവസം, രാശിഫലം: പീറ്റര് വിഡല് എഴുതുന്നു\nUpdated: October 23, 2020 9:55:59 am\nഊര്‍ജ്ജസ്വലമായൊരു ദിവസമാണ് ഇന്ന് മുന്നില് കാണുന്നത്. ഇന്നെന്തെങ്കിലും ചെയ്യാന് തീരുമാനിച്ചിരിക്കുന്നവര്‍ക്ക് നല്ലൊരു ദിവസമാണ് വിശ്രമമാണ് ലക്ഷ്യമെങ്കില് അത്ര ശുഭകരമല്ല. അതിനാൽ മടിച്ചിരിക്കാതെ ചെയ്തുതീർക്കാനുള്ള കാര്യങ്ങൾ ചെയ്യൂ.\nആളുകള് നിങ്ങളില് ആകൃഷ്ടരാകുന്ന സമയമാണ്. നിങ്ങള് സമ്മതിച്ചാലും ഇല്ലെങ്കിലും അതാണ് വസ്തുത. അതിനാല് വാഗ്വാദത്തിനോ പോരിനോ നില്‍ക്കാതെ സൗഹൃദപരമായ ചര്‍ച്ചകളില് ശ്രദ്ധിക്കുക. നെഗറ്റീവ് എനർജി ഉത്പാദിപ്പിച്ചതു കൊണ്ട് ആർക്കും ഗുണമില്ല എന്ന് മനസിലാക്കൂ.\nനിങ്ങള്‍ക്ക് യാത്ര പോകണ്ടേ. അവധി ദിവസം ചെലവഴിക്കാന് പദ്ധതികളിട്ടിട്ടുണ്ടാകാം. പക്ഷെ അത് മാറ്റി വച്ച് മറ്റൊരു യാത്രയ്ക്ക് തയ്യാറാവുക. ബിസിനസ് പരമായൊരു യാത്രയ്ക്ക് സമയമായി. യാത്രകളാണ് ജീവിതത്തിൽ അപ്രതീക്ഷിതമായ വഴിത്തിരിവുകൾ ഉണ്ടാക്കുന്നത്.\nനിങ്ങളുടെ രാശികളുടെ പ്രവര്‍ത്തന ഫലമായി നിങ്ങള്‍ക്ക് വേണ്ടി ഒരാള് മുന്നോട്ട് വരും. ഒരു സ്ത്രീയായിരിക്കും അത്. നിങ്ങളെ പിന്നോട്ട് വലിക്കാന് ശ്രമിക്കുന്ന ഒരാളില് നിന്നും അവര് നിങ്ങളെ മോചിപ്പിക്കും. അതിനാൽ അവരുടെ വാക്കുകൾക്ക് ചെവി കൊടുക്കുക. നിങ്ങളുടെ രക്ഷയ്ക്ക് വേണ്ടിയാണ് അവർ സംസാരിക്കുന്നത്.\nശുക്രന്റെ സ്വഭാവം അനുസരിച്ചിരിക്കും നിങ്ങളുടെ രാശിയുടെ മൊത്തം പെരുമാറ്റവും. അടുത്ത പങ്കാളിയുടെ മനസ് തന്നെ മാറ്റുവാന് നിങ്ങള്‍ക്ക് സാധിക്കും. സഹിഷ്ണുതയും അയാസതയും നിങ്ങള് ശീലിക്കണം. നിങ്ങളെ പോലെ മനസും വികാരങ്ങളും ഉള്ളവരാണ് അവരും എന്ന് മനസിലാക്കണം.\nമനസ് ഒരേസമയം രണ്ടിടത്തായത് പോലെ തോന്നും. നിങ്ങളുടെ ഗ്രഹനിലയിലെ ആശങ്കാക്കുഴപ്പമാണ് കാരണം. പക്ഷെ പതിയെ പതിയെ നിങ്ങളുടെ വിധി, ലക്ഷ്യം എന്താണെന്ന് നിങ്ങള് സ്വയം ബോധ്യമാകും. അത് ബോധ്യപ്പെടുന്ന നിമിഷം ജീവിതത്തിലെ അവ്യക്തതകൾ ഒരു പരിധി വരെ നീങ്ങിക്കിട്ടും.\nWeb Title: Horoscope today october 22 2020 aries gemini cancer virgo capricorn zodiac signs check astrological prediction


കേരളത്തിൽ നിയമം തെറ്റിച്ച് ബിഗിൽ റിലീസ്;പൃഥ്വിരാജ്- ലിസ്റ്റിൻ ടീമിന് വിലക്ക്! - metromatinee.com Lifestyle Entertainment & Sports\nകേരളത്തിൽ നിയമം തെറ്റിച്ച് ബിഗിൽ റിലീസ്;പൃഥ്വിരാജ്- ലിസ്റ്റിൻ ടീമിന് വിലക്ക്!\nവിജയ്-അറ്റ്ലി ചിത്രമായ ബിഗിൽ പ്രതീക്ഷകൾക്കുമപ്പുറം കുതിക്കുകയാണ്.കേരളത്തിലും ചിത്രം റീലീസ് ചെയ്തിരുന്നു.ബിഗിൽ കേരളത്തിൽ വിതരണം ചെയ്തത് സ്റ്റീഫന്റെ മാജിക് ഫ്രെയിംസ്, പൃഥ്വിരാജ് പ്രൊഡക്ഷൻസ് എന്നിവയാണ്.ഇപ്പോളിതാ ഈ വർഷം ജനുവരി മാസം മുതൽ അന്യ ഭാഷാ സിനിമകൾക്ക് കേരളത്തിൽ വൈഡ് റിലീസ് പാടില്ല എന്ന നിയമം പൃഥ്വിരാജ്- ലിസ്റ്റിൻ ടീം തെറ്റിച്ചതായി ആരോപിക്കുകയാണ് തിയ്യേറ്റര് ഉടമകളുടെ സംഘടന.\nജനുവരി മാസം മുതൽ ആണ് അന്യ ഭാഷാ സിനിമകൾക്ക് കേരളത്തിൽ വൈഡ് റിലീസ് പാടില്ല എന്ന നിയമം കേരളത്തിലെ സിനിമാ സംഘടനകൾ കൊണ്ട് വന്നത്. നിർമ്മാതാക്കളും വിതരണക്കാരും തിയേറ്റർ ഉടമകളുടെ സംഘടനയും എല്ലാം ഒരുമിച്ചു എടുത്ത തീരുമാനം ആയിരുന്നു അത്. മലയാള സിനിമകളുടെ റിലീസുകളെ അന്യ ഭാഷാ റിലീസുകൾ ബാധിക്കുന്നതും അതുപോലെ വലിയ തുക മുടക്കി വിതരണാവകാശം എടുക്കുന്ന അന്യ ഭാഷാ റിലീസുകളിൽ ഭൂരിഭാഗവും വിതരണക്കാർക്ക് വലിയ നഷ്ടം വരുത്തി വെക്കാൻ തുടങ്ങിയതുമായിരുന്നു പ്രധാന കാരണങ്ങൾ.\nതിയേറ്റർ ലിസ്റ്റിൽ ഇരുന്നൂറിൽ താഴെ സ്ക്രീനുകൾ മാത്രം കൊടുത്തിട്ടു മൂന്നൂറിൽ പരം സ്‌ക്രീനുകളിൽ ആണ് അവർ ബിഗിൽ റിലീസ് ചെയ്തത്. ഇത് കണ്ടെത്തിയതോടെ നിയമം തെറ്റിച്ച ലിസ്റ്റിൻ സ്റ്റീഫന്റെ നിർമ്മാണ- വിതരണ കമ്പനിയായ മാജിക് ഫ്രെയിംസിനെ വിലക്കാൻ ഉള്ള തീരുമാനത്തിലാണ് തിയ്യേറ്റര് ഉടമകളുടെ സംഘടന. തിയേറ്റര് ഉടമകളുടെ സംഘടനയായ ഫിലിം എക്‌സിബിറ്റേഴ്‌സ് ഓര്‍ഗനൈസേഷന് ആണ് ലിസ്റ്റിൻ സ്റ്റീഫന്റെ നിർമ്മാണ – വിതരണ കമ്പനിയെ വിലക്കിയത്.\nസംഘടനയുടെ ജനറല് സെക്രട്ടറി എംസി ബോബി ഒപ്പിട്ട സര്‍ക്കുലറാണ് സംഘടനയ്ക്ക് കീഴിലുള്ള കേരളത്തിലെ എല്ലാ പ്രധാന തിയറ്ററുകള്‍ക്കും അയച്ചിരിക്കുന്നത്. ലിസ്റ്റിൻ സ്റ്റീഫൻ നിർമ്മിച്ച് വിതരണം ചെയ്യുന്ന പൃഥ്വിരാജ് ചിത്രങ്ങൾ ആയ ഡ്രൈവിംഗ് ലൈസൻസ്, കടുവ എന്നിവയെ ഈ വിലക്ക് ബാധിക്കും എന്നാണ് സൂചന.\nban on prithviraj productions and magic frames to distribute bigil in kerala\nRelated Topics:bigil, Prithviraj\nമരണത്തിന് ഒരിക്കലും ഒരു കലാകാരൻറെ ഓര്‍മ്മകളെ മായ്ക്കാന് കഴിയില്ല;നരേന്ദ്ര പ്രസാദിന് നാടിന്‍റെ സ്മരണാഞ്ജലി!


ചരിത്രം ഈ വിധം മുന്നേറുന്പോഴാണ് അവിചാരിതമായി ര‍ഞ്ജിത്തും ജോഷിയുടെ സമക്ഷത്തിലെത്തുന്നത്. ലേലവുമായി ജോഷിയിലെത്തിയ രഞ്ജി പണിക്കരുടെ റോളാണ് രഞ്ജിത്തിന് ഇന്ന്. ജോഷി രഞ്ജിത്ത് മമ്മൂട്ടി ടീമിന്റെ നസ്രാണി തീയേറ്ററിലെത്തുന്പോള് ഒപ്പമോടാന് ഷാജി കൈലാസ് മോഹന്‍ലാല് ഷാഹിദ് ടീമിന്റെ അലിഭായിയും.\nആക്ഷന് ചിത്രങ്ങളുടെ തന്പുരാനായിരുന്നു ജോഷി. പിന്നീട് മാന്പഴക്കാലം പോലെ തീയേറ്ററുകളില് കാണിക്കുന്ന സീരിയല് സിനിമയും അദ്ദേഹം തന്നെ സംവിധാനം ചെയ്ത് ചരിത്രപുരുഷനായി. ദിലീപിനെ വാളയാര് പരമശിവമാക്കി മീശ ചുരുട്ടിച്ചെങ്കിലും ഒരു ജോഷി ചിത്രത്തിന്റെ ആരവങ്ങളൊന്നും തീയേറ്ററുകളില് ഉണ്ടായില്ല.\nഇടിമിന്നല് ഫ്രെയിമുകളുമായി ആക്ഷന് ചിത്രങ്ങള്‍ക്ക് വേറൊരു വ്യാകരണം ചമച്ച സംവിധായകനാണ് ഷാജി കൈലാസ്. നാട്ടുരാജാവില് പറ്റിയ കൈത്തെറ്റ് തിരുത്തണമെന്ന ആഗ്രഹം ഷാഹിദിനും ഉണ്ടാകും.\nഅപ്രതീക്ഷിതമായ അങ്കമാണ് അലിഭായിയും നസ്രാണിയും തമ്മിലുളളത്. ഒരുകാലത്തെ ഏറ്റവും വലിയ ഹിറ്റ് ജോഡിയായിരുന്ന ഷാജി കൈലാസ് ര‍ഞ്ജിത്ത് ടീം വേര്‍തിരിഞ്ഞ് ഏറ്റുമുട്ടുന്നു. ഇരുവരുടെയും കൈയില് മലയാളത്തിലെ ഏറ്റവും ആരാധകരും താരമൂല്യമുളളതുമായ നടന്മാര്.\nപൗരുഷത്തിനും ആക്ഷനും പുതിയ ചലച്ചിത്ര വ്യാഖ്യാനങ്ങള് എഴുതിച്ചേര്‍ത്ത് തീയേറ്ററുകളില് ആവേശത്തിന്റെ സുനാമികളുയര്‍ത്തിയവര് വീണ്ടും എത്തുന്നു. വിജയം ആര്‍ക്കാവും? ഏതായാലും സാദാ ഹിറ്റുകൊണ്ട് തൃപ്തരാവില്ല ഇരുകൂട്ടരും.\nബോക്സോഫീസ് തിരുത്തിയെഴുതുന്നു എന്നത് ഒരു വെറും പരസ്യവാചകമായി ഒതുക്കാന് ആരും ഇഷ്ടപ്പെടുന്നുമുണ്ടാവില്ല, സ്ക്രീനിലെത്തുന്പോള് എന്താവും ഗതി. പോയ പ്രതാപം തിരിച്ചു പിടിക്കാനുളള തത്രപ്പാടില് വിജയദേവത ആരുടെ മുന്നിലാണ് ലോട്ടറി മാര്‍ട്ടിനായി അവതരിക്കുന്നത്?\nതാണ്ഡവം, നാട്ടുരാജാവ്, ദുബായ്, പ്രജ, ബ്ലാക്ക്, പ്രജാപതി... ഓര്‍ക്കുന്പോള് തന്നെ പേടിയാവുന്ന പീഡനങ്ങള്........ അതുപോലെയാകുമോ വ്യാകുലമാതാവേ........


സുഗതന്: മാധവിക്കുട്ടി മതം മാറുന്നില്ല\nകേരള സാഹിത്യ അക്കാദമി മലപ്പുറം ജില്ലയിലെ കൊണ്ടോട്ടിയിലുള്ള മഹാകവി മോയിന്‍കുട്ടി വൈദ്യര് സ്മാരക ഹാളില് വച്ച് 23.06.2010 ന് യുവ സാഹിത്യ ശില്പശാല നടത്തുകയുണ്ടായി. ശില്പശാലയുടെ ഭാഗമായി 'കമലാ സുരയ്യാ സ്മൃതി' എന്ന പരിപാടിയുമുണ്ടായിരുന്നു. ശ്രീമതി: സോണിയ ഇ.പ.യാണ് 'കമലാ സുരയ്യാ സ്മൃതി' നടത്തിയത്. കമലാ സുരയ്യയെ വാനത്തിനുമപ്പുറം പുകഴ്ത്തിയ അവര് സുരയ്യയുടെ മതം മാറ്റം മതേതരത്വത്തിനു വേണ്ടി നടത്തിയ ബലിയാണെന്നുകൂടി തട്ടിവിട്ടു. ചര്‍ച്ചയില് പങ്കെടുക്കുവാനുള്ള അവസരമില്ലാത്തതിനാല് ഒന്നും പറയാന് സാധിച്ചില്ല. പ്രസംഗം കഴിഞ്ഞ് സ്റ്റേജില് നിന്നിറങ്ങിയ അവരോട് നിലപാടിലുള്ള വിയോജിപ്പ് അറിയിക്കുക മാത്രം ചെയ്തു.\nവ്യാഖ്യാനിച്ച് വ്യാഖ്യാനിച്ച് കാഞ്ഞിരത്തെ മുന്തിരിയാക്കാനും മുന്തിരിക്കുരുവിനെ ചക്കക്കുരുവുമാക്കാനുള്ള മിടുക്ക് പലര്‍ക്കുമുണ്ട്. ഇത്തരമൊരു വ്യാഖ്യാനക്കസര്‍ത്ത് മാത്രമാണ് ശ്രീമതി: സോണിയ ഇ.പ. നടത്തിയത്. സുരയ്യയെ ഒരു വ്യക്തി എന്ന നിലയില് പഠിച്ചാല് സ്‌നേഹത്തിന്റെ പ്രതിരൂപമായി എടുക്കാന് പറ്റിയ വ്യക്തിത്വമൊന്നുമില്ല അവര്‍ക്കെന്ന് ബോധ്യമാകും. അവര് സ്‌നേഹത്തെക്കുറിച്ച് വല്ലാതെ പറയാറുണ്ടായിരുന്നു. സ്‌നേഹത്തെക്കുറിച്ച് ഏറെ പാടിയ കവി മഹാകവി കുമാരനാശാനാണ്. പാവങ്ങളുടെ ചേരിയിലേക്ക് ഇറങ്ങിച്ചെന്ന കവിയാണ് പി.കുഞ്ഞിരാമന് നായര്. മിഠായിയും നിലക്കടലയുമായി കടപ്പുറത്തുപോയി കടലിന്റെ പൊന്നോമന മക്കള്‍ക്ക് അത് വിതരണം ചെയ്ത് അവരോട് കുശലം പറയാനും കൂട്ടുകൂടാനും സമയം കണ്ട പി.കുഞ്ഞിരാമന് നായരെപ്പോലെ കമലാ സുരയ്യയെ സ്‌നേഹത്തിന്റെ പര്യായമായി വാഴ്ത്താന് സാധിക്കുകയില്ല. എന്തെല്ലാം പരിമിധികളുണ്ടെങ്കിലും, അതിനുള്ള അര്‍ഹതയുള്ളത് (കമലാ സുരയ്യ ജീവിച്ചിരുന്ന കാലഘട്ടത്തില്) സുഗത കുമാരി ടീച്ചര്‍ക്കാണ്. ഇതിനൊരു മറുവശംകൂടിയുണ്ട്. അവരെ പുറമേക്ക് പുകഴ്ത്തുമ്പോഴം പലരുടെയും ഉള്ളില് അവരോട് പകയായിരുന്നു. ഈ പകയ്ക്ക് കാരണം അവരുടെ മതം മാറ്റമായിരുന്നു. എത്ര വിപ്‌ളവം പറഞ്ഞാലും മിക്കവരുടെയും ഉള്ളില് ജാതിയും മതവും ലയിച്ച് കിടക്കുന്നുണ്ടല്ലോ.\nമാധവിക്കുട്ടി അഥവാ കമലാ സുരയ്യ മിക്കവര്‍ക്കും ഒരു വികാരമായിരുന്നു. ഒരു കൂട്ടര് അവരെ സാഹിത്യകാരിയായി അംഗീകരിക്കാന് തുടങ്ങിയത് അവര് മതം മാറിയതിനുശേഷമാണ്. വലിയതെന്തോ വീണുകിട്ടി എന്ന രീതിയിലായിരുന്നു അവരെ എഴുന്നെള്ളിച്ച് കൊണ്ടുനടന്നിരുന്നത്. 'എന്റെ കഥ'യെ വിമര്‍ശിച്ചവരൊക്കെ അതിനെ മഹത്തരമാക്കാന് ന്യായീകരണം കണ്ടുപിടിച്ചുകൊണ്ടിരുന്നു. പെരുന്നാളാശംസകളില് കമലാ സുരയ്യയുടെ പടങ്ങള് വന്നു. എന്നാല് ചിലരുടെ രീതികള് നേരെ മറിച്ചായുന്നു. അവര് കമലാ സുരയ്യ എന്ന പേര് ബോധപൂര്‍വ്വം ഒഴിവാക്കി മാധവിക്കുട്ടി എന്നുതന്നെയാണ് പ്രയോഗിച്ചിരുന്നത്. അവരുടെ മതംമാറ്റത്തെ അംഗീകരിക്കുവാന് അവരുടെ വര്‍ഗ്ഗീയ മനസ്സുകള് തയ്യാറായിരുന്നില്ല. ഇതു സംബന്ധിച്ച് കുറെ തര്‍ക്കങ്ങളും നടന്നിട്ടുണ്ട്. സ്വകാര്യമായി അവരെക്കുറിച്ച് വളരെ മോശമായി സംസാരിച്ച ആള് തന്നെ പൊതു വേദികളില് അവരെക്കുറിച്ച് ഗീര്‍വാണമടിക്കുന്നത് ഞാന് കേട്ടിട്ടുണ്ട്.\nഒരു വ്യക്തിയിലെ മനുഷ്യനെ വിലയിരുത്തേണ്ടത് അവരുടെ സാഹിത്യ മേന്മ കണക്കാക്കിയല്ല. സാഹിത്യകാരി എന്ന അര്‍ത്ഥത്തില് അവര് ആഗോള പ്രശസ്ത തന്നെ. ഉയര്‍ന്ന മാനവികതയുടെ ഉടമയായിരുന്നു അവരെന്ന് സ്ഥാപിക്കാന് പറ്റിയ പ്രവര്‍ത്തനങ്ങളൊന്നും അവര് ചെയ്തിട്ടില്ലെന്നാണ് എന്റെ പക്ഷം. ഇതു എന്റെ വിലയിരുത്തലാണ്. മറ്റുള്ളവരുടെ വിലയിരുത്തലനുസരിച്ച് തിരിച്ചുമാകും. എങ്കിലും കമലാ സുരയ്യയെ മതംമാറ്റത്തിന്റെ പേരില് ന്യായീകരിക്കുന്നവരോട് ഒന്നു ചോദിക്കാനുണ്ട്. പ്രായമേറെ ആയിയെന്ന് വച്ച് പുതിയൊരു ആണ്‍തുണ പാടില്ലെന്ന് പറയുന്നില്ല. 63 വയസ്സുള്ളൊരു വിധവ മറ്റൊരാളെ വിവാഹം കഴിക്കണമെന്നു ആഗ്രഹിക്കുന്നതിലും തെറ്റില്ല.(അവര്‍ക്ക് ഇത്തരമൊരു പ്രതീക്ഷ നല്‍കി ചതിച്ച ആളെക്കുറിച്ച് പറയാന് വാക്കുകളുമില്ല. അയാളെ പടച്ചോന് വെറുതെ വിടുകയുമില്ല). സ്വന്തം മാതാവോ സഹോദരിയോ ഇങ്ങനെയൊരു തീരുമാനമെടുത്താല് അത് ഇപ്പറയുന്നവര് ഉള്‍ക്കൊള്ളുമോ?\nമാധവിക്കുട്ടി മതം മാറുന്നതിനു മുമ്പു തന്നെ ഞാനവരെ നിരീക്ഷിക്കുന്നുണ്ടായിരുന്നു. പരസ്പര വിരുദ്ധമായ അവരുടെ പ്രസ്താവനകളായിരുന്നു അതിനു കാരണം. മതം മാറിയ വാര്‍ത്ത 'മാധ്യമ'ത്തില് വായിച്ചപ്പോള് എനിക്കാദ്യം ഓര്‍മ്മയില് വന്നത് അവരെ പരാമര്‍ശിച്ച് കുറച്ചുമുമ്പ് 'മാധ്യമ'മെഴുതിയതും ഞാന് മുറിച്ചെടുത്ത് സൂക്ഷിച്ചുവച്ചതുമായ ഒരു വാര്‍ത്തയാണ്. അതു വച്ച് ഞാന് ചെറിയൊരു ലേഖനമെഴുതി. 2000 ജനുവരി ലക്കത്തിലെ 'കവിതാ സംഗമം'മാസികയില് ആ ലേഖനം പ്രസിദ്ധീകരിച്ചു. പ്രസ്തുത ലേഖനം താഴെ.\nകവിതാ സംഗമം മാസിക-ജനുവരി, 2000\nഅവസരത്തിനൊത്ത് അഭിപ്രായങ്ങള് മാറ്റിപ്പറയുന്നവര് രാഷ്ട്രീയക്കാര് മാത്രമാണെന്നാണ് പൊതുവെയുള്ള ധാരണ. എന്നാല്, ഇക്കാര്യത്തില് രാഷ്ട്രീയക്കാരെയും കടത്തിവെട്ടുന്ന സാംസ്‌കാരിക നായകന്മാരും എഴുത്തുകാരും എഴുത്തുകാരികളുമൊക്കെ ധാരാളമുണ്ട് എന്നതാണ് വാസ്തവം. എഴുത്തുകാരികളുടെ കൂട്ടത്തില് ഇക്കാര്യത്തിന് മുന്‍പന്തിയില് നില്‍ക്കുന്ന വ്യക്തി മാധവിക്കുട്ടി (ഇപ്പോള് കമലാ സുരയ്യ)യാണ്. മാധവിക്കുട്ടിയുടെ രചനകള് മഹത്തരമായിരിക്കാം. എന്നാല് ഒരു വ്യക്തി എന്ന നിലയില് മാധവിക്കുട്ടി ഒരു ആഢ്യ-സമ്പന്ന-നായര് കുടുംബത്തിലെ 'കൊച്ചമ്മ'എന്നതിലപ്പുറം ഒന്നും അല്ല. വൃദ്ധയായിട്ടും പട്ടുസാരികളോടും ആഭരണങ്ങളോടും തനിക്ക് ഭ്രമമാണെന്ന് മാധവിക്കുട്ടി തന്നെ തുറന്നു പറഞ്ഞിട്ടുണ്ട്. നേരെ മറിച്ച്, ഏ.കെ.ആന്റണി മുടി കറുപ്പിക്കുന്നതിനെ അവര് പരിഹസിച്ചിട്ടുമുണ്ട്. ഇങ്ങനെയൊക്കെയുള്ള മാധവിക്കുട്ടി ഇപ്പോള് മതം മാറി സുരയ്യയായിരിക്കുന്നുവത്രെ!\n'മതമേതായാലും മനുഷ്യന് നന്നായാല് മതി' എന്നു ശ്രീനാരായണ ഗുരു പറഞ്ഞിട്ടുണ്ട്. താന് വിശ്വസിക്കുന്ന മതം ശരിയല്ലെന്നു കണ്ടാല് ഉടനെ മാറണമെന്നും ഗുരു പറഞ്ഞിട്ടുണ്ട്. എന്നാല് മാധവിക്കുട്ടി വിശ്വസിച്ചിരുന്ന മതം (ഹിന്ദു മതം) തെറ്റാണെന്നു തോന്നിയതുകൊണ്ടാണോ അവര് ഇസ്ലാമായത്? കഴിഞ്ഞ ഇരുപത്തേഴ് കൊല്ലമായി ഇസ്ലാമാകുന്ന കാര്യത്തെക്കുറിച്ച് താന് ചിന്തിച്ചുകൊണ്ടിരിക്കുകയാണെന്നാണ് മാധവിക്കുട്ടി പറയുന്നത്. ഇതു ശരിയോ? അല്ലേയല്ല, ഒരിക്കലുമല്ല. കേവലം നുണകള് മാത്രമാണിത്. സംശയമുള്ളവര് ഇരുപത്തേഴുകൊല്ലമായി മുസ്ലീമാകാന് കൊതിച്ചുകൊണ്ടിരിക്കുന്ന മാധവിക്കുട്ടി ഇരുപതു മാസം മുമ്പ് ചെയ്ത പ്രസംഗം ഒന്നു വായിച്ചു നോക്കണം. പ്രസ്തുത പ്രസംഗം 30.03.1998 ലെ 'മാധ്യമം' റിപ്പോര്‍ട്ടു ചെയ്തത് ഇങ്ങനെ: ''ഇവിടെ ജനിച്ചു വളര്‍ന്ന ഹിന്ദു മതം അവഗണിക്കപ്പെട്ടതായി അവര് പറഞ്ഞു. ചിലപ്പോള് സര്‍ക്കാര് വരെ പീഡിപ്പിച്ചു. സെക്കുലര് എന്നു പറഞ്ഞാല് അതിന്റെ അര്‍ത്ഥം ഹിന്ദു വിരോധമാണെന്ന് ഭരിച്ച സര്‍ക്കാര് വരെ ജനങ്ങളെ പഠിപ്പിച്ചു. ഇന്ത്യയ്ക്ക് പുറത്തു നിന്നു വന്ന മതങ്ങളെ ആചരിച്ചു; സ്വീകരിച്ചു. ഇത് നന്നായി. എന്നാല് ഇവിടെ വളര്‍ന്നതു കൊണ്ട് ഹിന്ദു മതത്തെ അവഗണിക്കാന് ശ്രമിച്ചു''\nഇരുപതു മാസം മുമ്പു മാത്രമാണ് മാധവിക്കുട്ടി ഇങ്ങനെ പ്രസ്താവിച്ചത്. ചാതുര്‍വര്‍ണ്യ ജാതി താല്പര്യക്കാരുടെ കലാ-സാംസ്‌കാരിക സംഘടനയായ 'തപസ്യ'ആലുവായില് സംഘടിപ്പിച്ച പരിപാടിയിലാണ് മാധവിക്കുട്ടി ഇങ്ങനെ പ്രസംഗിച്ചത്. സംഘാടകരെയും കടത്തി വെട്ടുന്ന സവര്‍ണ വര്‍ഗീയവാദമാണ് മാധവിക്കുട്ടി വിളമ്പിയത്. ഇവിടെ നൂറ്റാണ്ടുകളായി പീഡനമനുഭവിച്ചവരും ഇപ്പോള് അനുഭവിച്ചുകൊണ്ടിരിക്കുന്നവരും ഇവിടുത്തെ ദലിത് വിഭാഗമാണ്. മനുഷ്യ സാഹോദര്യം വിളംബരം ചെയ്യുന്ന മതമായ ബുദ്ധമതമാണ് (ഇതാണ് വാസ്തവത്തില് ഇന്ത്യയില് ജനിച്ച മതം) ബ്രാഹ്മണമതത്താല് പീഢനമനുഭവിക്കപ്പെട്ടതും കൊലചെയ്യപ്പെട്ടതും. ഇതൊന്നും പക്ഷേ, മാധവിക്കുട്ടി പറഞ്ഞില്ല. നാലുകെട്ടും നടുമുറ്റവും കുളിക്കടവും നീര്‍മാതളവുമൊക്കെ നിയന്ത്രിക്കുന്ന മാധവിക്കുട്ടിയുടെ സവര്‍ണ മനസ്സ് ഇക്കാര്യങ്ങള് ചിന്തിച്ചാലേ അത്ഭുതപ്പെടേണ്ടതുള്ളൂ. ഇങ്ങനെയൊക്കെയുള്ള മാധവിക്കുട്ടി ഇരുപത്തിയേഴു കൊല്ലമായി 'സുരയ്യ'യാകാന് കൊതിച്ചുകൊണ്ടിരിക്കുകയാണെന്ന് പറയുന്നത് ശുദ്ധ കാപട്യമാണ്.\nപ്രശസ്തിയും അധികാരവും നേടുക എന്നതാണ് മാധവിക്കുട്ടിയുടെ മതം. സ്വന്തം കഥകളിലൂടെ അവരുടെ ജീവിതം പഠിച്ചാല് ലൈംഗികതയും അവരുടെ പ്രധാനപ്പെട്ടൊരു മതമാണെന്ന് തെളിയുന്നു. സുരയ്യയായാല് ചുളുവില് രാജ്യസഭാ അംഗമാകാമെന്നാണ് അവരുടെ ഉള്ളിലെ പൂതി. (വോട്ട് ചെയ്ത് ജനങ്ങള് തന്നെ എം.പി.യാക്കില്ലെന്ന് മാധവിക്കുട്ടിക്കറിയാം). ഇതുകൊണ്ടാണല്ലോ രാഷ്ട്രീയത്തില് ചേരുകയാണെങ്കില് താന് മുസ്ലീം ലീഗില് ചേരുമെന്നും തന്നെ അവര് രാജ്യസഭാംഗമാക്കുമെന്നും മാധവിക്കുട്ടി പറഞ്ഞത് ('മാധ്യമം'12.12.1999). ശരിയാണ്, മാധവിക്കുട്ടിയായാലും സുരയ്യയായാലും അവരുടെ മതം ഒന്നു തന്നെ. മാധവിക്കുട്ടി മതം മാറുന്നില്ലെന്ന് ചുരുക്കം.\nമാധവിക്കുട്ടി നടത്തിയ ഇസ്ലാം വിരുദ്ധ പ്രസ്താവനകള്\n16.12.1999 നാണ് മാധവിക്കുട്ടി മതം മാറിയത്. അതിനു തൊട്ടു മുമ്പും ശേഷവും അവര് നടത്തിയ ചില പ്രസ്താവനകളാണ് താഴെ കൊടുക്കുന്നത്. വിശദീകരിക്കാതെ തന്നെ കാര്യങ്ങള് ആര്‍ക്കും ബോധ്യമാകും. ഹാലിളകുന്നവര് ഇവയൊന്നു വായിക്കുക.\nമാധവിക്കുട്ടി ഇസ്ലാം മതം സ്വീകരിക്കുന്നു\nകഴിഞ്ഞ 27 വര്‍ഷമായി ഇസ്ലാമിനെക്കുറിച്ച് പഠിക്കുന്നു. ദാസേട്ടനോട് ഒരിക്കല് ഇതേക്കുറിച്ച് പറഞ്ഞിരുന്നു. പക്വതയായിട്ടില്ലൊന്നായിരുന്നു ദാസേട്ടന്റെ അഭിപ്രായം......എനിക്ക് രാഷ്ട്രീയം ഇഷ്ടമല്ല. എങ്കിലും രാഷ്ട്രീയത്തില് ഇറങ്ങേണ്ടി വന്നാല് മുസ്ലീം ലീഗില് ചേരും. അവര് എന്നെ രാജ്യസഭയില് അംഗമാക്കും. അതുവഴി മതമൈത്രിക്കായി പ്രവര്‍ത്തിക്കും.\nഇസ്ലാമിലേക്ക് വരാന് കാരണമെന്താണെന്ന് ചിലര് ചോദിക്കുന്നു. സ്വാതന്ത്ര്യം അനുഭവിക്കുന്ന മനുഷ്യന് ആത്മീയമായും വിശപ്പുണ്ട്. അതു തന്നെ കാരണം.\nപുനര് വിവാഹത്തിന് തീരുമാനിച്ചെന്ന് മാധവിക്കുട്ടി\nപുനര് വിവാഹത്തിന് താന് തീരുമാനിച്ചു കഴിഞ്ഞതായി സാഹിത്യകാരി മാധവിക്കുട്ടി. ആരെയാണ് വിവാഹം കഴിക്കുകയെന്നത് തല്‍ക്കാലം രഹസ്യമായിരിക്കട്ടെ. രണ്ടു ദിവസം കഴിഞ്ഞു പറയാം.......എന്റെ മൊബൈല് ഫോണ് നമ്പര് നാലുപേര്‍ക്കേ കൊടുത്തിട്ടുള്ളൂ. അതില് മൂന്നും എന്റെ മക്കളാണ്. മറ്റൊരാള് അദ്ദേഹവും.......\n.....ഇത്തരമൊരു സാഹചര്യത്തിലാണ് പുനര് വിവാഹത്തെക്കുറിച്ച് ചിന്തിച്ചിരുന്നതെന്ന് അവര് പറഞ്ഞു...അമേരിക്കയിലെ പ്രമുഖ സര്‍വ്വകലാശാലയില് പ്രൊഫസറായി ജോലി ചെയ്യുന്ന വ്യക്തി താല്‍പര്യം പ്രകടിപ്പിച്ചിരുന്നു. ഇതിനായി ചിലര് തെരഞ്ഞെടുത്തത് മകനേക്കാള് പ്രായം കുറഞ്ഞ വ്യക്തിയെയും. എന്തൊരു വിരോധാഭാസമാണിത് ? മാധവിക്കുട്ടി ചോദിച്ചു.......അമ്മയുടെ പുനര് വിവാഹത്തിന് എതിരല്ലെന്ന് മകന് എം.ഡി.നാലപ്പാട് പറഞ്ഞു......\nവാരാന്ത്യ കൗമുദി, 19.12.1999 (ശങ്കര് ഹിമഗിരി എഴുതിയത്)\nഅത് ബി.ബി.സി.ക്കാരന് വന്ന് ചോദിച്ചാലും പറയില്ല.\nഞങ്ങള് പ്രണയത്തിലാണ്. എല്ലാം തികഞ്ഞവന് വരാന് ഞാന് കാത്തിരിക്കുന്നു. തേജോമയനായവന്. ഞാനിപ്പോഴും ചെറുപ്പം. സൃഷ്ടിക്കും സംഹാരത്തിനും വേണ്ടി എനിക്കാ പുരുഷനെ വേണം.\n.....പര്‍ദ്ദ അണിഞ്ഞ ഒരു പടം വേണം. ഫോട്ടോ ഗ്രാഫറെ അയക്കട്ടേ?\nവേറെ കുറേപ്പേര് വന്ന് ഫോട്ടോയെടുത്ത് പോയതേയുള്ളൂ. ഞാന് ഊരി വച്ചു. എപ്പോഴുമെടുത്തിടാന് എന്നെക്കൊണ്ട് വയ്യ......\nമാതൃഭൂമി വാരാന്തപ്പതിപ്പ്, 16.01.2005 (മതം മടുത്തു എന്ന തലക്കെട്ടില് എഴുതിയത്)\n(മാതൃഭൂമിയുടെ ന്യൂസ് ഫോട്ടോഗ്രാഫര് എ.കെ.ബിജു രാജിനോട് സംസാരിച്ചത്)\n....സ്‌നേഹം തരാന്ന് ഒരാള് പറഞ്ഞു. ഞാനുമൊരു പെണ്ണല്ലേ, അയാളെ വിശ്വസിച്ചു....എന്നെപ്പോലെ ധീരയായ ഒരു പെണ്ണിന് ഒരു ഭീരുവിനെ സ്‌നേഹിക്കാന് കഴിയ്വോ? ഞാന് പുലിയാണെങ്കില് അയാളൊരു കോലാടാ....ഞാനയാളെ സ്വതന്ത്രനാക്കി. ഞാനും സ്വതന്ത്രയായി. പ്രേമമൊക്കെ മങ്ങി. ഇപ്പൊ ഈ വേഷം അത്ര തരക്കേടില്ലാ എന്നു തോന്നുന്നു. എന്റെ മുടിയൊക്കെ നരച്ചു. ഇപ്പൊ ഈ നരയൊന്നും പുറത്തുകാണില്ലല്ലോ.....മുപ്പതു കൊല്ലമായി ഞാന് അമ്പലത്തില് പോയിട്ട്. ഇപ്പോ നിസ്‌ക്കരിക്കാറുമില്ല. ശരീരം കൊണ്ടുള്ള ചലനത്തില് വലിയ കാര്യമില്ല.....പണ്ടൊക്കെ ആരു വന്നാലും പറയുമായിരുന്നു ഞാന് സുന്ദരിയാണെന്ന്...എന്റെ സൗന്ദര്യമൊക്കെ പോയില്ലേ. എന്തിനാ ഇനി ഞാന് പൗഡറൊക്കെ ഇടുന്നേ? ഫോട്ടോ എടുക്കുമ്പോള് പൗഡറിടാതെ പറ്റില്ല......ഇപ്പോഴും കൃഷ്ണനെ ഇഷ്ടാ. ഒരു കാമുകയാനായിട്ട്. ഭര്‍ത്താവായിട്ട്. അല്ലാതെ ദൈവമായിട്ടല്ല.\nഞാനിപ്പൊ ഒരു നോവലെഴുതുന്നുണ്ട്. അത് മുസ്ലീം സ്ത്രീ എഴുതാന് പാടില്ലാത്തതാണ്. അതുകൊണ്ട് ചിലപ്പൊ അവരെന്നെ പുറത്താക്കും. പുറത്താക്കട്ടെന്നു വിചാരിച്ചു തന്ന്യാ അത് എഴുതണത്. അതെഴുതുമ്പോള് ഞാന് പഴേ മാധവിക്കുട്ടിയാ. ആ മാധവിക്കുട്ടിക്കേ അതെഴുതാന് കഴിയൂ. കുറെ സത്യങ്ങള് ഇനീം ലോകത്തോട് എനിക്ക് വിളിച്ചു പറയാനുണ്ട്-എല്ലാം വിളിച്ചു പറഞ്ഞിട്ടേ ഞാന് പോകൂ.\nമലയാള മനോരമ (വാചകമേള-18.04.2004)\nഎന്റെ മരണം എങ്ങനെയായിരിക്കണമെന്നു ഞാന് സങ്കല്‍പ്പിക്കുന്നുണ്ട്. നിറയെ വിരിച്ച വെള്ളപ്പൂക്കള്‍ക്കിടയില് ഏതോ സ്വപ്നം കണ്ട് കിടക്കും പോലെ. അറിയേ്വാ, എന്റെ ഉള്ളില് ഇപ്പോഴും ആ നാലാപ്പാട്ടെ കമലയുണ്ട്. നാലാപ്പാട്ട് എനിക്കിപ്പോഴുമുണ്ട് കുറച്ച് സ്വത്ത്. ഞാന് മക്കളോട് പറഞ്ഞിട്ടുണ്ട്, എന്നെ നാലാപ്പാട്ടു കൊണ്ടുപോയി ദഹിപ്പിക്കണമെന്ന്.\nമതം സാര്‍സ് പോലെ വിഷലിപ്തം: കമലാ സുറയ്യ\nമതം സാര്‍സുപോലെ വിഷലിപ്തമാണെന്ന് എഴുത്തുകാരി കമലാ സുറയ്യ അഭിപ്രായപ്പെട്ടു. 'എല്ലാ മതത്തിനും ഒരു വിഷപ്പല്ലുണ്ടെന്നാണ് ഞാന് ധരിച്ചിരുന്നത്. പക്ഷേ, എത്രയോ വിഷപ്പല്ലുകള് ഉള്ളതാണ് മതമെന്ന് എനിക്കിപ്പോള് തോന്നുന്നു'. ദൈവത്തിന്റെ അറിവില് മതമില്ല. ദൈവത്തിന്റെ പദാവലിയില് സ്‌നേഹം എന്ന ഒന്നേയുള്ളൂ. മതം മാറുമ്പോള് തനിക്ക് പക്വത ഉണ്ടായിരുന്നില്ലെന്നും കമലാ സുരയ്യ 'മാതൃഭൂമി'യോട് പറഞ്ഞു. ജീവിതം ഒരു പരീക്ഷണ ശാലയായിരുന്നു. മതം മാറ്റവും ഒരു പരീക്ഷണമായിരുന്നു. മതം വളര്‍ത്തുന്നത് വിദേ്വഷമാണെന്ന് ഈ വേളയില് ഞാന് തിരിച്ചറിയുന്നു. പുരോഹിത വര്‍ഗ്ഗത്തിനു മുന്നില് ദൈവം ക്ഷയിച്ചുപോയി. മതം അവരുടെ ഉപജീവനമാര്‍ഗ്ഗം മാത്രമാണ്. മതത്തിന്റെ ഭാരമായി താനിപ്പോള് പര്‍ദ്ദ ധരിക്കാറില്ലെന്നും സുറയ്യ പറഞ്ഞു'\nപ്രാര്‍ത്ഥനയുടെ വേളയില്‍പ്പോലും 'അവനെ'കണ്ട സുറയ്യ എഴുതിയ രണ്ട് പ്രണയ കവിതകള്\n02.08.2002 ന് ഉന്നത ലീഗ് നേതാവിന് സമ്മാനിക്കാന് ഏല്‍പ്പിച്ചതെന്നു പറയപ്പെടുന്ന ഈ പ്രണയ കവിതകള് പ്രസിദ്ധീകരിച്ചത് 08.07.2010 ലെ 'കേരള ശബ്ദം' വാരികയാണ്. അതില് ഒരു കവിത താഴെ കൊടുക്കുന്നു.\nദൈവം വിധിച്ച ഭാര്യയാണെങ്കിലും\nഎന്നെ കല്ലെറിഞ്ഞ് കൊല്ലുവാന്\nഅജ്ഞരായ ജനം ആക്രോശിക്കുന്നു\nഎന്നിട്ടും അവനു മൗനം മാത്രം\nപ്രേമം ഇത്ര നിസ്സാരമോ?\nകടലില് നങ്കൂരമിട്ട കപ്പലുകള്\nകടലില് നിന്ന് കടലിലേക്ക്\nഎന്റെ ദു:ഖം നിങ്ങള്‍ക്കും\nകിനാക്കളില് അവന് മാത്രം\nPosted by ശങ്കരനാരായണന് മലപ്പുറം at Thursday, June 02, 2011\nഒരു നല്ല ലേഖനം, പഠനം എന്നുപറയുന്നതാവും ശരി\nമാധവിക്കുട്ടി or കമല സുരയ്യ ക്ക് എന്നും വാർത്തകളിൽ നിറഞ്ഞു നിൽക്കണം , ശ്രദ്ധിക്കപ്പെടണം അതിനു വേണ്ടി എന്തും ചെയ്യും, എത്രടം വരേയും പോകും.\nഅവരുടെ മറ്റു കഴിവുകൾ കുറച്ചുകാണുന്നില്ല....\nJune 2, 2011 at 11:16 AM\nഗവേഷണവും നിരീക്ഷണവും അസ്സലായി ...ചര്‍ച്ച ചെയ്യപ്പെടേണ്ട വിഷയം തന്നെ ...\nJune 2, 2011 at 1:22 PM\nമാധവിക്കുട്ടി ഒരു എഴുത്തുകാരി എന്ന നിലക്ക് അനര്‍ഹമായ പ്രശസ്തി ആണ് നേടിയിരിക്കുന്നത് എന്ന് പലപ്പോഴും തോന്നിയിട്ടുണ്ട്.\nവിഷയം മാധവിക്കുട്ടിയായാലും, മറ്റെന്തെങ്കിലും ആയാലും ശങ്കര്‍ജി അവസാനം ചെന്നെത്തുന്നത് സവര്‍ണ്ണ മേധാവിത്വം എന്ന പൊയന്റില് ആണെന്ന് തോന്നുന്നു!\nശങ്കര്‍ജിയോടുള്ള ബഹുമാനം നില നിര്‍ത്തിക്കൊണ്ട് തന്നെ പറയട്ടെ. താങ്കള്‍ക്ക് ചിലപ്പോള് മറ്റേതെങ്കിലും ജാതികളില് ഉള്പ്പെടുന്നവരില്( സവര്‍ണ്ണര് എന്ന് പറയാന് ഞാന് ആഹ്രഹിക്കുന്നില്ല, കാരണം ഒരാള് ഈ ഭൂമിയില് തന്റെ ഇഷ്ട്ടതോടെ അല്ല ഏതെങ്കിലും ജാതിയിലോ മതത്തിലോ ജനിക്കുന്നത് എന്നത് കൊണ്ട് തന്നെ. അത് സംഭവിക്കുന്നതാണ്, അതുപോലെ ഓരോ മനുഷ്യാവതാരങ്ങളിലും ദൈവത്തിനു അതിന്റേതായ കാരണങ്ങള് ഉണ്ടാവും എന്ന് ഞാന് കരുതുന്നു. അത് ചിലപ്പോള് സമൂഹ നന്മക്കോ തിന്മാക്കോ ആവാം ) എന്തെങ്കിലും തിക്താനുഭവങ്ങള് ഉണ്ടായേക്കാം, അതിനു അവര് ഉള്‍പ്പെട്ട സമൂഹത്തെ എല്ലാം കുറ്റപ്പെടുത്താന് ആവുമോ ? അല്ലെങ്കില് ഒരു പ്രതെയ്ക വ്യക്തി ഉള്ള്പെട്ട സമുദായത്തിലെ എല്ലാവരും ഒരുപോലെ ആയിരിക്കുമോ ?\nഒന്നാമതെ ഈ സവര്‍ണ്ണന് -അവര്‍ണ്ണന് എന്ന തരം തിരിവിനോട് എനിക്ക് യോജിക്കാനാവുന്നില്ല. ജാതിയും മതവും ഭാരതത്തില് ഒരു യാഥാര്‍ത്ഥ്യം ആണെങ്കിലും മനുഷ്യന് എന്ന രീതിയില് എല്ലാവരെയും കാണണം എന്നാണ് എന്റെ പക്ഷം. ദാരിദ്ര്യത്തിന് മതമോ ജാതിയോ ഇല്ല. ദാരിദ്ര്യം ഉള്ളവന് എല്ലായിടത്തും അവഗണന മാത്രമേ ഉള്ളു.\nരണ്ടാമതായി, അന്ധമായ സവര്‍ണ്ണ വിരോധം താങ്കളുടെ പോസ്റ്റുകളില് നിഴലിക്കുന്നു എന്ന് പറയാതെ വയ്യ.. അതുകൊണ്ട് എനിക്ക് എന്താണ് കുഴപ്പം എന്ന് ചോദിച്ചാല്, ഒന്നുമില്ല . എന്നാല് താങ്കള് വളരെ നന്നായി കാര്യങ്ങള് പഠിച്ചു എഴുതുന്ന ഒരാളായിട്ടാണ് തോന്നിയത്. പല കാര്യങ്ങളും റെഫര് ചെയ്തു എഴുതുന്നതിനാല് ഒരുപാടു വായന ഉണ്ടാവും എന്നും മനസ്സിലാക്കാന് പറ്റും. പക്ഷെ താങ്കളുടെ അറിവുകള് ഈ വിധം ഒരു ഉപയോഗവും ഇല്ലാതെ ആയിപ്പോകുന്നല്ലോ എന്നെ പറയാനുള്ളൂ. ജാതി വിദ്വേഷം വളര്‍ത്താന് പറ്റും എന്നല്ലാതെ പിന്നോക്ക വിഭാഗത്തിന്റെ ഉന്നമനത്തിനു എന്തെങ്കിലും തരത്തില് ഇത് സഹായകരമാകുമോ ?\nമറ്റൊരു കാര്യം ഒരാള് താന് മറ്റുള്ളവരെ ക്കാള് താഴെ ആണ് എന്ന വിശ്വാസത്തോടെ എന്നും മറ്റുള്ളവര്‍ക്കെതിരെ പ്രതികരിക്കുമ്പോള് താന് താഴെ ആണെന്നുള്ള കാര്യം അമ്ഗീകരിക്കുകയല്ലേ ചെയ്യുന്നത് ? അതിനു പകരം താന് മറ്റുള്ളവരോടോപ്പമോ , അല്ലെങ്കില് അതിലും മേലെ ആണെന്നുള്ള പോസിറ്റീവ് ചിന്ത അല്ലെ വേണ്ടത് ? വ്യക്തിപരമായി പറഞ്ഞാല് ഞാന് ഇന്നേവരെ, മറ്റു ജാതിയില് പെട്ട ഒരാളോട് താഴ്ന്നതെന്നോ ഉയര്ന്നതെന്നോ ഉള്ള രീതിയില് ഇടപെട്ടിട്ടില്ല. ഒരാളുടെ ഗുണങ്ങള് ആണ് സാധാരണയായി എന്നെ ആകര്ഷിക്കരുള്ളത്, അയാള് ഇതു മതത്തെ , ജാതിയെ പ്രതിനിധാനം ചെയ്യുന്നതാണെങ്കിലും. ഞാന് ജോലി ചെയ്യുന്ന രാജ്യത്തു തന്നെ, നമ്മള് ഏതു രാജ്യതുള്ളവര് എന്ന രീതിയില് വേര് തിരിവ് ഉണ്ട്. വെള്ളക്കാരന് ഉള്ള നിയമം അല്ല, ഭാരതീയനും, ബംഗാളിക്കും. എന്നാല് വെള്ളക്കാരന് അയാള് അര്‍ഹിക്കുന്നതിലും കൂടുതല് ബഹുമാനം ഞാന് ഇന്നേവരെ കൊടുത്തിട്ടില്ല എന്നും കൂടി പറയാന് ആഗ്രഹിക്കുന്നു.\nതാങ്കളുടെ ബ്ലോഗ്, താങ്കളുടെ സമയം, താങ്കളുടെ വിഷയങ്ങള്..ഇഷ്ട്ടമുള്ളത് പോലെ എഴുതാം.താങ്കള് എന്ത് എഴുതണം എങ്ങനെ എഴുതണം എന്ന് പറയാന് ഞാന് ആളല്ല. താങ്കള്‍ക്ക് ചിലപ്പോള് ഞാന് പറഞ്ഞ കാര്യങ്ങള് ഇഷ്ട്ടപ്പെട്ടു എന്ന് വരില്ല. ഞാന് എന്റെ അഭിപ്രായം പറഞ്ഞു എന്ന് മാത്രം.\nദയവു ചെയ്തു കമന്റിന്റെ ബാക്കി ഭാഗം കൂടി പ്രസിദ്ധീകരിക്കണം എന്ന് അഭ്യര്‍ത്ഥിക്കുന്നു ..\nവളരെയധികം വ്യത്യസ്തമായ ഒരു പോസ്റ്റ്. വളരെ ചിന്താര്‍ഹമായ വിഷയം.നന്നായി അവതരിപ്പിച്ചു.\nരമേശ് അരൂർ പറഞ്ഞപോലെ..ഗവേഷണവും നിരീക്ഷണവും അസ്സലായി ...ചര്‍ച്ച ചെയ്യപ്പെടേണ്ട വിഷയം തന്നെ .....മതം മനുഷ്യനെ മയക്കുന്ന കറുപ്പാണ്.... അതിൽ പല കൊമ്പന്മാരും വീണിട്ടുണ്ട്..മാധവിക്കുട്ടിക്ക് പറ്റിയത് ഒരു അബദ്ധമായിരുന്നൂ... ഹാ കഷ്ടം എന്നാല്ലാതെ എന്ത് പറയാൻ....വീണ്ടും വരാം\n.(അവര്‍ക്ക് ഇത്തരമൊരു പ്രതീക്ഷ നല്‍കി ചതിച്ച ആളെക്കുറിച്ച് പറയാന് വാക്കുകളുമില്ല. അയാളെ പടച്ചോന് വെറുതെ വിടുകയുമില്ല).\nപടച്ചോന് വെറുതെ വിട്ടാലും ഇല്ലെങ്കിലും ജനങ്ങള് വന്‍ഭൂരിപക്ഷത്തോടെ 'നിയമസഭയിലേക്കുള്ള പാത' കാണിച്ചു കൊടുത്തു. ശരിയാണോ എന്ന് എനിക്കറിയില്ല. പറഞ്ഞുകേട്ട കാര്യം മാത്രം. എന്നെ വര്‍ഗീയ വാദി ആക്കരുത്.\nജാതിപ്പേര് വിളിച്ചു അപമാനിച്ചു എന്നാ വാര്‍ത്ത പലപ്പോഴും പത്രത്തില് വരാറുണ്ട്. അവര്‍ണ വിഭാഗത്തില് പെട്ടവരാണ് അങ്ങനെ പരാതിപ്പെടാര്. സവര്‍ണര് എന്ന് വിളിക്കപ്പെടുന്ന വിഭാഗത്തില് പെടുന്ന ഈയുള്ളവന് ആരെങ്കിലും എന്നെ ജാതിപ്പേര് വിളിച്ചാല് അറപ്പ് തോന്നാറുണ്ട്. എന്നെപ്പോലുള്ളവരെയും താന്കള് സവര്‍ണനായി കൂട്ടുമോ?\nപഠിച്ചെഴുതിയ ഒരു പ്രബന്ധം. പഠിക്കാത്ത ഞാന് വായിച്ചു.\nനല്ല പോസ്റ്റ്. അഭിനന്ദനങ്ങൾ\nJune 3, 2011 at 2:02 AM\nമാധവിക്കുട്ടി പലപ്പോഴും പറഞ്ഞിട്ടുള്ള കാര്യങ്ങൾ അത്ര മഹത്തൊന്നുമല്ല എന്ന താങ്കളുടെ അഭിപ്രായത്തോട് യോജിക്കുന്നു. എങ്കിലും മാധവിക്കുട്ടിയെപ്പോലുള്ള ഒരു പ്രതിഭാശാലിയെ അവരുടെ രചനകളാൽ തന്നെ വേണമല്ലോ വിലയിരുത്താൻ. അവർക്കൊപ്പം നിൽക്കാൻ കഴിയുന്ന എഴുത്തുകാർ മലയാളത്തിൽ വിരളമാണ്. പിന്നെ, പി കുഞ്ഞിരാമൻ നായരും സ്നേഹത്തിന്റെ കാര്യത്തിൽ അത്ര കേമക്കാരനൊന്നുമല്ല!\nJune 3, 2011 at 5:46 AM\nമാധവിക്കുട്ടിയുടെ തുറന്നെഴുതുകളെ തെല്ലു അത്ഭുതത്തോടെ ആണ് വായിച്ചിട്ടുള്ളത്. അവരുടെ ഭാഷ എനിക്കിഷ്ടമായിരുന്നു.\nപക്ഷെ ആ വ്യക്തിത്വം അറിഞ്ഞിടത്തോളം\nഇഷ്ടപ്പെടാതിരുന്നതുകൊണ്ട് കൂടുതല് അറിയാന് ശ്രമിച്ചില്ല.. . അവര് പറഞ്ഞ കാര്യങ്ങള് ചിലതൊക്കെ വായിച്ചിരുന്നുവെങ്കിലും ഇത്രത്തോളം\nവിശദമായി അറിയുന്നത് ഈ പോസ്റ്റ് വായിച്ചപ്പോളാണ്...\nJune 3, 2011 at 5:55 AM\nമാധവികുട്ടിയുടെ പിച്ചും,പേയും അവരുടെ കതകളേക്കാൾ നിറഞ്ഞുനിന്നുവേന്നുള്ളത് സത്യമാണൂ.ചിലർ പറയുന്നത്,കമലാസുരയ്യ യുടെ മൃത ശരീരം പാളയം പള്ളിയിൽ മറവു ചെയ്തപ്പൊൾ അത് മതേതരത്ത്വത്തിന്റെ മഹനീയമാണന്നാണു.സത്യത്തിൽ അവരുടെ മകന്റെ തീരുമാനമായിരുന്നു.ഒരു സാമുദായിക പ്രെശ്നം ഉണ്ടാവാതിരിക്കാൻ.എന്നാലും അവരെ നിരാശപെടുത്തിയ "ആ വ്യക്തി" ആരാണന്നു താങ്കൾക്കു അറിയാമെങ്ങിൽ അത് പങ്കുവെക്കണമായിരുന്നു.\nആർക്കും പിടികൊടുക്കാതെ തന്ത്രപരമായി,സർഗ്ഗാത്മകമായി ജീവിച്ച ജീവിതമായിരുന്നു മാധവികുട്ടിയുടേത്.കമലാദാസിന്റേത്.കമലാസുരയ്യയുടേത്.അതുകൊണ്ട് തന്നെ അവരുടെ വാചകങ്ങളിൽ കുഞ്ഞങ്ങളുടെ കുസൃതിത്തരത്തിനപ്പുറം പരിഗണിച്ചിട്ടില്ല.(എറണാകുളത്തുണ്ടായിരുന്ന ഒരുനാൾ,ഫൈനാട്സ് ഹാളിലെ ഒരു പരിപാടിക്ക് ഒരുങ്ങിവന്നതു കണ്ട് അന്തം വിട്ടു.മഞ്ഞ പട്ടുസാരി.കൈയ്യിലും കഴുത്തിലും മഞ്ഞലോഹത്തിന്റെ ധാരാളിത്വം.മഞ്ഞകുട.കൊഞ്ചികുണിങ്ങിയ വർത്തമാനം.ഒരുതരത്തിലും പിടിതരാത്ത സ്ത്രീ)മതബോധത്തിനൊപ്പം മതേതരബോധത്തിനും മൈലേജ് നേടിത്തന്നതിൽ അവരുടെ പങ്ക് ചെറുതല്ല.\nഎന്തായാലും ശങ്കരേട്ട്ൻ വ്യത്യസ്തമായി ഈ വിഷയത്തെ സമീപിച്ചതിൽ അഭിനന്ദിക്കുന്നു.\nJune 3, 2011 at 6:29 PM\nആരൊക്കെയോ സൃഷ്‌ടിച്ച, അഥവാ സ്വയം സൃഷ്ടിച്ചെടുത്ത പരിവേഷമാണ് മാധവിക്കുട്ടിക്ക്.\nഭാര്‍ഗ്ഗവ ലോകം said...\nകമലാസുരയ്യ പ്രതിഭയുള്ള എഴുത്തുകാരിയായിരുന്നു. മനോഹരമായ ഭാഷയുടെ ഉടമയുമായിരുന്നു. സ്നേഹത്തിനുവേണ്ടി ദാഹിച്ച അവര് സ്വന്തം സന്തോഷത്തേക്കാള് വില മതങ്ങള്‍ക്കു കൊടുത്തില്ല. ഏതെങ്കിലും മതത്തില് വിശ്വസിച്ചിരുന്നുവെന്നോ മതത്തെ സീരിയസ്സായി പരിഗണിച്ചിരുന്നുവെന്നോ കരുതാനാകില്ല. അതുകൊണ്ട് തന്നെ സ്നേഹത്തിനുവേണ്ടി സ്നേഹിക്കുന്നുവെന്നു നടിച്ചവന്റെ മതത്തിലേക്കു പോയി (അത് സമദാനിയാണെന്ന സത്യം എന്തിനു മറച്ചുവെയ്ക്കണം ?! സ്വന്തം മതത്തിലേയ്ക്ക് ഒരു പ്രതിഭ കൂടുമാറിയാല് അതിലൂടെ മതത്തിന്റെ മാറ്റ് കൂടുമെന്ന കണക്കുകൂട്ടലായിരുന്നു ഇതിയാനെന്നു തോന്നുന്നു. ഇതിയാന്റെ വാഗ്മിത്തവും കപട മതാത്മകസ്നേഹ പ്രകടനവുമായിരിക്കാം നിഷ്ക്കളങ്കയായ മാധവിക്കുട്ടിയെ അടിതെറ്റിച്ചത് ). എല്ലാ പ്രതിഭകള്‍ക്കും ഉള്ളപോലെ അല്പം എക്സെന്‍ട്രിസിറ്റി അവര്‍ക്കുമുണ്ടായിരുന്നു. ഹിന്ദുമതത്തില് ജനിച്ചതിനാലും അതിന്റെ അന്തരീക്ഷത്തില് വളര്‍ന്നതിനാലും കൃഷ്ണന് അവര്‍ക്കു ജീവനില് അലിഞ്ഞു ചേര്‍ന്ന ഒരു കമിതാവായിരുന്നു. കൃഷ്ണനെ ദൈവത്തേക്കാള് കാമുകഭാവത്തോടെ കാണുന്നത് എല്ലാ വൈചിത്ര്യങ്ങളുടെയും ഇരിപ്പിടമായ ഹിന്ദുമതത്തില് നിഷിദ്ധമല്ലല്ലോ ! സ്വന്തം മക്കളെയും, അവരെ ഉള്‍ക്കൊള്ളാനാകുംവിധമുള്ള, കേരളീയ കപടസദാചാരനാട്യക്കാര്‍ക്ക് മനസ്സിലാക്കാനാകാത്ത ഒരു തനിമയുള്ള സംസ്ക്കാരത്തിലാണ് അവര് വളര്‍ത്തിയത്. നമുക്ക് മറ്റൊരാളുടെ വ്യക്തിത്വത്തെയും ആവശ്യങ്ങളെയും നമ്മുടെ ഇടുങ്ങിയ സാംസ്ക്കാരിക അവസ്ഥയില് നിന്നുകൊണ്ടേ അംഗീകരിക്കാനാകൂ. അതുകൊണ്ടാണ്, "സ്വന്തം മാതാവോ സഹോദരിയോ ഇങ്ങനെയൊരു തീരുമാനമെടുത്താല് അത് ഇപ്പറയുന്നവര് ഉള്‍ക്കൊള്ളുമോ?" എന്നു നമ്മള് ചോദിച്ചു പോകുന്നത്. ജന്മം കൊണ്ട് സവര്‍ണയായതിനാല് സവര്‍ണസംസ്ക്കാരത്തിന്റെ രീതികള് അവര് അബോധമായി പേറിയിരുന്നു. അത് കുറ്റമായി കാണേണ്ടതില്ല. മതം മാറ്റത്തിലൂടെ അവര് ഉള്‍ക്കൊണ്ടു വിളിച്ചുപറഞ്ഞ കാര്യം മതങ്ങളിലൊന്നും ഈശ്വരനില്ലെന്നാണ്. ഒരു പ്രതിഭയ്ക്കേ ഇതു കണ്ടെത്താനാവൂ, ഒരു ധീരയ്ക്കേ അങ്ങനെ വിളിച്ചു പറയാനാവൂ. അവരെ മതാതീത ദൈവവിശ്വാസിയായി കാണുന്നതായിരിക്കും ന്യായം.\nJune 4, 2011 at 3:12 AM\nവായിച്ചു !! or READ !!\nJune 4, 2011 at 6:02 AM\nJune 4, 2011 at 7:00 AM\nകമലാ സുരയ്യ മോശക്കാരിയാണെന്നൊന്നും ഞാന് പറഞ്ഞിട്ടില്ല. മഹാ പ്രതിഭകളുടെ മനസ്സ് സാധാരണക്കാരുടെ മനസ്സുപോലെയാവില്ലെന്നതും ശരിതന്നെ. പലരും പല തരത്തിലുള്ള കിറുക്കുകളും കാണിക്കാറുണ്ട്. വിഖ്യാത ചിത്രകാരനായ വിന്‍സെന്റ് വാന്‍ഗോഘ് തന്റെ സുഹൃത്തും ചിത്രകാരനുമായ പോള് ഗോഗിനെ ക്ഷൗരക്കത്തിയുപയോഗിച്ച് കൊല്ലാന് ശ്രമിച്ച വ്യക്തിയാണ്. ഇതിനു സാധിക്കാതെ വന്നപ്പോള് ആ കത്തികൊണ്ട് തന്റെ ഇടതു ചെവി മുറിച്ച് കടലാസില് പൊതിഞ്ഞ് ഒരു വേശ്യയ്ക്കു സമ്മാനിച്ചു. ഇങ്ങനെയുള്ള കാര്യങ്ങള് മറന്നുകൊണ്ടല്ല സുരയ്യയെ വിമര്‍ശിച്ചത്. ബോധപൂര്‍വ്വം ചില അസ്വാഭാവികതള് കാണിച്ചിരുന്നുവെങ്കിലും അവര് വാന്‍ഗോഘിന്റെ അവസ്ഥയിലൊന്നുമായിരുന്നില്ല. പ്രതിഭകള്‍ക്കുണ്ടാകുന്ന'ന്യൂനതകളുടെ'പേരില് അവരുടെ അവസരവാദങ്ങളെ ന്യായീകരിക്കാന് എനിക്കു സാധിക്കില്ല. സാധിക്കുന്നവര്‍ക്ക് അങ്ങനെയുമാകാം! എല്ലാം വെട്ടിത്തുറന്നു പറയുന്ന അവര് എന്തുകൊണ്ട് 'അദ്ദേഹ'ത്തെക്കുറിച്ച് പറഞ്ഞില്ല. എങ്കില് 'അദ്ദേഹം'മാന്യനായി ഞെളിഞ്ഞു നടക്കുമായിരുന്നില്ലല്ലോ.\n""എങ്കിലും കമലാ സുരയ്യയെ മതംമാറ്റത്തിന്റെ പേരില് ന്യായീകരിക്കുന്നവരോട് ഒന്നു ചോദിക്കാനുണ്ട്. പ്രായമേറെ ആയിയെന്ന് വച്ച് പുതിയൊരു ആണ്‍തുണ പാടില്ലെന്ന് പറയുന്നില്ല. 63 വയസ്സുള്ളൊരു വിധവ മറ്റൊരാളെ വിവാഹം കഴിക്കണമെന്നു ആഗ്രഹിക്കുന്നതിലും തെറ്റില്ല.(അവര്‍ക്ക് ഇത്തരമൊരു പ്രതീക്ഷ നല്‍കി ചതിച്ച ആളെക്കുറിച്ച് പറയാന് വാക്കുകളുമില്ല. അയാളെ പടച്ചോന് വെറുതെ വിടുകയുമില്ല). സ്വന്തം മാതാവോ സഹോദരിയോ ഇങ്ങനെയൊരു തീരുമാനമെടുത്താല് അത് ഇപ്പറയുന്നവര് ഉള്‍ക്കൊള്ളുമോ?"" എന്നാണ് ഞാന് പറഞ്ഞത്. (തുടരും)\nടി.വി.ചന്ദ്രന്റെ ഒരു സിനിമയില് ആണ്‍തുണ ആഗ്രഹിച്ച വിധവയായ അമ്മയോട് രാമായണം വായിച്ചിരിക്കാന് മകള് ഉപദേശിക്കുന്നുണ്ട്. ഇതില് ഞാന് ആ അമ്മയുടെ പക്ഷത്താണ് നില്‍ക്കുന്നത്. അവരില് ഇസ്ലാമിക സ്ത്രീമാതൃകയെ കാണുന്നവരോടാണ് ഞാന് പ്രസ്തുത ചോദ്യം ചോദിച്ചത്.\nഞാനും അവരെയൊരിക്കല് കാണാന് പോയിട്ടുണ്ട്. കൂട്ടത്തില് ഭാര്യയും കൊച്ചു മകളും ഉണ്ടായിരുന്നു. അര മണിക്കൂറോളം അവരുമായി ചെലവിട്ടു. അനീതിക്കെതിരെയുള്ള നിലപാട് വ്യക്തമാക്കിക്കൊണ്ട് അവരെഴുതിയ ഒരു ലേഖനം വായിച്ചിട്ടാണ് അവരെ കാണാനും പരിചയപ്പെടാനും തോന്നിയത്. 'ഇന്നത്തെ ചെറുപ്പക്കാര്‍ക്ക് ഇതിനൊക്കെ എവിടെ നേരം; ഇനി ശബരിമലക്കാലം വരികയാണ്. ഇനി അങ്ങോട്ട് പോകാന് തയ്യാറെടുക്കുകയായിരിക്കും അവരെല്ലാം'. ഇതു കേട്ടപ്പോള് എനിക്കവരോട് ബഹുമാനം തോന്നി. ദൈവ വിശ്വാസിയാണെങ്കിലും ഇത്തരം പൈങ്കിളി-ടൂറിസ്റ്റ് ഭക്തിയോട് ഞാനും എതിരാണ്. അനീതികളോടും പൈങ്കിളി-ടൂറിസ്റ്റ് ഭക്തി പ്രകടനങ്ങളോടും ഈ നിലപാടുതന്നെയാണ് എഴുത്തുകാരിക്കുമുള്ളതെന്നു തോന്നിയതിനാലാണ് അവരോട് ബഹുമാനം തോന്നിയത്. പിന്നീട് അവരുടെ ചില പ്രസ്താവകള് വായിച്ചപ്പോള് അവര് അന്ന് പറഞ്ഞത് തനി അവസരവാദമായിരുന്നെന്ന് ബോധ്യമായി. മതംമാറ്റമടക്കം അവര് സ്വീകരിച്ച ഓരോ നടപടികളും പറയുന്ന ഓരോ വാക്കുകളും ഈ സത്യത്തെ ആണികള് ഓരോന്നായി അടിച്ചുകേറ്റിക്കൊണ്ട് ഉറപ്പിച്ചു. ഞാനവരെ (അവരിലെ സാഹിത്യകാരിയെയല്ല; വ്യക്തിയെ) പഠിക്കാന് തുടങ്ങിയത് അവര് മതം മാറിയ ശേഷമല്ല. അതിനും പത്തു വര്‍ഷം മുമ്പാണ്.\n'നമുക്ക് മറ്റൊരാളുടെ വ്യക്തിത്വത്തെയും ആവശ്യങ്ങളെയും നമ്മുടെ ഇടുങ്ങിയ സാംസ്ക്കാരിക അവസ്ഥയില് നിന്നുകൊണ്ടേ അംഗീകരിക്കാനാകൂ'.\nനന്നായിട്ടുണ്ട്... അഭിനന്ദനങ്ങള് ! ഞാന് ഒരിക്കല് എന്റെ ബ്ലോഗില് എഴുതിയിട്ടുണ്ട്, മാധവിക്കുട്ടി മതം മാറുകയല്ല ആദ്യമായി ഒരു മതത്തില് ചേരുകയായിരുന്നു എന്ന്. ബാലചന്ദ്രന് ചുള്ളിക്കാടും മതം മാറിയിട്ടില്ല ആദ്യമായി ബുദ്ധമതത്തില് ചേരുകയാണെന്ന്. ജന്മനാ ആരും മതത്തോടെ ജനിക്കുന്നില്ല എന്നും ഒന്നുകില് ഏതെങ്കിലും ഒരു മതത്തില് ആരാലെങ്കിലും ചേര്‍ക്കപ്പെടുന്നു അല്ലെങ്കില് സുബോധത്തോടെ ഒരു മതം സ്വീകരിക്കുന്നു എന്ന എന്റെ യുക്തി അനുസരിച്ചാണ് അങ്ങനെ എഴുതിയിരുന്നത്. ഇവിടെ ഹിന്ദു എന്ന് പറയുന്നവര് ഒരു മതത്തിലും ചേരാത്ത മതരഹിതര് എന്നാണ് ഞാന് കരുതുന്നത്. എന്നാല് ബ്രാഹ്മണമതത്തില് ആളുകള് ചേരുന്നുണ്ട് താനും. ഒരു നടപടിക്രമവും പൂര്‍ത്തിയാക്കാതെ ആര്‍ക്കെങ്കിലും ഏതെങ്കിലും മതത്തില് ചേരാന് സാധിക്കുമോ? ഏതായാലും ഈ പോസ്റ്റ് വായിച്ചപ്പോള് മാധവിക്കുട്ടിയെ പറ്റിയുള്ള എന്റെ അഭിപ്രായം തിരുത്തുന്നു. അവര് മതം മാറിയിരുന്നില്ല. മനുഷ്യനെ സമഗ്രമായി കാണുന്ന ശീലം നിമിത്തം എനിക്ക് ഈ അവര്‍ണ്ണ-സവര്‍ണ്ണ പ്രയോഗത്തോട് തീരെ പഥ്യമില്ല എന്ന എന്റെ വ്യക്തിപരമായ കാഴ്ചപ്പാട് മാറ്റി നിര്‍ത്തിയാല് ലേഖനത്തോട് പൂര്‍ണ്ണമായും യോജിക്കുന്നു.\nകമലാ സുരയ്യ മതം മാറിയ നാളുകളിൽ അതിനെക്കുറിച്ച് നടന്ന ഒരു അഭിമുഖത്തിൽ മതം മാറിയതിനെക്കുറിച്ച് അവർ ഒരു അഭിപ്രായം പറഞ്ഞിരുന്നു. ‘ഹിന്ദു മതത്തിൽ വിശ്വസിച്ച് മരിച്ചു ചെന്നാൽ, നരകത്തിലെ പീഠനങ്ങൾ അനുഭവിക്കേണ്ടിവരും’ എന്നാണ് പറഞ്ഞത്. എന്തായാലും അവർ നരകത്തിലെ പോകൂ എന്ന് സ്വയം വിലയിരുത്തുന്നുണ്ട്. ഒരു പ്രതിഭാശാലിയായ ഒരാൾ സ്വർഗ്ഗ നരകങ്ങളെ വിശ്വസിക്കുന്നു എന്നു പറയുമ്പോൾ ആ വ്യക്തിയുടെ ഒരു അഭിപ്രായം പോലും ഗൌരവമായി എടുക്കേണ്ടതില്ല എന്ന നിലപാടാണ് എന്റെത്.\nസഹജീവി സ്നേഹത്തെക്കുറിച്ച് അവർക്കുള്ള കഥയിലെ കാഴ്ചപ്പാടൊന്നും ജീവിതത്തിലുണ്ടായിരുന്നില്ല എന്ന് അവരെ അടുത്ത് കണ്ടിട്ടുള്ളവർ പറയാറുണ്ട്. എന്റെ അച്ഛൻ പറഞ്ഞ ഒരു സംഭവം ഓർമ്മ വരുന്നു. സുവർണ്ണ നാലപ്പാട്ട് ഒരു ദിവസം കൊളേജിൽ നിന്നും ബസ്സിൽ വരുമ്പോൾ മുന്നിലിരിക്കുന്ന ഒരു സ്ത്രീ പുറത്തേക്ക് ശർദ്ദിച്ചത് പിന്നിലിരുന്ന സുവർണ്ണയുടെ ദേഹത്തായി. നാലപ്പാട്ടെ കുട്ടിയുടെ ദേഹത്ത് ശർദ്ദിച്ചതിന് കണ്ടക്ടർ ആ സ്ത്രീയെ ശകാരിച്ചു. സുവർണ്ണ വളരെ സൌമ്യമായി പറഞ്ഞു, ഇത് അബദ്ധം സംഭവിച്ചതല്ലെ, അവരെ ചീത്ത പറയേണ്ട. എന്നിട്ട് സുവർണ്ണ ആ സ്ഥലത്ത് ഇറങ്ങി അടുത്തുള്ള വീട്ടിൽ പോയി വൃത്തിയാക്കി പിന്നീട് വന്ന ബസ്സിലാണ് പോയതത്രെ. സുവർണ്ണയുടെ സ്ഥാനത്ത് മാധവിക്കുട്ടിയായിരുന്നെങ്കിൽ ഈ പെരുമാറ്റം ഉണ്ടാകുമായിരുന്നില്ല എന്ന പൊതു അഭിപ്രായം എന്റെ അച്ഛൻ ഒരിക്കൽ പറഞ്ഞിരുന്നു. (എനിക്ക് ഈ രണ്ടു വ്യക്തികളെയും നേരിട്ട് ഒരു പരിചയവും ഇല്ല.)\nവ്യക്തി - സമൂഹം കൊണ്ഫ്ലിക്റ്റ്\nഒരു പക്ഷെ വളരെ സെല്‍ഫ് കൊണ്ഷിയസ്സും സെല്‍ഫ് സെന്റെര്‍ഡും ആയ ഒരു വ്യക്തിത്വമായിരുന്നു മാധവിക്കുട്ടിക്ക് ഉണ്ടായരുന്നത് .. അത് കൊണ്ട് തന്നെ അടിസ്ഥാന ചോടനകള്‍ക്ക് കൂടുതല് പ്രാധാന്യം കൊടുക്കുകയും ചെയ്തു . ഉപരിപ്ലവ മൂല്യബോധത്തെയും സമൂഹ സംവിധാനങ്ങളെയും കാര്യമായി പരിഗണിചിരുന്നും ഇല്ല ..(സമൂഹ-മതവും അക്കൂട്ടത്തിലുള്ള ഒരു സമൂഹ സംവിധാനം മാത്രം - വ്യക്തിപരം ആയ മതബോധം ഒരു സ്വാനുഭൂതി മാത്രമാണല്ലോ , സ്നേഹം , പ്രേമം എന്നാ പോലെ തന്നെ ഒരു സമാനമായ അവസ്ഥ ) .അത്തരം മേഖലകളില് അവര്‍ക്ക് ഒരു സ്ഥിരാഭിപ്രായം ഉണ്ടാകാത്തിരുന്നത് സ്വാഭാവികം മാത്രം ..കാരണം അതിലൊന്നും കാര്യമില്ല എന്നെ തോന്നല് തന്നെ ...അതെ സമയം അടിസ്ഥാന മാനസിക ഭാവങ്ങള്‍ക്ക് ഒരു പക്ഷെ ആപേക്ഷികമായി പ്രാധാന്യം കൊടുക്കുകയും അതിനായി , താന് എന്നാ വ്യക്തിക്ക് പുറത്തുള്ള സമൂഹം സൃഷിചെടുത്ത ഉപരിപ്ലവ വേര്‍തിരിവുകളെയും മറ്റും എളുപ്പത്തില് മറികടക്കാനുള്ള ഒരു മാര്‍ഗ്ഗം തിരഞ്ഞെടുത്തു എന്ന് മാത്രം കരുതിയാല് മതി ..ഒരു പസ്ഖെ അത് യഥാര്‍ത്ഥത്തില് അത് വ്യക്തിയുടെ നിസ്സഹായതയാണ് ; കുറ്റമല്ല , കാരണം സമൂഹത്തിന്ടെ അദൃശ്യവും എന്നാല് യഥാര്‍ഥവും ആയ ശക്തിക്ക് മുമ്പില് വ്യക്തികള് എത്രയോ നിസ്സാരന്മാര് !!\nവ്യക്തിത്വ രൂപീകരണം - അറിയാതെ അലിഞ്ഞു ചേരുന്ന സാംസ്‌കാരിക മൂല്യ കല്പനകള്\nബാല്യകാല്സ്മര്നകള് എന്നാ കൃതിയില് .."ഞാന്" എന്നാ വ്യക്തിയുടെ വേറിട്ടുള്ള നില്‍പ്പും തനിക്കു ചുറ്റുമുള്ള സമൂഹത്തിനെ കുറിച്ച് - (അതിന്റെ വിഭിന്നതെയെക്കുരിച്ചും വൈചിത്ര്യതെക്കുരിച്ചും ഒക്കെ ) അല്പം മാറി നിന്ന് നോക്കി കാണലും ഒക്കെ പ്രകടമാണ് .... അതെ സമയം എത്ര മാറി നിന്നാലും ഒരു വ്യക്തി അയാള് ആദ്യം വളര്‍ന്നു വരുന്ന സമൂഹത്തിന്റെ ഒരു ശ്രിഷ്ടി തന്നെ ആണ് ....അത് കൊണ്ട് തന്നെ തന്റെ കുല - സംസ്ക്രാര ബോധം എത്ര അയധാര്തവും കൃത്രിമവും ആണെങ്കിലും , ചെറുപ്പത്തിലെ രൂപപ്പെട്ട വ്യക്തിത്വത്തില് അത് കാണപ്പെടുക തന്നെ ചെയ്യും , പ്രത്യേകിച്ചും അത് തനിക്കു ശക്തി പകരുന്നു എങ്കില്... ചെറുപ്പതിലെ താന് കാണാതെ പോയ സാംസ്കാരിക രീതികള് പില്‍ക്കാലങ്ങളിലും ഒരാള്‍ക്ക് സംവേടനക്ഷമം അല്ലാതെ പോകുന്നതും അത് കൊണ്ട് തന്നെ ... അങ്ങനെ നോക്കുമ്പോള് ഒരു റിബല് പോലും എന്തിനെയാണോ അയാള് മാറി നിന്ന് കാണാന് ശ്രമിച്ചത് , അതിന്റെ തന്നെ ഭാഗമായിരിക്കും ഒരു പരിധി വരെ ...!\n"സഹജീവി സ്നേഹത്തെക്കുറിച്ച് അവര്‍ക്കുള്ള കഥയിലെ കാഴ്ചപ്പാടൊന്നും ജീവിതത്തിലുണ്ടായിരുന്നില്ല എന്ന് അവരെ അടുത്ത് കണ്ടിട്ടുള്ളവര് പറയാറുണ്ട്."\nആരാണീ അടുത്തു കണ്ടിട്ടുള്ളവര് പാര്‍ത്ഥന്‍ജീ ...?\n"സുവര്‍ണ്ണയുടെ സ്ഥാനത്ത് മാധവിക്കുട്ടിയായിരുന്നെങ്കില് ഈ പെരുമാറ്റം ഉണ്ടാകുമായിരുന്നില്ല എന്ന പൊതു അഭിപ്രായം എന്റെ അച്ഛന് ഒരിക്കല് പറഞ്ഞിരുന്നു. (എനിക്ക് ഈ രണ്ടു വ്യക്തികളെയും നേരിട്ട് ഒരു പരിചയവും ഇല്ല.) "\nമാധവിക്കുട്ടിയുടെ പെരുമാറ്റം എങ്ങനെയായിരിക്കുമെന്നു പ്രവചിക്കാന് പാര്‍ത്ഥന്‍ജിയുടെ പിതാവ് ജോത്സ്യരായിരുന്നോ ? അദ്ദേഹം ഒറ്റയ്ക്കാണോ പൊതു അഭിപ്രായം ഉണ്ടാക്കിയത്, അതോ പാര്‍ത്ഥനും കൂടെ കൂടിയോ ? :-))\nസവര്‍ണയായി ജനിച്ച മാധവിക്കുട്ടി സവര്‍ണഹിന്ദുമതം ഉപേക്ഷിച്ചപ്പോള് പാര്‍ത്ഥന്‍ജിയ്ക്കും കക്ഷികള്‍ക്കും അതു വലിയ നഷ്ടവും ക്ഷീണവും ഉണ്ടാക്കിയെന്നു വിചാരിച്ച് അടിസ്ഥാനമില്ലാതെ ഇങ്ങനെ ശത്രുസംഹാരത്തിനിറങ്ങണോ പാര്‍ത്ഥരേ ?\nതന്നെ അവിടത്തെ കഥയൊന്നും പറഞ്ഞ് ബോധ്യപ്പെടുത്തണമെന്നില്ല. ഇനിപ്പൊ അവിടെ സംബന്ധത്തിനു പോയിരുന്നതാണെന്നും വെച്ചൊ. തന്റെ ചൊറിച്ചിലെങ്കിലും മാറട്ടെ.\nJune 6, 2011 at 8:40 PM\n"സുവര്‍ണ്ണ നാലപ്പാട്ട് ഒരു ദിവസം കൊളേജില് നിന്നും ബസ്സില് വരുമ്പോള് മുന്നിലിരിക്കുന്ന ഒരു സ്ത്രീ പുറത്തേക്ക് ശര്‍ദ്ദിച്ചത് പിന്നിലിരുന്ന സുവര്‍ണ്ണയുടെ ദേഹത്തായി. നാലപ്പാട്ടെ കുട്ടിയുടെ ദേഹത്ത് ശര്‍ദ്ദിച്ചതിന് കണ്ടക്ടര് ആ സ്ത്രീയെ ശകാരിച്ചു. സുവര്‍ണ്ണ വളരെ സൌമ്യമായി പറഞ്ഞു, ഇത് അബദ്ധം സംഭവിച്ചതല്ലെ, അവരെ ചീത്ത പറയേണ്ട. എന്നിട്ട് സുവര്‍ണ്ണ ആ സ്ഥലത്ത് ഇറങ്ങി അടുത്തുള്ള വീട്ടില് പോയി വൃത്തിയാക്കി പിന്നീട് വന്ന ബസ്സിലാണ് പോയതത്രെ. സുവര്‍ണ്ണയുടെ സ്ഥാനത്ത് മാധവിക്കുട്ടിയായിരുന്നെങ്കില് ഈ പെരുമാറ്റം ഉണ്ടാകുമായിരുന്നില്ല"\nഹോ സുവര്‍ണാനാലപ്പാടിന്റെ സ്ഥാനത്ത് വേറെ ആരായാലും മുന്നിലിരുന്നു ഛര്‍ദ്ദിച്ച സ്ത്രീയെ അടിച്ചു കൊന്നേനെ ! ദേ അതാണു സുവര്‍ണയുടെയും സവര്‍ണന്റെയും മനുഷ്യത്വം !! നാലപ്പാട്ടെ കുട്ടിയുടെ (തമ്പുരാട്ടിയുടെ) ദേഹത്ത് ശര്‍ദ്ദിച്ച, ആ ഛര്‍ദ്ദിക്കാരിയെ വഴക്കു പറഞ്ഞ കണ്ടക്ടരുടെ വിധേയത്വ /അടിമത്ത ബോധം പോലും സുവര്‍ണക്കുഞ്ഞമ്മയ്ക്കു ഇഷ്ടായില്ല, സഹിക്കാനായില്ല. അവര് സൌമ്യമായി മൊയിഞ്ഞു, "ഇത് അബദ്ധം സംഭവിച്ചതല്ല്യേ , അവരെ ചീത്ത പറയേണ്ട്യാട്ടോ." സുവര്‍ണക്കുഞ്ഞിന്റെ മഹാമനുഷ്യത്വത്തെ മാനിച്ച് അവര്‍ക്ക് കാരുണ്യത്തിനുള്ള നോബല് സമ്മാനം കൊടുക്കാന് സര്‍ക്കാരു തീരുമാനിച്ചിരുന്നു, പക്ഷെ ആ 'വന്‍പിച്ച' മനസ്സുകാരി അതു നിരസിക്കായാണുണ്ടായത്. ഇത്രയൊന്നും പാര്‍ത്ഥന്‍ജി അറിഞ്ഞില്ല.\n(ഇങ്ങനെ കുറെ സവര്‍ണക്കിന്നാരവും പറഞ്ഞ് ഓരോന്നിറങ്ങിക്കോളും, ആളുകളുടെ നാക്കു ചൊറിയിക്കാന് )\nJune 6, 2011 at 9:13 PM\nപൊതു അഭിപ്രായം ഒറ്റയ്ക്കു രൂപപ്പെടുത്തിയ ആള് ഇത്തിരി ബല്യ ആള് തന്നെ ! അഭിനന്ദനങ്ങള് അറിയിച്ചേക്കൂ പാര്‍ത്താ -:)))\nനിസ്സഹായന്റെ ചൊറിച്ചിൽ മാറിയില്ലെ.\nനാലപ്പാട്ട് കാരണവന്മാർ തല്ലിക്കൊന്നിട്ടുള്ള ആരുടെ പേരും നീർമാതളത്തിന്റെ ചുവട്ടിൽ നിന്നും കിട്ടില്ല. കഥയെഴുതുമ്പോൾ സത്യം പറയണമെന്നും ഇല്ല.\nഔട്ട് ആഫ് സിലബസാണ് ക്ഷമിക്കണം. ഈ പോസ്റ്റിലെ കമന്റുകളില് രസകരമായ സാമ്യം ഉള്ള രണ്ടു കമന്റുകള്\n1) സവര്‍ണനായി ജനിച്ച, ഹതഭാഗ്യനായ Villagemaan പറയുന്നു :-\n"ഒന്നാമതെ ഈ സവര്‍ണ്ണന് -അവര്‍ണ്ണന് എന്ന തരം തിരിവിനോട് എനിക്ക് യോജിക്കാനാവുന്നില്ല. ജാതിയും മതവും ഭാരതത്തില് ഒരു യാഥാര്‍ത്ഥ്യം ആണെങ്കിലും മനുഷ്യന് എന്ന രീതിയില് എല്ലാവരെയും കാണണം എന്നാണ് എന്റെ പക്ഷം. ദാരിദ്ര്യത്തിന് മതമോ ജാതിയോ ഇല്ല. ദാരിദ്ര്യം ഉള്ളവന് എല്ലായിടത്തും അവഗണന മാത്രമേ ഉള്ളു."[ ഊന്നല് ഞമ്മള് കൊടുത്തത്]\n2) യുക്തിവാദിയായി ജനിച്ചുപോയ കെ.പി.സുകുമാരന് അഞ്ചരക്കണ്ടി പറയുന്നു :-\n"മനുഷ്യനെ സമഗ്രമായി കാണുന്ന ശീലം നിമിത്തം എനിക്ക് ഈ അവര്‍ണ്ണ-സവര്‍ണ്ണ പ്രയോഗത്തോട് തീരെ പഥ്യമില്ല എന്ന എന്റെ വ്യക്തിപരമായ കാഴ്ചപ്പാട് മാറ്റി നിര്‍ത്തിയാല് ലേഖനത്തോട് പൂര്‍ണ്ണമായും യോജിക്കുന്നു."\nഐ ഹാവ് നോ കമന്റ് അറ്റ് ആള് !!!!!\nമതം മാറുകയല്ല;സ്വീകരിക്കുകയാണെന്നുള്ള കെ.പി.സുകുമാരന് അഞ്ചരക്കണ്ടിയുടെ അഭിപ്രായത്തില് ഏറെ ശരിയുണ്ട്. ജനിച്ച കുട്ടിയല്ല തന്റെ ജാതിയെയും മതത്തെയും തെരഞ്ഞെടുക്കുന്നത്. അമ്മയുടെ ഗര്‍ഭപാത്രത്തിന്റെ 'നിറം'ഏതാണോ അതുതന്നെയാണ് കുട്ടിയുടെ വര്‍ണ്ണവും. ചെത്തുകാരന് വാസു എഴുതിയത് ഞാനൊരുപാടു തവണ വായിച്ചു. എനിക്കൊന്നും മനസ്സിലായില്ല. പിന്നെ,Villagemaan,Dr.R.K.Tirur എന്നിവര് എന്നെ തെറ്റിദ്ധരിച്ചിരിക്കുന്നു. എന്റെ എഴുത്തുകളിലെ ചില പരാമര്‍ശങ്ങള് മാത്രം വായിച്ചായിരിക്കും എന്നെ വിലയിരുത്തിയിട്ടുണ്ടാവുക എന്നു സംശയിക്കുന്നു. ഒരാളെ വിലയിരുത്തേണ്ടത് ആ അളുടെ നിലപാടുകളിലെ തെറ്റു ശരികളുടെ ഏറ്റക്കുറച്ചിലനുസരിച്ചാണ്. വായനക്കാര്‍ക്ക് ഒട്ടും സംശയങ്ങള് ഉണ്ടാവരുതെന്നു കരുതിയാണ്, ബ്‌ളോഗില് എന്നെ സ്വയം പരിചയപ്പെടുത്തുന്ന ഭാഗത്ത് വളച്ചുകെട്ടില്ലാതെ കാര്യങ്ങള് എഴുതിയത്. ഞാന് നിഷ്പക്ഷനല്ലെന്നും പക്ഷം പിടിച്ചാണ് എഴുതുന്നതെന്നും വ്യക്തമായി എഴുതിയിട്ടുണ്ട്.(ഞാന് വിശാലമനസ്‌കനല്ലെന്നു ചുരുക്കം) അത് ഒന്നുകൂടി വായിക്കാന് അഭ്യര്‍ത്ഥിക്കുന്നു.\nശങ്കരേട്ടാ , എന്റെ കമന്റില് അത്ര കണ്ടു വ്യക്തത പോരെന്നു ഒരു രണ്ടാം കക്ഷി ആങ്കിളില് വായിച്ചപ്പോള് നിക്കും തോന്നി .. ആക്ച്വലി രണ്ടു ഭാഗം ആയിട്ടാണ് കമന്റു ഇട്ടിരുന്നത് .. പക്ഷെ ബോള്‍ഡ് ചെയ്ത ഭാഗങ്ങള് തലക്കെട്ട് രൂപത്തില് വരും എന്ന് കരുതി.. പോസ്ടിയപ്പോള് ബോള്‍ഡ് ആയതും അല്ലാത്തതും ഒരു പോലെ ..ആകെ ഗുലുമാലായി എന്ന് പറഞ്ഞാല് മതി ..\nഉദ്ദേശിച്ചത് രണ്ടു കാര്യങ്ങള്\n1 . കമല ദാസ് എന്ന , തന്റെടമുന്ടെന്നു എന്ന് കരുതപ്പെടുന്ന ഒരു വ്യക്തി പോലും സമൂഹത്തിന്റെ മുമ്പില് മറ്റു പല വ്യക്തികളെയും പോലെ എത്രയോ അശക്ത ! അത് കൊണ്ട് ഒരു പക്ഷെ തന്റെ വ്യക്തിപരമായ താത്പര്യത്തിന് വേണ്ടി ( തികച്ചും ന്യായം തന്നെ അത് ) സമൂഹത്തിന്റെ നിയന്ത്രണത്തെ ഒന്ന് മറികടക്കാന് ശ്രമിച്ചുട്ടണ്ടാകാം . .. അതിനു അവരെ സഹായിചിട്ടുണ്ടാകുക , സമൂഹ നിയമങ്ങിലോ വ്യവസ്തകളിലോ അത്ര വലിയ പ്രധാന്യം അവര് കാണുന്നില്ല എന്ന കാര്യം ആയിരിക്കാം ..അതായത് അവര്‍ക്ക് അത് (മതം അടക്കമുള്ള സാമൂഹ്യ സംവിധാനങ്ങള് )വെറും ഉപരിപ്ലവമായ ഒന്നും, അതെ സമയം മാനുഷികവും . വ്യക്തിപരവും ആയ അവസ്ഥകള് കൂടുതല് പ്രാധാന്യം ഉള്ളവയായും തോന്നിയിരിക്കണം . സമൂഹത്തെ കുറിച്ചുള്ള - അവരുടെ കാഴ്ചപ്പാടുകളില് ഒരു വ്യക്തത ഇല്ലാതിരിക്കുന്നതും ഒരു പക്ഷെ ഇടയ്ക്കിടെ സൗകര്യം പോലെ മാറി മറയുന്നതും ആ പ്രധാന്യമില്ലായ്മ കൊണ്ടായിരിക്കാം എന്നാണു ഉദ്ദേശിച്ചത് .\n2 . താന് വളര്‍ന്ന ചുറ്റുപാടുകളുമായി പൊരുത്തപ്പെടാത്ത വ്യക്തിത്വം ആണ് തന്റെതെന്നും അവ തന്നെ ഉപദ്രവിക്കുകായയിരുന്നെന്നും ഒക്കെയാണ് മാധവിക്കുട്ടി പറഞ്ഞു കേട്ടിടുള്ളത് ..എന്നിരുന്നാലും ശങ്കരേട്ടന് പറഞ്ഞ പോലെ ഒരു പക്ഷെ അവര് അതിന്റെ(ചുറ്റുപാടുകളുടെ ) തന്നെ ഭാഗമായിരുന്നു എന്ന് വേണം കരുതാന് .. ഏതു റിബലും താന് വളര്‍ന്ന സാഹചര്യത്തില് നിന്നും കുറെയൊക്കെ അറിയാതെ(?) എങ്കിലും സ്വംശീകരിക്കും എന്നാണു തോന്നുന്നത് ..\n>> സവര്‍ണനായി ജനിച്ച, ഹതഭാഗ്യനായ Villagemaan പറയുന്നു <<\nഎവിടെ ജനിച്ചു എന്നതും, എന്തായി, ആരായി ജനിച്ചു എന്നതിലും അല്ല കാര്യം. മനുഷ്യ നന്മക്കുവേണ്ടി എന്തെകിലും ചെയ്തോ എന്നുള്ളതാണ് കാര്യം. പിന്നെ ഞാന് ഹതഭാഗ്യന് ആണ് ഞാന് എന്ന് എനിക്ക് തോന്നിയിട്ടില്ല. ഈ ഭൂമിയില് ജനിച്ചു അതും എന്റെ കേരളത്തില് ജനിച്ചത് ഒരു ഭാഗ്യം ആയിട്ടാണ് ഞാന് കണക്കു കൂട്ടുന്നത്. ഇനി താങ്കള്‍ക്ക് എന്നെ ഹതഭാഗ്യന് ആയിട്ടാണ് തോന്നുന്നത് എങ്കില്, എനിക്ക് അതില് ഒന്നും ചെയ്യാനില്ല!\nരണ്ടു കമന്റുകള് ഏകദേശം ഒന്നുപോലെ വന്നു എന്ന തോന്നലില് നിന്നാണ് താങ്കളുടെ മറുപടി എങ്കില്.. ഒരേപോലെ ചിന്തിക്കുന്ന രണ്ടുപേര് മാത്രമല്ല..ഒരുപാട് പേര് ഈ ഭൂമിയില് ഉണ്ടാവില്ലേ ?\n@ ശങ്കര്‍ജി: താങ്കളുടെ എഴുത്തുകളിലെ ചില പരാമര്‍ശങ്ങളോട് മാത്രമേ എതിര്‍പ്പുള്ളൂ. അന്ധമായ സവര്‍ണ്ണ വിരോധം താങ്കള്കുടെ ഒട്ടുമിക്ക പോസ്റ്റുകളിലും നിഴലിക്കുന്നു എന്നാണ് ഞാന് ഉദ്ദേശിച്ചത്. താങ്കളോടുള്ള ബഹുമാനം ഒട്ടും കുറവില്ലാതെ ഞാന് അങ്ങനെ പറഞ്ഞതെന്നും മനസ്സിലാക്കുമല്ലോ.എന്റെ വാക്കുകള് താങ്കള്‍ക്ക് ഏതെങ്കിലും തരത്തില് ബുദ്ധിമുട്ട് ഉണ്ടാക്കിയെങ്കില് അതില് ക്ഷമ ചോദിക്കാനും ഞാന് ഒരുക്കമാണ്.\nക്ഷമ ചോദിക്കേണ്ട പ്രശ്‌നം തന്നെ ഉദിക്കുന്നില്ല village maan. ക്ഷമ ചോദിക്കാനുള്ള തെറ്റുകളൊന്നും താങ്കള് എന്നോട് ചെയ്തിട്ടില്ല. ഞാന് ചിലത് എഴുതി. അതിനോടുള്ള വിയോജിപ്പ് താങ്കള് രേഖപ്പെടുത്തി. എതിര്‍പ്പുകളുണ്ടാകും എന്ന പൂര്‍ണ്ണ ബോധ്യത്തോടെത്തന്നെയാണ് ഞാന് എഴുതുന്നത്; പ്രതേ്യകിച്ച് കമലാ സുരയ്യയെപ്പോലെയുള്ളൊരു വ്യക്തിയെ വിമര്‍ശിച്ചെഴുതുമ്പോള്. ഞാന് ബ്‌ളോഗെഴുത്ത് തുടങ്ങിയിട്ട് ഒരു കൊല്ലം ആയിട്ടില്ല. പക്ഷേ, ജാതി സംബന്ധമായ വിഷയത്തില് എഴുതുവാന് തുടങ്ങിയിട്ട് വര്‍ഷങ്ങള് കുറെയായി. ബാബരി മസ്ജിദ് പൊളിച്ചതിന്റെ രാഷ്ട്രീയം പഠിച്ചപ്പോഴാണ് ഞാന് ഈ വിഷയത്തിലേക്ക് എത്തിയത്. തുടക്കത്തില് 'മാധ്യമം'ദിനപത്രത്തിലാണ് എഴുതിയിരുന്നത്. പിന്നീട് 'സമീക്ഷ'തുടങ്ങിയ പ്രസിദ്ധീകരണങ്ങളിലും എഴുതുകയുണ്ടായി. (ഈ വിഷയത്തില് ഞാനേറ്റവുമധികം ലേഖനങ്ങളെഴുതിയത് 'സമീക്ഷ'യിലാണ്. 'സമീക്ഷ'യുടെ പത്രാധിപരായിരുന്ന കെ.വേണു നായരാണ് എന്ന് സാന്ദര്‍ഭികമായി പറഞ്ഞുകൊള്ളട്ടെ). 'മാധ്യമ'ത്തില് ഈ വിഷയങ്ങളിലുള്ള എഴുത്തു നിര്‍ത്തി. ഇപ്പോള് 'കേരള ശബ്ദം','പച്ചക്കുതിര' മാസിക,'മക്തബ്'സായാഹ്ന ദിനപത്രം തുടങ്ങിയ പ്രസിദ്ധീകരണങ്ങളില് എഴുതുന്നു. ബ്‌ളോഗെഴുത്തിലെ കടുത്ത ഭാഷ തന്നെയാണ് ഈ എഴുത്തുകളിലുമുള്ളത്. താങ്കളുടെതിനെക്കാള് അതി രൂക്ഷമായ വിമര്‍ശനങ്ങള് അന്നുമുതല് തന്നെ എനിക്കു കേള്‍ക്കേണ്ടി വന്നിട്ടുണ്ട്. അതുകൊണ്ട് വിമര്‍ശനങ്ങളില് വിഷമമില്ലെന്നു മാത്രമല്ല ചിലപ്പോള് സന്തോഷവും തോന്നാറുണ്ട്. 'ഇന്ന്'മാസികയില് ഇതേക്കുറിച്ചെഴുതിയ കാപ്‌സ്യൂള്‍ക്കഥ മുമ്പ് പോസ്റ്റ് ചെയ്തിരുന്നു. അതിങ്ങനെ:"" ഇന്ന് മാസിക-ഏപ്രില്, 2008\n“ കേരളത്തിന്റെ പൂര്‍വ്വ പാരമ്പര്യത്തെപ്പറ്റി താനെഴ്ത്യ ലേഖനം നിക്ക് ഒട്ടും ഷ്ടായില്ല്യ ട്ട്വൊ. “\n“ നിങ്ങളുടെ ഇഷ്ടക്കേട് എനിക്ക് നല്ല ഇഷ്ടായി ട്ടൊ. “""\nഎന്നെ ഒരു അവര്‍ണ്ണ വര്‍ഗ്ഗീയവാദിയായിക്കണ്ട് ഞാനെഴുതുന്ന പോസ്റ്റുകള് വായിച്ചാല് കൂടുതല് സംവാദങ്ങളൊഴിവാക്കാന് സാധിക്കുമെന്നു പറഞ്ഞു നിര്‍ത്തട്ടെ.\nഅല്ലയോ വില്ലേജ് മേനോനെ,\n"എവിടെ ജനിച്ചു എന്നതും, എന്തായി, ആരായി ജനിച്ചു എന്നതിലും അല്ല കാര്യം. മനുഷ്യ നന്മക്കുവേണ്ടി എന്തെകിലും ചെയ്തോ എന്നുള്ളതാണ് കാര്യം. പിന്നെ ഞാന് ഹതഭാഗ്യന് ആണ് ഞാന് എന്ന് എനിക്ക് തോന്നിയിട്ടില്ല. ഈ ഭൂമിയില് ജനിച്ചു അതും എന്റെ കേരളത്തില് ജനിച്ചത് ഒരു ഭാഗ്യം ആയിട്ടാണ് ഞാന് കണക്കു കൂട്ടുന്നത്. ഇനി താങ്കള്‍ക്ക് എന്നെ ഹതഭാഗ്യന് ആയിട്ടാണ് തോന്നുന്നത് എങ്കില്, എനിക്ക് അതില് ഒന്നും ചെയ്യാനില്ല!\nരണ്ടു കമന്റുകള് ഏകദേശം ഒന്നുപോലെ വന്നു എന്ന തോന്നലില് നിന്നാണ് താങ്കളുടെ മറുപടി എങ്കില്.. ഒരേപോലെ ചിന്തിക്കുന്ന രണ്ടുപേര് മാത്രമല്ല..ഒരുപാട് പേര് ഈ ഭൂമിയില് ഉണ്ടാവില്ലേ ? "\nഞാനിട്ട കമന്റ് താങ്കളെ ലക്ഷ്യം വെച്ചായിരുന്നില്ല. ആ കമന്റിന്റെ ഉള്ളടക്കം താങ്കള്‍ക്ക് മനസ്സിലാവുകയുമില്ല. ശങ്കരനാരായണന് അവര്‍കളുടെ\nലതികാ സുഭാഷിന്റെ 'സുഭോഷ്‌ക്കിത'ങ്ങള് എന്ന പോസ്റ്റില് അദ്ദേഹം ഉന്നയിച്ച, "യുക്തിവാദികളെല്ലാം സവര്‍ണ യുക്തിവാദികളോ സവര്‍ണാടിമത്ത യുക്തിവാദികളോ ആണ് " എന്ന ആരോപണം ശരിവെയ്ക്കുന്ന തരത്തില് ഈ പോസ്റ്റില് ഒരു സവര്‍ണനും ഒരു യുക്തിവാദിയ്ക്കും അഭിപ്രായയൈക്യം വന്നത് എടുത്തു കാട്ടാന് വേണ്ടിയാണ് ടി കമന്റ് ഇട്ടത്. താങ്കളുടെയും കെ.പി.എസ്സിന്റെയും അതേ അഭിപ്രായം തന്നെയാണ് യുക്തിവാദിയായ സുശീല്‍കുമാറിനും ഉള്ളത്. അദ്ദേഹത്തെയും നിങ്ങളുടെ കൂട്ടത്തില് ചേര്‍ത്തു പറയേണ്ടതായിരുന്നു, മറന്നു പോയി.\nതാങ്കള് സവര്‍ണനായി ജനിച്ചതു കൊണ്ടുതന്നെ ഒരിക്കലും ഹതഭാഗ്യനല്ല, ഭാഗ്യവാനാണ്. പ്രത്യേകിച്ച് ഭഗവാന് കര്‍മഫലാടിസ്ഥാനത്തില് സവര്‍ണരുമാക്കി അവര്‍ണരുമാക്കി പ്രജകളെ സൃഷ്ടിക്കുന്ന പുണ്യഭാരതഭൂവിലെ കേരളത്തില്, സവര്‍ണനായി പിറന്ന താങ്കള് തീര്‍ച്ചയായും സുഭാഗ്യവാനാണ്. ഹതഭാഗ്യനെന്ന് വേറൊരു അര്‍ത്ഥത്തില് പറഞ്ഞതാണ്. "ദാരിദ്ര്യത്തിന് മതമോ ജാതിയോ ഇല്ല. ദാരിദ്ര്യം ഉള്ളവന് എല്ലായിടത്തും അവഗണന മാത്രമേ ഉള്ളു." എന്ന സവര്‍ണരുടെ പൊതുതത്വസംഹിത ലക്ഷ്യം വെയ്ക്കുന്നത് സംവരണം സാമ്പത്തികാടിസ്ഥാനത്തിലാണു കൊടുക്കേണ്ടതെന്നാണ്. തല്ക്കാലം ഇതു നടപ്പാകാത്തതില് അല്പം അസ്ക്യത താങ്കള്‍ക്കില്ലേ എന്നു സന്ദേഹിച്ചാണ് താങ്കളെ ഹതഭാഗ്യവാനായ സവര്‍ണന് എന്നു വിശേഷിപ്പിച്ചത്. അതില് തെറ്റില്ലെന്നു തോന്നുന്നു.\nJune 8, 2011 at 8:40 PM\nWell done...and I agree\nJune 9, 2011 at 4:58 AM\nകമലാസുരയ്യ/ മാധവിക്കുട്ടി മാതൃഭൂമി വരാന്തപതിപ്പിലെ ബിജുരാജുമായി നടത്തിയ അഭിമുഖം ഞാനും വായിച്ചിരുന്നു. കൂടാതെ ഇന്ത്യാവിഷനില് സക്കറിയയുമായും, കൈരളിയില് ബ്രിട്ടാസുമായും നടത്തിയ അഭിമുഖങ്ങളും (യൂട്യൂബില്) കണ്ടിരുന്നു. അവര് മതത്തിന്റെയും, ജാതിയുടെയും നിയന്ത്രണങ്ങളിലും ചട്ടക്കൂടിലും ഒതുങ്ങിനില്‍ക്കുന്ന എഴുത്തുകാരിയല്ല എന്ന് അവരെ വായിച്ച, അറിയുന്ന എല്ലാവര്ക്കും അറിയാം. അവസാനം വന്ന നോവല് വരെ മതവിശ്വാസികളെ അലോസരപ്പെടുത്തുന്ന ഒന്നായിരുന്നു എന്നാണ് എനിക്ക് തോന്നിയത്. അവരുടെ സുഹൃത്തും, ജീവചരിത്രകാരിയും ആയ മെറിലി വീസ്ബോര്‍ഡിന്റെ ദ ലൌവ് ക്വീന് ഓഫ് മലബാര് എന്ന പുസ്തകത്തിലും വിവാദമായ പല വെളിപ്പെടുത്തലുകളും വെളിപ്പെടുത്തലുകളും നടത്തുന്നുണ്ട്.\nഎന്നാല് മലയാളി ഇഷ്ടപ്പെടുന്നത് അവരുടെ എഴുത്തുകളെ ആണല്ലോ. യഥാര്‍ത്ഥ വായനക്കാര്‍ക്ക് ജാതിയോ, മതമോ ഒന്നും ഒരു പ്രശ്നവും ആവില്ല. എനിക്ക് പ്രിയപ്പെട്ട ഒരു എഴുത്തുകാരിയാണ് അവര്. സ്നേഹത്തെക്കാള് വലുതായി ഒന്നുമില്ല എന്ന് തെളിയിച്ച, സ്നേഹം ലഭിക്കാനായി എല്ലാം ത്യജിക്കാന് തയ്യാറായ എഴുത്തുകാരി. മലയാളികളുടെ കപട സദാചാരത്തെ വിമര്‍ശിക്കാന് അവര് തെല്ലും ഭയപ്പെട്ടിട്ടുമില്ല. അവര് മതം മാറിയതില് ഞാന് ഒരു തെറ്റും കാണുന്നില്ല. ഒരാളെ സ്നേഹിക്കുക, മതം മാറുക, ഒരു മതത്തിലും വിശ്വസിക്കാതിരിക്കുക, ഇവയെല്ലാം തികച്ചും വ്യക്തിപരമായ കാര്യങ്ങള് ആണല്ലോ. ഒറ്റപ്പെടലിന്റെ വേദന അനുഭവിച്ചു കഴിഞ്ഞിരുന്ന തനിക്ക്, വാഗ്ദാനം ചെയ്യപ്പെട്ട സ്നേഹം ലഭിക്കാന് വേണ്ടി എന്തും ത്യജിക്കാന് തയ്യാറായിരുന്നു എന്ന് അവര് ബ്രിട്ടാസുമയുള്ള അഭിമുഖത്തില് പറഞ്ഞിട്ടുണ്ട്. സാധാരണ സ്ത്രീകള് ചെയ്യാന് മടികാണിക്കുന്ന കാര്യങ്ങള് ചെയ്ത അവര് കാണിച്ചത് ധീരത തന്നെ. ആമിയോ, നാലപ്പാട്ടെ കമലയോ, മാധവിക്കുട്ടിയോ, സുരയ്യയോ- എന്ത് പേരില് അവരെ വിളിച്ചാലും തെറ്റില്ല. അവര്‍ക്ക് അന്നും ഇന്നും എന്നും ഒരേഒരു മതം മാത്രമേ ഉണ്ടായിരുന്നുള്ളൂ, അത് "സ്നേഹത്തിന്റെ മതം ആയിരുന്നു". സങ്കുചിതമായ ചിന്തകള് നിറഞ്ഞ ഈ ലോകത്ത് വിശാല ഹൃദയത്തോടെ ജീവിച്ചു മരിച്ച ഒരു കഥകാരിയയിരുന്നു അവര്..\nJune 11, 2011 at 10:08 PM\nനല്ലവണ്ണം ഗവേഷണം നടത്തിയിരിക്കുന്നല്ലോ.\nഅവസാനകാലങ്ങളിൽ മാധവിക്കുട്ടി അവരുടെ പ്രതിഭയ്ക്ക് നിരക്കുന്ന രീതിയില്ലല്ലായിരുന്നു എഴുതിയിരുന്നത്..\nഎഴുതിയതെല്ലാം വായിച്ചപ്പോൾ, അവരുടെ മരണം ദയനീയമായി പോയെന്നു തോന്നുന്നു..ആഗ്രഹങ്ങൾ പലതും സഫലീകരിക്കാതെ, വളരെ നിരാശയായി..\nപിന്നെ മതം മാറിയതും മറ്റും. അതു അവരുടെ വ്യക്തിപരമായ കാര്യങ്ങൾ. എഴുത്തുകാരിയുടെ എഴുത്തു മാത്രം ശ്രദ്ധിച്ചാൽ പോരെ?\nഇതു രണ്ടും കൂട്ടി കുഴയ്ക്കുന്നത് തന്നെ ശരിയല്ല.\nJune 12, 2011 at 7:54 AM\nനന്നായി പറഞ്ഞു മാഷേ... ആശംസകള് !!\nവിക്ഞാന പരമായ ഒരു പോസ്റ്റ്\nഅഭിപ്രായങ്ങള് രേഖപ്പെടുത്തിയ മാന്യ ബ്‌ളോഗിണിമാര്‍ക്കും ബ്‌ളോഗര്‍മാര്‍ക്കും നന്ദി!\nചര്‍ച്ചകള് എനിക്കിഷ്ടമാണ്.മുന്‍പ് ചിന്തിക്കാത്ത പലതിനെക്കുറിച്ചും ചിന്തിക്കാന് പ്രേരിപ്പിക്കും. ഇതൊക്കെ വായിച്ചപ്പോള് തോന്നിയത്. ഓരോ മനുഷ്യനും ജനിച്ചു വളര്‍ന്നു പല ഘട്ടങ്ങളിലൂടെ കടന്നു പോകുമ്പോള് ആ കാലഘട്ടത്തിനും ചിന്താഗതിക്കും അനുസരിച്ച് ചിന്തകളില് മാറ്റം വരില്ലേ ? നാല് പേര് അറിയുന്ന ഒരാളാകുമ്പോള് അയാളുടെ ചിന്തയും പ്രവൃത്തിയും ഒക്കെ ആള്‍ക്കാര് വിശകലനം ചെയ്യുന്നു. എന്റെ അഭിപ്രായത്തില് നിരീശ്വര വാദം പോലും ഒരു വിശ്വാസമാണ്.മറ്റുള്ളവര് ഓരോ വിധത്തില് ഈശ്വരന് ഉണ്ടെന്നു വിശ്വസിക്കുമ്പോള് ആ വിശ്വാസം ഇല്ലാത്തവന് അത് ഇല്ലെന്നു സ്വന്തം മനസ്സിനെ വിശ്വസിപ്പിക്കാന് ശ്രമിക്കുന്നു.അത് പോലെ ഓരോ മനുഷ്യനും കാലവും സാഹചര്യവും ഒക്കെ അനുവദിക്കുന്ന രീതിയില് സ്വയവും സമൂഹത്തോടും പ്രതികരിക്കുന്നു. അവനു സ്വയം സമാധാനിക്കാന് ചെയ്യുന്ന കാര്യങ്ങളെ മറ്റൊരുവന് സമാധാനിക്കാന് ചെയ്യുന്ന കാര്യങ്ങളുടെ പേരും പറഞ്ഞു എതിര്‍ക്കുകയോ സ്വാധീനിക്കുകയോ ചെയ്‌താല് അത് അംഗീകരിക്കാന് മറ്റെയാള് തയ്യാറാകുമോ ? അപ്പോള് ഇതൊക്കെ വ്യക്ത്യധിഷ്ടിതമാണ് .സമൂഹത്തില് കൂടുതല് ശ്രദ്ധിക്കപ്പെടുന്നു എന്നുള്ളതിന്റെ പേരില് മാത്രം ആരും റോള് മോഡല് ആകുന്നില്ല. അത് ആക്കാന് ശ്രമിക്കുമ്പോലുള്ള പ്രശ്നങ്ങള് ആണ് കൂടുതലും ശരി ആയാലും തെറ്റ് ആയാലും ഓരോരുത്തരും സ്വയം ശരി എന്ന് തോന്നുന്ന കാര്യങ്ങള് ചെയ്യുക അത്രേയുള്ളൂ.\nഅയ്യോ ഞാന് ഇത്രയൊക്കെ പറഞ്ഞോ അറിയാതെ പറ്റിപ്പോയതാണ് ഇനിയില്ല.അപ്പോള് പോയിട്ട് ചര്‍ച്ച ചെയ്യാനല്ലാതെ വരാം. ചിന്തിപ്പിച്ചതിനു നന്ദി .പറഞ്ഞു പോയത് ...അറിയാതെ ..അപ്പോള് ....\nJune 17, 2011 at 10:20 PM\nsathya-asathyangalulchernna lekhanam pakshe moulika nireekshanathaal sradheyamaanu....\nകമല സുരയ്യയെ മറ്റൊരു ആങ്കിളില് നിന്നും അറിയാന് കഴിഞ്ഞതിനു വളരെ നന്ദി . ആരായിരുന്നു കമല സുരയ്യയുടെ ആ കാമുകന് എന്നറിയാന് താല്പര്യമുണ്ട് . സാദിഖ് അലി MP എന്നാ പേരാണ് വിക്കിപീഡിയയില് കണ്ടത്. ഇവിടെ മുന്‍പുള്ള ഒരു കമന്റില് സമദാനി എന്ന് കണ്ടു .. ആരാണ് ശെരിക്കും ?\nഇസ്ലാം സ്വീകരണത്തിന് ശേഷം മാതവിക്കുട്ടി എഴുതിയ ബുസ്തകങ്ങൾ മനപ്പൂർവം അവഗണിച്ചു. മാതവിക്കുട്ടി അറിഞ്ഞ ഇസ്ലാമിക മൂല്യങ്ങളെ കുറിച്ച വിലയിരുത്തലുകളും ഉൾപ്പെട്ടിരുന്നെങ്കിൽ ജാതീയ മനസ്സിൽ പൊട്ടി വീണ വിലയിരുത്തലുകൾ എന്ന് പറയേണ്ടി വരില്ലായിരുന്നു.\nമാധവിക്കുട്ടി നടത്തിയ ഇസ്ലാം വിരുദ്ധ പ്രസ്താവനകള് ക്ക് താഴെ ഇങ്ങനെ ഒരു തളിവിനു കാരണം ഇസ്ലാമിനെ കുറിച്ചുള്ള അക്ഞത ആണോ?\n"ഇസ്ലാമിലേക്ക് വരാന് കാരണമെന്താണെന്ന് ചിലര് ചോദിക്കുന്നു. സ്വാതന്ത്ര്യം അനുഭവിക്കുന്ന മനുഷ്യന് ആത്മീയമായും വിശപ്പുണ്ട്. അതു തന്നെ കാരണം"\nശങ്കര നാരായണന് സാറേ താങ്കള് ഇസ്ലാം വിരുദ്ധപ്രസ്താവനകള് എന്ന് പറഞ്ഞ് അവസാനം നല്‍കിയ പ്രസ്താവകളില് ഇസ്ലാം വിരുദ്ധത എവിടെയാണ് എന്ന് കുറേ തിരഞ്ഞു നോക്കി കണ്ടില്ല.. നിങ്ങളെവിടെ നിന്നാണ് ഇസ്ലാം പഠിച്ചത്.. ഞങ്ങളൊന്നും കാണാത്ത ഇസ്ലാം വിരുദ്ധത കാണാന് ...\nഇതിൽ ഒരഭിപ്രായം പറയാൻ എനിക്ക് വയ്യ\nലേഖനമല്ല ശരിക്കും ഒരു പഠനം തന്നെ നടത്തിയിരിക്കുന്നു


125 കോടി ജനതയ്ക്ക് മുഴുവൻ തൊഴിൽ നൽകാനാവില്ല: അമിത് ഷാ\nSun Sep 23 2018 01:08:11 GMT+0530 (IST)\nNarada Desk| Updated On: 2017-11-15 04:57:46.0 | Location : ഗുജറാത്ത്\n125 കോടിയോളം വരുന്ന ഇന്ത്യൻ ജനതയ്ക്ക് മുഴുവൻ തൊഴിൽ നൽകുക പ്രായോഗികമായ കാര്യമല്ലെന്ന് ബിജെപി അദ്ധ്യക്ഷൻ അമിത് ഷാ. ഇതിനുള്ള പരിഹാരം സ്വയം തൊഴിൽ മാത്രമാണെന്നും അമിത് ഷാ അഭിപ്രായപ്പെട്ടു.\n125 കോടിയോളം വരുന്ന ഇന്ത്യൻ ജനതയ്ക്ക് മുഴുവൻ തൊഴിൽ നൽകുക പ്രായോഗികമായ കാര്യമല്ലെന്ന് ബിജെപി അദ്ധ്യക്ഷൻ അമിത് ഷാ. ഇതിനുള്ള പരിഹാരം സ്വയം തൊഴിൽ മാത്രമാണെന്നും അമിത് ഷാ അഭിപ്രായപ്പെട്ടു. മുദ്രാ സ്‌കീം വഴി ഒൻപത് കോടിയോളം ജനങ്ങൾക്ക് തൊഴിൽ നൽകിയെന്നും അദ്ദേഹം പറഞ്ഞു. ഗുജറാത്തിലെ യുവാക്കൾക്ക് ജോലി നൽകാൻ ബിജെപി സർക്കാർ പരാജയപെട്ടു എന്ന കോൺഗ്രസ്സ് ഉപാധ്യക്ഷൻ രാഹുൽ ഗാന്ധിയുടെ വിമർശനത്തിനോട് പ്രതികരിക്കുകയായിരുന്നു അമിത് ഷാ.\nഗുജറാത്തിൽ കോൺഗ്രസ്സിന് നേതാക്കളില്ലെന്നും അതുകൊണ്ടാണ് കോൺഗ്രസ്സ് ഇതുവരെ മുഖ്യമന്ത്രി സ്ഥാനാർത്ഥിയെ പ്രഖ്യാപിക്കാത്തതെന്നും അമിത് ഷാ. കോൺഗ്രസ്സ് ഭരണ കാലത്തേക്കാളും 300 ഇരട്ടിയോളം ഗുജറാത്തിൽ വികാസം നടപ്പിലായിട്ടുണ്ടെന്നും അദ്ദേഹം പറഞ്ഞു.\nഅതെ സമയം ഗുജറാത്ത് തെരഞ്ഞെടുപ്പ് പ്രചാരണം ചൂട് പിടിച്ചിരിക്കുകയാണ്. കഴിഞ്ഞ ദിവസം ഹാർദിക് പട്ടേലിന്റേതെന്ന് കരുതുന്ന സ്വകര്യ ദൃശ്യങ്ങൾ ഗുജറാത്തിലെ ഒരു പ്രാദേശിക വാർത്താ ചാനൽ പുറത്തു വിട്ടിരുന്നു. എന്നാൽ ലൈംഗീകത മൗലീകാവകാശമാണെന്നും അതിൽ മറ്റൊരാൾക്കും കൈകടത്താനാവില്ലെന്നും ഇതിനോട് പ്രതികരിച്ച് ജിഗ്നേഷ് മേവാനി ട്വീറ്റ് ചെയ്തിരുന്നു. കോൺഗ്രസ്സ് ഉപാധ്യക്ഷൻ രാഹുൽ ഗാന്ധിയുടെ ക്ഷേത്ര സന്ദർശനവും ആൾക്കൂട്ടവും ബിജെപിയുടെ ആത്മ വിശ്വാസത്തെ സാരമായി ബാധിച്ചിട്ടുണ്ടെന്നാണ് റിപ്പോർട്ടുകൾ.


ഗോള്‍ഡന് ഡക്കുമായി പൂജാര. നാണക്കേടിന്‍റെ റെക്കോഡ്\nദക്ഷിണാഫ്രിക്കകെതിരെയുള്ള ആദ്യ ടെസ്റ്റില് ഇന്ത്യന് ബാറ്റര് ചേത്വേശര് പൂജാര നേരിട്ട ആദ്യ പന്തില് തന്നെ പുറത്തായി. മായങ്ക് അഗര്‍വാള് പുറത്തായതിനു ശേഷം ക്രീസില് എത്തിയ താരം ലുങ്കി എന്‍ഗീഡിയുടെ പന്തില് കീഗന് പീറ്റേഴ്സണു ക്യാച്ച് നല്‍കിയാണ് മടങ്ങിയത്.\nകരിയറിലെ മോശം ഫോമിലൂടെയാണ് ചേത്വേശര് പൂജാര കടന്നു പോകുന്നത്. ഈ വര്‍ഷം ഇതുവരെ 14 ടെസ്റ്റുകളില് 686 റണ്‍സാണ് പൂജാരയുടെ സംഭാവന. ശരാശരി വെറും 29 മാത്രം.\nഇപ്പോഴിതാ ആദ്യ ടെസ്റ്റില് മോശം റെക്കോഡ് സ്വന്തം പേരില് കുറിക്കുകയാണ് ചേത്വേശര് പൂജാര. ഇന്ത്യക്കായി മൂന്നാം നമ്പറില് ഏറ്റവും കൂടുതല് ഡക്കുകള് ഇനി ചേത്വേശര് പൂജാരയുടെ പേരിലാണ്.9ഡക്കുകളുള്ള പൂജാര ദിലീപ് വെങ്ങാസ്കറെയാണ് മറികടന്നത്\nMost ducks for India at No.3 in Test cricket\n9: Cheteshwar Pujara*\n8: Dilip Vengsarkar\n7: Rahul Dravid\nപൂജാരയുടെ ടെസ്റ്റ് കരിയറിലെ ആദ്യ 38 ഇന്നിംഗ്സില് റണ്‍സെടുക്കാതെ പുറത്തായട്ടില്ലാ. എന്നാല് 2020 ഡിസംബറിനു ശേഷം4തവണെയാണ് പൂജ്യത്തിനു പുറത്തായത്. നേരത്തെ 2018 ലെ ബോക്സിങ്ങ് ഡേ ടെസ്റ്റില് ദക്ഷിണാഫ്രിക്കകെതിരെ പൂജ്യത്തിനു പുറത്തായിരുന്നു.\nPrevious article❛ഭാഗ്യമില്ലാത്ത നായകന്‍റെ❜ തകര്‍പ്പന് റെക്കോഡ്. പിന്നിലാക്കിയത് ഇതിഹാസങ്ങളെ\nNext articleആദ്യ ദേശീയ കിരീടവുമായി ഹിമാചൽ പ്രദേശ് :തമിഴ്നാടിനെ വീഴ്ത്തി കന്നി കിരീടം


15 വര്‍ഷത്തില് കൂടുതല് വാഹനങ്ങള്‍ക്ക് ആയുസ്സുണ്ടാകില്ല; പുതിയ സ്‌ക്രാപ് നയം ഉടന് - Malayalam DriveSpark\n15 വര്‍ഷത്തില് കൂടുതല് വാഹനങ്ങള്‍ക്ക് ആയുസ്സുണ്ടാകില്ല; പുതിയ സ്‌ക്രാപ് നയം ഉടന്\nPublished: Monday, May 11, 2020, 18:31 [IST]\n2020 ജൂലൈയില് ഇന്ത്യയില് പുതിയ സ്‌ക്രാപ് നയം വന്നേക്കുമെന്ന് റിപ്പോര്‍ട്ട്. കേന്ദ്രഗതാഗത മന്ത്രാലയമാണ് ഇത് സംബന്ധിച്ച് സൂചന നല്‍കിയിരിക്കുന്നത്.\nവാഹന വ്യവസായത്തിനും ഉരുക്കു വ്യവസായത്തിനും ശക്തി പകരുകയാണ് ഇതിലൂടെ ലക്ഷ്യമിടുന്നതെന്നും റിപ്പോര്‍ട്ടില് പറയുന്നു. പുതിയ നയമനുസരിച്ച് 15 വര്‍ഷം കഴിഞ്ഞ വാഹനങ്ങള് പൊളിച്ചു കളയും.\nഅതേസമയം 15 വര്‍ഷത്തിലധികം പഴക്കമുള്ള വാഹനങ്ങള്‍ക്ക് പുനര്‍രജിസ്ട്രേഷന് നടത്തണമെങ്കില് ഫീസ് 25 ഇരട്ടിയിലേറെ കൂടുതല് നല്‍കേണ്ടിവരും. സ്‌ക്രാപ് നയം നടപ്പാക്കുന്നത് വാഹന വ്യവസായത്തിന് കൂടുതല് ശക്തി പകരുമെന്ന് വാഹന കമ്പനി ഉടമകളുമായി നടത്തിയ ചര്‍ച്ചയില് കേന്ദ്ര ഗതാഗതമന്ത്രി നിതിന് ഗഡ്കരി അഭിപ്രായപ്പെട്ടിരുന്നു.\nപഴയ വാഹനങ്ങള് പൊളിക്കുന്നതിനുള്ള കേന്ദ്രങ്ങള്‍ക്ക് കൂടുതല് ആനുകൂല്യങ്ങള് നല്‍കുമെന്നും മന്ത്രി അറിയിച്ചു. ആക്രിയുടെ ശാസ്ത്രീയ ശേഖരണം, പൊളിക്കല്, പുനരുപയോഗത്തിനു തയാറാക്കല് എന്നിവയ്ക്കാണ് നയം തയാറാക്കിയത്.\nഇതിന്റെ ചുവടുപിടിച്ചാണ് പഴയ വാഹനങ്ങള് പൊളിക്കുന്ന നയം തയാറാക്കിരിക്കുന്നത്. ലോക്ക്ഡൗണ് പ്രഖ്യാപിച്ചതോടെ വലിയ പ്രതിസന്ധിയാണ് വാഹന മേഖലയില് തന്നെ ഉടലെടുത്തിരിക്കുന്നത്.\nപൊതുഗാതാഗത സംവിധാനങ്ങളെല്ലാം നിര്‍ത്തിയത് സ്വകാര്യ ബസ്, ഓട്ടോ-ടാക്സി മേഖലകളുടെ പ്രതിസന്ധി വര്‍ദ്ധിപ്പിച്ചിരിക്കുകയാണ്. എന്നാല് നിലവിലെ സാഹചര്യത്തില് നിബന്ധനകളോടെ ടാക്‌സികള്‍ക്ക് സര്‍വീസ് നടത്താം എന്ന് സംസ്ഥാനങ്ങള് വ്യക്തമാക്കിയിട്ടുണ്ട്.\nരാജ്യത്ത് പൊതുഗതാഗതം വൈകാതെ പുനരാരംഭിക്കുമെന്ന് ഗതാഗത മന്ത്രി നിതിന് ഗഡ്കരി സൂചനകള് നല്‍കിയിരുന്നു. സാമൂഹിക അകലം ഉറപ്പാക്കിക്കൊണ്ട് പൊതുഗതാഗതം പുനരാരംഭിക്കാനുള്ള മാര്‍ഗ നിര്‍ദേശങ്ങള് കേന്ദ്രം തയ്യാറാക്കുമെന്നും അദ്ദേഹം വ്യക്തമാക്കി.\nശാരീരക അകലം പാലിക്കുന്നതോടൊപ്പം വാഹനങ്ങളില് ഹാന്‍ഡ്‌വാഷ്, സാനിറ്റൈസര്, ഫേസ് മാസ്‌ക് എന്നിവ നിര്‍ബന്ധമാക്കും. പൊതു ഗതാഗതവും ദേശീയ പാതയും തുറക്കുന്നത് ജനങ്ങളില് ആത്മവിശ്വാസം വളര്‍ത്തുമെന്നും കേന്ദ്രമന്ത്രി അറിയിച്ചു.\nNitin Gadkari Says Vehicle Scrappage Policy To Be Finalised Soon. Read in Malayalam.\nStory first published: Monday, May 11, 2020, 18:31 [IST]


താൾ:Koudilyande Arthasasthram 1935.pdf/59 - വിക്കിഗ്രന്ഥശാല\nതാൾ:Koudilyande Arthasasthram 1935.pdf/59\nപതിമൂന്നാം പ്രകരണം. രാജപുത്രരക്ഷണം.\nരക്ഷിതനായ രാജാവു് ആസന്നന്മാരിൽ നിന്നും പരന്മാരിൽനിന്നും രാജ്യത്തെ രക്ഷിക്കും. ഒന്നാമതു ദാരങ്ങളിൽനിന്നും പുത്രന്മാരിൽനിന്നുമാണു രാജാവിന്നു രക്ഷ വേണ്ടതു്. ദാരരക്ഷണം നിശാന്തപ്രണിധിയിൽ പറയുന്നതാണു്. പുത്രസംരക്ഷണം ഇവിടെ പറയാം.\nജനനംമുതൽതന്നെ രാജപുത്രന്മാരെ രക്ഷിക്കണം. എന്തുകൊണ്ടെന്നാൽ, രാജപുത്രന്മാർ ഞണ്ടുകളെന്നപോലെ ജനകനെ ഭക്ഷിക്കുന്നവരാണു്. അവരുടെ പേരിൽ പിതാവിന്നു സ്നേഹമുറയ്ക്കുന്നതിന്നുമുമ്പെ ഉപാം ശുദണ്ഡം (ഗൂഢവധം) ചെയ്യുകയാണു് നല്ലെതെന്ന് ഭാരദ്വാജൻ പറയുന്നു.\nഅതു നൃശംസവും അദൃഷ്ടവധവും ക്ഷത്രബീജത്തിന്റെ വിനാശവുമാണെന്നു വിശാലാക്ഷൻ. അതിനാൽ അവരെ ഒരു സ്ഥാനത്തു് അവരോധിക്കുകയാണു് ഭേദം.\nഅഹിഭയമാണിതെന്നു പരാശരശിഷ്യന്മാർ. എന്തു കൊണ്ടെന്നാൽ, വിക്രമഭയത്താലാണു് പിതാവു തന്നെ രോധിക്കുന്നതെന്നു വിചാരിച്ചു കുമാരൻ അടുക്കൽവച്ചു തന്നെ വിക്രമത്തെ ചെയ്തേക്കും. അതുകൊണ്ടു് അന്തപാലദുൎഗ്ഗത്തിൽ പാൎപ്പിക്കുന്നതാണു് നല്ലതു്.\nഔരഭ്രഭയമാണിതെന്നു പിശുനൻ. എന്തുകൊണ്ടെന്നാൽ, അതുതന്നെ പ്രത്യാപത്തി (സമീപപ്രാപ്തി)ക്കു കാരണമായിക്കരുതിയിട്ടു രാജപുത്രൻ അന്തപാലനെ ബന്ധു\n↑ ഉരഭ്രമെന്നാൽ മുട്ടനാട് . അതിങ്കൽനിന്നെന്നപോലെയുള്ള ഭയം ഔരഭ്രഭയം, മുട്ടുവാൻ തുടങ്ങുന്ന ഉരഭ്രത്തിന്റെ പിന്നോട്ടു മാറൽ പ്രതിദ്വന്ദ്വിയുടെ സമീപപ്രാപ്തിക്കുള്ള ലക്ഷണമാണു്.\n"https://ml.wikisource.org/w/index.php?title=താൾ:Koudilyande_Arthasasthram_1935.pdf/59&oldid=208112" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:50, 1 ഡിസംബർ 2020.


ത്രിജി സേവനത്തിന് താല്‍ക്കാലിക സ്വിച്ച് ഓഫ് | 3G, Mobile Phone, Technology, Security, Kashmir, മൊബൈല് ഫോണ്, സുരക്ഷ, ത്രിജി, സാങ്കേതികവിദ്യ, ദില്ലി - Malayalam Oneindia\nത്രിജി സേവനത്തിന് താല്‍ക്കാലിക സ്വിച്ച് ഓഫ്\nPublished: August 12 2010, 9:30 [IST]\nദില്ലി: അടുത്തിടെ നടപ്പാക്കിയ മൊബൈല് ഫോണ് ത്രിജി സേവനങ്ങള് നിര്‍ത്തി വയ്ക്കാന് കേന്ദ്ര ആഭ്യന്തരമന്ത്രാലയത്തിന്റെ നിര്‍ദേശം.\nത്രി ജി സേവനങ്ങള് നിരീക്ഷിക്കുന്നതിനുള്ള സംവിധാനം തയാറാകുന്നതു വരെ ഇത് നിര്‍ത്തിവയ്ക്കാനാണ് ടെലികോം വകുപ്പിന് നിര്‍ദേശം നല്‍കിയിരിക്കുന്നത്.\nബ്ലാക്‌ബെറി മൊബൈല് ഫോണുകളുടെ നിരോധനം ചര്‍ച്ച ചെയ്യാന് വ്യാഴാഴ്ച ചേരുന്ന ഉന്നതതലയോഗത്തില് ത്രിജിയും ചര്‍ച്ചാ വിഷയമാകും.\nമൊബൈല് ഫോണിലൂടെ പരസ്പരം കണ്ട് സംസാരിക്കുന്നതും ടെലിവിഷന് പരിപാടികള് കാണുന്നതുമുള്‍പ്പെടെയുള്ള ത്രിജി സേവനങ്ങളാണ് നിര്‍ത്തിവയ്ക്കുന്നത്.\nരാജ്യതാല്പര്യത്തിനെതിരായി ജമ്മുകാശ്മീരില് വീഡിയോ ക്ലിപ്പുകള് പ്രചരിക്കാനുള്ള സാധ്യതയും കണക്കിലെടുത്താണ് നിരോധനത്തിന് നിര്‍ദേശം നല്‍കിയതെന്ന് ആഭ്യന്തരമന്ത്രാലയം വ്യക്തമാക്കി.\nനിലവില് ജമ്മുകാശ്മീരിലെ 30 ലക്ഷം സിം കാര്‍ഡുകള് നിരീക്ഷിക്കാനാവുന്നില്ല. ഇതിനു പുറമേയാണ് ത്രി ജി സേവനങ്ങള് ഉണ്ടാക്കുന്ന സുരക്ഷാപ്രശ്‌നം. മുംബൈ, ദില്ലി എന്നിവിടങ്ങളില് എംടിഎന്‍എല്ലും രാജ്യത്തെ മറ്റിടങ്ങളില് ബിഎസ്എന്‍എല്ലുമാണ് ത്രീ ജി സര്‍വീസുകള് നല്‍കുന്നത്.\nബിഎസ്എന്‍എല്ലിന് 15 ലക്ഷവും എംടിഎന്‍എല്ലിന്4ലക്ഷവും ത്രി ജി ഉപഭോക്താക്കള് ഉണ്ടെന്നാണ് കണക്ക്. ഈ വര്‍ഷം അവസാനത്തോടെ സ്വകാര്യകമ്പനികളും ത്രിജി സേവനമേഖലയിലേക്ക് കടക്കാനിരിക്കുന്നതിനിടെയാണ് ഈ തിരിച്ചടി. ത്രീ ജി സ്‌പെക്ട്രം ലേലത്തിലൂടെ സര്‍ക്കാരിന് 67,000 കോടി രൂപയാണ് ലഭിച്ചത്.\nകൂടുതൽ മൊബൈല് ഫോണ് വാർത്തകൾ\nഅമ്പൂരി രാഖി കൊലപാതകം; നിർണായക തെളിവായ മൊബൈൽ ഫോൺ കണ്ടെത്തി\nകണ്ണൂര് നഗരത്തില് മൊബൈല് കടകളില് കവര്‍ച്ച: രണ്ടുലക്ഷം രൂപയുടെ നഷ്ടമെന്ന്!!\nഫോണ് ഉപയോഗിക്കുന്നതിനെ മാതാവ് ശാസിച്ചതിന് പിന്നാലെ പതിനൊന്നുകാരന് തൂങ്ങി മരിച്ചു\nബുലന്ധ്‌ഷെഹര് കലാപം: കൊല്ലപ്പെട്ട പോലീസുകാരന്റെ ഫോണ് കൊലയാളിയുടെ വീട്ടില്\nമനോവൈകല്യമുള്ള യുവാവിനെ മലപ്പുറത്ത് പോലീസ് ക്രൂരമായി മര്‍ദിച്ചു, സംഭവം പെണ്‍കുട്ടിയുടെ ഫോട്ടോ പകര്‍ത്തിയെന്നാരോപിച്ച്, മകന് മൊബൈല് ഉപയോഗിക്കാന്‍പോലും അറിയില്ലെന്ന് മതാവ്\nപുതിയ ഐ ഫോണിന്റെ ഇന്ത്യയിലെ ആദ്യ ഉടമ മലപ്പുറത്ത്: നേട്ടത്തിന് കോഴിക്കോട്ട് നിന്ന് ഹോങ്കോങ്ങിലേക്ക്\nമൊബൈല് ഫോണ് സുരക്ഷ സാങ്കേതികവിദ്യ ദില്ലി mobile phone technology security kashmir\nStory first published: Thursday, August 12, 2010, 9:30 [IST]\nOther articles published on Aug 12, 2010


മത്തായി 27 MAL - പ്രഭാതം ആയപ്പോൾ മഹാപുരോഹിതന്മാരും - Bible Search\nമത്തായി 26 മത്തായി 28\n1പ്രഭാതം ആയപ്പോൾ മഹാപുരോഹിതന്മാരും ജനത്തിന്റെ മൂപ്പന്മാരും എല്ലാം യേശുവിനെ കൊല്ലുവാൻ ഗൂഢാലോചന കഴിച്ചു, 2അവനെ ബന്ധിച്ചു കൊണ്ടുപോയി നാടുവാഴിയായ പീലാത്തൊസിനെ ഏല്പിച്ചു.\n3അവനെ ശിക്ഷയ്ക്ക് വിധിച്ചു എന്നു അവനെ കാണിച്ചുകൊടുത്ത യൂദാ കണ്ട് അനുതപിച്ചു, ആ മുപ്പത് വെള്ളിക്കാശ് മഹാപുരോഹിതന്മാരുടെയും മൂപ്പന്മാരുടെയും അടുക്കൽ മടക്കി കൊണ്ടുവന്നു: 4ഞാൻ കുറ്റമില്ലാത്ത രക്തത്തെ കാണിച്ചുകൊടുത്തതിനാൽ പാപം ചെയ്തു എന്നു പറഞ്ഞു. അത് ഞങ്ങൾക്കു എന്ത്? നീ തന്നേ നോക്കിക്കൊൾക എന്നു അവർ പറഞ്ഞു. 5അവൻ ആ വെള്ളിക്കാശ് മന്ദിരത്തിലേക്ക് എറിഞ്ഞിട്ട്, വേറിട്ടു ചെന്ന് കെട്ടിഞാന്നു ചത്തുകളഞ്ഞു. 6മഹാപുരോഹിതന്മാർ ആ വെള്ളിക്കാശ് എടുത്തു: ഇതു രക്തവിലയാകയാൽ ഖജനാവിൽ ഇടുന്നത് വിഹിതമല്ല എന്നു പറഞ്ഞു കൂടി ആലോചിച്ചു, 7പരദേശികളെ കുഴിച്ചിടുവാൻ അതുകൊണ്ട് കുശവന്റെ നിലം വാങ്ങി. 8ആകയാൽ ആ നിലത്തിന് ഇന്നുവരെ രക്തനിലം എന്നു പേർ പറയുന്നു.\n9“യിസ്രായേൽമക്കൾ വിലമതിച്ചവന്റെ വിലയായ മുപ്പത് വെള്ളിക്കാശ് അവർ എടുത്തു, 10കർത്താവ് എന്നോട് നിർദ്ദേശിച്ചതുപോലെ കുശവന്റെ നിലത്തിന് വേണ്ടി കൊടുത്തു”\n11എന്നാൽ യേശു നാടുവാഴിയുടെ മുമ്പാകെ നിന്നു; നീ യെഹൂദന്മാരുടെ രാജാവോ എന്നു നാടുവാഴി ചോദിച്ചു; ഞാൻ ആകുന്നു എന്നു യേശു അവനോട് പറഞ്ഞു 12മഹാപുരോഹിതന്മാരും മൂപ്പന്മാരും കുറ്റം ചുമത്തുകയിൽ അവൻ ഒന്നും ഉത്തരം പറഞ്ഞില്ല. 13പീലാത്തോസ് അവനോട്: ഇവർ നിനക്ക് വിരോധമായി എന്തെല്ലാം കുറ്റാരോപണം പറയുന്നു എന്നു നീ കേൾക്കുന്നില്ലയോ എന്നു ചോദിച്ചു. 14അവൻ ഒരു വാക്കിനും ഉത്തരം പറയായ്കയാൽ നാടുവാഴി അത്യന്തം ആശ്ചര്യപ്പെട്ടു. 15എന്നാൽ ഉത്സവസമയത്ത് പുരുഷാരം തിരഞ്ഞെടുക്കുന്ന ഒരു തടവുകാരനെ നാടുവാഴി വിട്ടയയ്ക്ക പതിവായിരുന്നു. 16അന്ന് ബറബ്ബാസ് എന്ന കുപ്രസിദ്ധനായൊരു തടവുകാരൻ ഉണ്ടായിരുന്നു. 17അവർ ഒരുമിച്ചു കൂടിവന്നപ്പോൾ പീലാത്തോസ് അവരോട്: ബറബ്ബാസിനെയോ, ക്രിസ്തു എന്നു പറയുന്ന യേശുവിനെയോ, ആരെ നിങ്ങൾക്ക് വിട്ടുതരണം എന്നു ചോദിച്ചു. 18അവർ അസൂയകൊണ്ടാകുന്നു അവനെ ഏല്പിച്ചത് എന്നു അവൻ ഗ്രഹിച്ചിരുന്നു. 19അവൻ ന്യായാസനത്തിൽ ഇരിക്കുമ്പോൾ അവന്റെ ഭാര്യ ആളയച്ച്: ആ നീതിമാന്റെ കാര്യത്തിൽ ഇടപെടരുത്; അവൻ നിമിത്തം ഞാൻ ഇന്ന് സ്വപ്നത്തിൽ വളരെ കഷ്ടം സഹിച്ചു എന്നു പറയിച്ചു. 20എന്നാൽ ബറബ്ബാസിനെ ചോദിപ്പാനും യേശുവിനെ നശിപ്പിപ്പാനും മഹാപുരോഹിതന്മാരും മൂപ്പന്മാരും പുരുഷാരത്തെ വശീകരിച്ചു. 21നാടുവാഴി അവരോട്: ഈ ഇരുവരിൽ ആരെ വിട്ടുതരണമെന്നു നിങ്ങൾ ഇച്ഛിക്കുന്നു എന്നു ചോദിച്ചതിന് ബറബ്ബാസിനെ എന്നു അവർ പറഞ്ഞു. 22പീലാത്തോസ് അവരോട്: എന്നാൽ ക്രിസ്തു എന്ന യേശുവിനെ എന്ത് ചെയ്യേണ്ടു എന്നു ചോദിച്ചതിന്: അവനെ ക്രൂശിക്കേണം എന്നു എല്ലാവരും പറഞ്ഞു. 23അവൻ ചെയ്ത അതിക്രമം എന്ത് എന്നു അവൻ ചോദിച്ചു. അവനെ ക്രൂശിക്കേണം എന്നു അവർ ഏറ്റവും അധികം നിലവിളിച്ചു പറഞ്ഞു.\n24ലഹള അധികമാകുന്നതല്ലാതെ ഒന്നും സാധിക്കുന്നില്ല എന്നു പീലാത്തോസ് കണ്ടിട്ട് വെള്ളം എടുത്തു പുരുഷാരത്തിന് മുൻപാകെ കൈ കഴുകി: ഈ കളങ്കമില്ലാത്തവന്റെ രക്തത്തിൽ ഞാൻ കളങ്കരഹിതൻ; നിങ്ങൾ തന്നേ നോക്കിക്കൊൾവിൻ എന്നു പറഞ്ഞു. 25അവന്റെ രക്തം ഞങ്ങളുടെമേലും ഞങ്ങളുടെ മക്കളുടെ മേലും വരട്ടെ എന്നു ജനം ഒക്കെയും ഉത്തരം പറഞ്ഞു. 26അങ്ങനെ അവൻ ബറബ്ബാസിനെ അവർക്ക് വിട്ടുകൊടുത്തു, യേശുവിനെ ചമ്മട്ടി കൊണ്ടടിപ്പിച്ച് ക്രൂശിക്കേണ്ടതിന് ഏല്പിച്ചു.\n27അനന്തരം നാടുവാഴിയുടെ പടയാളികൾ യേശുവിനെ നടുത്തളത്തിലേക്ക് കൊണ്ടുപോയി പട്ടാളത്തെ എല്ലാം അവന്റെ നേരെ വരുത്തി, 28അവന്റെ വസ്ത്രം അഴിച്ച് ഒരു ചുവന്ന മേലങ്കി ധരിപ്പിച്ചു, 29മുള്ളുകൊണ്ട് ഒരു കിരീടം മെടഞ്ഞു അവന്റെ തലയിൽ വെച്ച്, വലങ്കയ്യിൽ ഒരു കോലും കൊടുത്തു അവന്റെ മുമ്പിൽ മുട്ടുകുത്തി: യെഹൂദന്മാരുടെ രാജാവേ, ജയജയ എന്നു പരിഹസിച്ചു പറഞ്ഞു. 30പിന്നെ അവന്റെമേൽ തുപ്പി, കോൽ എടുത്തു അവന്റെ തലയിൽ അടിച്ചു. 31അവനെ പരിഹസിച്ചുതീർന്നപ്പോൾ മേലങ്കി നീക്കി അവന്റെ സ്വന്തവസ്ത്രം ധരിപ്പിച്ച്, ക്രൂശിപ്പാൻ കൊണ്ടുപോയി.\n32അവർ പോകുമ്പോൾ ശീമോൻ എന്നു പേരുള്ള കുറേനക്കാരനെ കണ്ട്, അവന്റെ ക്രൂശ് ചുമപ്പാൻ നിബ്ബന്ധിച്ചു. 33തലയോടിടം എന്നർത്ഥമുള്ള ഗൊല്ഗോഥാ എന്ന സ്ഥലത്ത് എത്തിയപ്പോൾ അവന് കയ്പ് കലർത്തിയ വീഞ്ഞ് കുടിക്കുവാൻ കൊടുത്തു; 34അത് രുചിനോക്കിയപ്പോൾ അവന് കുടിക്കുവാൻ മനസ്സായില്ല. 35അവനെ ക്രൂശിൽ തറച്ചശേഷം അവന്റെ വസ്ത്രം പകുത്തെടുക്കുവാനായി പടയാളികൾ ചീട്ടിട്ടു, 36അവിടെ ഇരുന്നുകൊണ്ട് അവനെ നിരീക്ഷിച്ചു. 37യെഹൂദന്മാരുടെ രാജാവായ യേശു എന്നു അവന്റെ കുറ്റസംഗതി എഴുതി അവന്റെ തലയ്ക്കുമീതെ വെച്ച്. 38വലത്തും ഇടത്തുമായി രണ്ടു കള്ളന്മാരെയും അവനോട് കൂടെ ക്രൂശിച്ചു.\n39കടന്നുപോകുന്നവർ തല കുലുക്കി അവനെ നിന്ദിച്ചു: 40മന്ദിരം പൊളിച്ച് മൂന്നുനാൾകൊണ്ടു പണിയുന്നവനേ, നിന്നെത്തന്നെ രക്ഷിയ്ക്ക; ദൈവപുത്രൻ എങ്കിൽ ക്രൂശിൽ നിന്നു ഇറങ്ങിവാ എന്നു പറഞ്ഞു. 41അങ്ങനെതന്നെ മഹാപുരോഹിതന്മാരും ശാസ്ത്രിമാരും മൂപ്പന്മാരും പരിഹസിച്ചു: 42ഇവൻ മറ്റുള്ളവരെ രക്ഷിച്ചു, തന്നെത്താൻ രക്ഷിക്കാൻ കഴിയുകയില്ലയോ; ഇവൻ യിസ്രായേലിന്റെ രാജാവ് ആകുന്നു എങ്കിൽ ഇപ്പോൾ ക്രൂശിൽനിന്ന് ഇറങ്ങിവരട്ടെ; അപ്പോൾ ഞങ്ങൾ ഇവനിൽ വിശ്വസിക്കാം. 43ഇവൻ ദൈവത്തിൽ ആശ്രയിക്കുന്നു; ദൈവത്തിന് ഇവനിൽ പ്രസാദമുണ്ടെങ്കിൽ ഇപ്പോൾ വിടുവിക്കട്ടെ; ഞാൻ ദൈവപുത്രൻ എന്നു ഇവൻ പറഞ്ഞുവല്ലോ എന്നു പറഞ്ഞു. 44അങ്ങനെതന്നെ അവനോടുകൂടെ ക്രൂശിച്ചിരുന്ന കള്ളന്മാരും അവനെ നിന്ദിച്ചു.\n45ആറാംമണി നേരംമുതൽ ഒമ്പതാംമണി നേരംവരെ+ ദേശത്തു എല്ലാം ഇരുട്ടുണ്ടായി. 46ഏകദേശം ഒമ്പതാംമണി+ നേരത്ത് യേശു: ഏലീ, ഏലീ, ലമ്മാ ശബക്താനി എന്നു ഉറക്കെ നിലവിളിച്ചു; എന്റെ ദൈവമേ, എന്റെ ദൈവമേ, നീ എന്നെ കൈവിട്ടത് എന്ത് എന്നർത്ഥം. 47അവിടെ നിന്നിരുന്നവരിൽ ചിലർ അത് കേട്ടിട്ട്; അവൻ ഏലിയാവെ വിളിക്കുന്നു എന്നു പറഞ്ഞു. 48ഉടനെ അവരിൽ ഒരുവൻ ഓടി ഒരു സ്പോങ്ങ് എടുത്തു പുളിച്ച വീഞ്ഞ് നിറച്ച് ഓടത്തണ്ടിന്മേൽ ആക്കി അവന് കുടിക്കുവാൻ കൊടുത്തു. 49ശേഷമുള്ളവർ: അവനെ തനിയെ വിടുക; ഏലിയാവ് അവനെ രക്ഷിക്കാൻ വരുമോ എന്നു നോക്കാം എന്നു പറഞ്ഞു. 50യേശു പിന്നെയും അത്യുച്ചത്തിൽ നിലവിളിച്ചു പ്രാണനെ വിട്ടു. 51അപ്പോൾ മന്ദിരത്തിലെ തിരശ്ശീല മേൽതൊട്ട് അടിയോളവും രണ്ടായി ചീന്തിപ്പോയി; 52ഭൂമി കുലുങ്ങി, പാറകൾ പിളർന്നു, കല്ലറകൾ തുറന്നു, നിദ്രപ്രാപിച്ച വിശുദ്ധന്മാരുടെ ശരീരങ്ങൾ പലതും ഉയിർത്തെഴുന്നേറ്റ് 53അവന്റെ പുനരുത്ഥാനത്തിന്റെശേഷം കല്ലറകളെ വിട്ടു, വിശുദ്ധനഗരത്തിൽ ചെന്ന് പലർക്കും പ്രത്യക്ഷമായി. 54ശതാധിപനും അവനോടുകൂടെ യേശുവിനെ കാത്തുനിന്നവരും ഭൂകമ്പം മുതലായവ സംഭവിച്ചത് കണ്ടിട്ട്: അവൻ ദൈവപുത്രൻ ആയിരുന്നു സത്യം എന്നു പറഞ്ഞു ഏറ്റവും ഭയപ്പെട്ടു. 55ഗലീലയിൽ നിന്നു യേശുവിനെ ശുശ്രൂഷിച്ചുകൊണ്ട് അനുഗമിച്ചുവന്ന പല സ്ത്രീകളും ദൂരത്തുനിന്ന് നോക്കിക്കൊണ്ടിരുന്നു. 56അവരിൽ മഗ്ദലക്കാരത്തി മറിയയും യാക്കോബ് യോസഫ് എന്നിവരുടെ അമ്മയായ മറിയയും സെബെദിപുത്രന്മാരുടെ അമ്മയും ഉണ്ടായിരുന്നു.\n57സന്ധ്യയായപ്പോൾ യേശുവിന്റെ ശിഷ്യനായിരുന്ന അരിമത്ഥ്യക്കാരനായ യോസഫ് എന്ന പേരുള്ള ധനവാൻ വന്നു, 58പീലാത്തോസിനെ സമീപിച്ചു യേശുവിന്റെ ശരീരം ചോദിച്ചു; പീലാത്തോസ് അത് കൊടുക്കുവാൻ കല്പിച്ചു. 59യോസഫ് ശരീരം എടുത്തു വൃത്തിയുള്ള ചണശീലയിൽ പൊതിഞ്ഞു, 60താൻ പാറയിൽ വെട്ടിച്ചിരുന്ന തന്റെ സ്വന്തമായ പുതിയ കല്ലറയിൽ വെച്ച് കല്ലറയുടെ വാതിൽക്കൽ ഒരു വലിയ കല്ല് ഉരുട്ടിവച്ചിട്ടുപോയി. 61കല്ലറയ്ക്ക് എതിരെ മഗ്ദലക്കാരത്തി മറിയയും മറ്റെ മറിയയും ഇരുന്നിരുന്നു.\n62ഒരുക്കനാളിന്റെ പിറ്റെ ദിവസം മഹാപുരോഹിതന്മാരും പരീശന്മാരും പീലാത്തൊസിനോടൊപ്പം വന്നുകൂടി: 63യജമാനനേ, ഞങ്ങൾ ഓർക്കുന്നു ആ ചതിയൻ ജീവനോടിരിക്കുമ്പോൾ: മൂന്നുനാൾ കഴിഞ്ഞിട്ട് ഞാൻ ഉയിർത്തെഴുന്നേല്ക്കും എന്നു പറഞ്ഞത്. 64അതുകൊണ്ട് അവന്റെ ശിഷ്യന്മാർ ചെന്ന് അവനെ മോഷ്ടിച്ചിട്ട്, അവൻ മരിച്ചവരുടെ ഇടയിൽ നിന്നു ഉയിർത്തെഴുന്നേറ്റു എന്നു ജനത്തോടു പറകയും ഒടുവിലത്തെ ചതിവ് മുമ്പിലത്തേതിലും വിഷമമായിത്തീരുകയും ചെയ്യാതിരിക്കേണ്ടതിന് മൂന്നാം നാൾവരെ കല്ലറ ഉറപ്പാക്കുവാൻ കല്പിക്ക എന്നു പറഞ്ഞു. 65പീലാത്തോസ് അവരോട്: കാവൽക്കൂട്ടത്തെ തരാം; പോയി നിങ്ങളാൽ കഴിയുന്നിടത്തോളം ഉറപ്പുവരുത്തുവിൻ എന്നു പറഞ്ഞു. 66അവർ ചെന്ന് കല്ലിന് മുദ്രവെച്ചു കാവൽക്കൂട്ടത്തെ നിർത്തി കല്ലറ ഉറപ്പാക്കി.


സ്റ്റീവ് ജോബ്‌സിന്റെ പത്താം ചരമവാര്‍ഷികം; വൈകാരികമായ വീഡിയോ പങ്കുവെച്ച് ടിം കുക്ക് | Apple’s Tim Cook shares video on Steve Jobs tenth death anniversary\nOct 6, 2021, 02:01 PM IST\n2011 ഒക്ടോബര് അഞ്ചിനാണ് സ്റ്റീവ് ജോബ്‌സ് അന്തരിച്ചത്. ഏറെകാലം അര്‍ബുദബാധിതനായിരുന്നു.\nസ്റ്റീവ് ജോബ്‌സിന്റെ ഓര്‍മയില് ആപ്പിള്. കമ്പനിയുടെ സഹസ്ഥാപകനും ചെയര്‍മാനും സിഇഓയുമായിരുന്ന ജോബ്‌സിന്റെ പത്താം ചരമവാര്‍ഷികത്തില് വൈകാരികമായൊരു വീഡിയോ പങ്കുവെച്ചിരിക്കുകയാണ് ആപ്പിളിന്റെ നിലവിലെ മേധാവി ടിം കുക്ക്.\n2011 ഒക്ടോബര് അഞ്ചിനാണ് സ്റ്റീവ് ജോബ്‌സ് അന്തരിച്ചത്.\nതലമുറകള്‍ക്ക് പ്രചോദനം നല്‍കുന്ന അദ്ദേഹത്തിന്റെ വാക്കുകളും, അദ്ദേഹത്തിന്റെ സംഭാവനകളും ഓര്‍ത്തെടുക്കുകയും ആദരിക്കുകയും ചെയ്യുകയാണ് വീഡിയോയിലൂടെ.\n'ഉത്സാഹികളായ ആളുകള്‍ക്ക് ലോകത്തെ മികച്ച രീതിയില് മാറ്റാന് കഴിയും.' പത്ത് വര്‍ഷമായെന്ന് വിശ്വസിക്കാനാവുന്നില്ല. ഇന്നും എല്ലായ്പ്പോഴും നിങ്ങളെ ആഘോഷിക്കുകയാണ്. വീഡിയോയ്‌ക്കൊപ്പം നല്‍കിയ കുറിപ്പില് ടിം കുക്ക് പറയുന്നു.\nആപ്പിളിന്റെ തന്നെ ചരിത്രം മാറ്റിക്കുറിച്ച മാക്കിന്റോഷ്, ഐഫോണ് പോലുള്ള ഉത്പന്നങ്ങളുടെ അവതരണവും അദ്ദേഹത്തിന്റെ ശ്രദ്ധേയമായ പ്രസ്താവനകളുമെല്ലാം 2.48 മിനിറ്റ് ദൈര്‍ഘ്യമുള്ള വീഡിയോയില് കൂട്ടിയിണക്കിയിരിക്കുന്നു.


വിശാലിന്റെ പ്രധാന പ്രൊജക്ട് ആയ 'തുപ്പരിവാലന് ടു' വില് നിന്ന് സംവിധായകന് മിഷ്‌കിന് പിന്‍മാറി. ബജറ്റിനെ ചൊല്ലിയുള്ള ഭിന്നതയാണ് പിന്‍മാറ്റത്തിന് കാരണമെന്ന് തമിഴ് മാധ്യമങ്ങള് റിപ്പോര്‍ട്ട് ചെയ്യുന്നു. വിശാലിന്റെ ബാനറായ വിശാല് ഫിലിം ഫാക്ടറി ആണ് തുപ്പരിവാലന് ടു നിര്‍മ്മിക്കുന്നത്. തുപ്പരിവാലന് ടു പ്രശ്‌നങ്ങളെക്കുറിച്ച് മിഷ്‌കിനും വിശാലും പ്രതികരിച്ചിട്ടില്ല.\nതമിഴിന്റെ ഷെര്‍ലക് ഹോംസ് വേര്‍ഷന്\nമാസ് മസാലാ തട്ടുപൊളിപ്പന് സിനിമകള് തുടര്‍ച്ചയായി ചെയ്തുകൊണ്ടിരുന്ന വിശാല് കളം മാറ്റിയ ചിത്രമായിരുന്നു തുപ്പരിവാലന്. മിഷ്‌കിന് സംവിധാനം ചെയ്ത സിനിമയില് വിശാല് പ്രൈവറ്റ് ഡിറ്റക്ടീവ് കനിയന് പൂങ്കുട്രനെയാണ് അവതരിപ്പിച്ചത്. ഷെര്‍ലക് ഹോംസിനെ അനുകരിച്ചുള്ള കഥയും അവതരണവുമായിരുന്നു തുപ്പരിവാലന്റേത്. 2017 സെപ്തംബറില് റിലീസ് ചെയ്ത സിനിമ മിഷ്‌കിന്റെയും വിശാലിന്റെയും വന് ബോക്‌സ് ഓഫീസ് ഹിറ്റുകളിലൊന്നായി.\n40 കോടി ചോദിച്ചെന്ന് ആരോപണം\n2019 ഓഗസ്റ്റില് ലണ്ടനില് ചിത്രീകരണമാരംഭിച്ച തുപ്പരിവാലന് ടു ഭൂരിഭാഗം രംഗങ്ങളും വിദേശത്ത് പൂര്‍ത്തിയാക്കാനാണ് തീരുമാനിച്ചിരുന്നത്. ഒന്നരമാസത്തോളം ലൊക്കേഷന് കണ്ടെത്താനായി മിഷ്‌കിന് ലണ്ടനില് ചെലവഴിച്ചെങ്കിലും ഷൂട്ടിംഗ് അനുമതി കിട്ടുന്നതില് കാലതാമസമുണ്ടായി. തടസങ്ങള് നീങ്ങി ഡിസംബര് 11 വരെ ലണ്ടനില് ചിത്രീകരിച്ച തുപ്പരിവാലന് ടു പിന്നീട് ഇന്ത്യയിലേക്ക് മാറ്റി. 12 കോടി രൂപ ആദ്യ ഷെഡ്യൂളിന് ചെലവഴിച്ചെന്നും സിനിമ പൂര്‍ത്തിയാക്കാന് ഇനിയും 40 കോടി വേണമെന്ന് മിഷ്‌കിന് ആവശ്യപ്പെട്ടന്നെും ഇതാണ് ഭിന്നതയ്ക്ക് കാരണമായതെന്നും തമിഴ് മാധ്യമങ്ങള് റിപ്പോര്‍ട്ട് ചെയ്തിരുന്നു. ഇതേക്കുറിച്ചുള്ള ചോദ്യത്തിന് മിഷ്‌കിന് സര്‍ക്കാസം കലര്‍ത്തിയ മറുപടിയാണ് ടൈംസ് ഓഫ് ഇന്ത്യക്ക് നല്‍കിയത്. ''40കോടിയല്ല 400 കോടിയാണ് ഞാന് ചോദിച്ചത്, 100 കോടിക്ക് സിനിമ പകുതി പൂര്‍ത്തിയാക്കി ബാക്കി 100 കോടി ചോദിച്ചിട്ടുണ്ട്. വിശാല് ഒരു ഉപഗ്രഹത്തില് നിന്ന് ചാടുന്നതാണ് ക്ലൈമാക്‌സ്, അതിന് വേണ്ടി മാത്രം 100 കോടി വേറെ വേണം''\nതുപ്പരിവാലന് ടുവില് മനോഹര് എന്ന കഥാപാത്രമായി കന്നിയന് പൂങ്കുട്രന്റെ സഹായിയായി പ്രസന്ന മുഴുനീള റോളിലുണ്ടായിരുന്നു. രണ്ടാം ഭാഗം ചിത്രീകരിക്കുന്നതിനിടെ മിഷ്‌കനില് നിന്ന് മോശം പെരുമാറ്റം നേരിടേണ്ടി വന്നതായി പ്രസന്ന അടുത്തിടെ ദ ഹിന്ദു അഭിമുഖത്തില് പറഞ്ഞിരുന്നു. ലണ്ടനില് കോസ്റ്റിയൂം ഡിസൈനറോട് പ്രസന്ന സിനിമയില് ആരാണെന്ന ചോദ്യത്തിന് ശിങ്കിടി റോളിലുള്ള ആളെന്ന് മിഷ്‌കിന് പറഞ്ഞെന്നായിരുന്നു പ്രസന്നയുടെ പരാതി.\nബാക്കിയുള്ളത് കുറച്ചുഭാഗങ്ങള് മാത്രം\nസിനിമയുടെ ഭൂരിഭാഗം രംഗങ്ങളും പൂര്‍ത്തിയായതായും ഒരു ഷെഡ്യൂള് മാത്രമാണ് ബാക്കിയുള്ളതെന്നും അറിയുന്നു. ലവ്‌ലി സിംഗ്, നാസര്, ഗൗതമി, റഹ്മാന് എന്നിവരാണ് സിനിമയിലെ മറ്റ് അഭിനേതാക്കള്. മിഷ്‌കിനും ചിത്രത്തില് ഒരു കഥാപാത്രത്തെ അവതരിപ്പിച്ചുണ്ടെന്നാണ് സൂചന. നിരവ് ഷാ ക്യാമറയും ഇളയരാജ സംഗീതവും നിര്‍വഹിക്കുന്നു.\nസൈക്കോയുടെ വന്‍വിജയത്തെ തുടര്‍ന്നുളള തര്‍ക്കം\nഉദയനിധി സ്റ്റാലിനെ നായകനാക്കി മിഷ്‌കിന് സംവിധാനം ചെയ്ത സൈക്കോ എന്ന ത്രില്ലര് വന്‍വിജയമായിരുന്നു. സൈക്കോ വന്‍വിജയമായതിന് പിന്നാലെ തുപ്പരിവാലന് തുടര്‍ഷെഡ്യൂളുകള്‍ക്ക് മിഷ്‌കിന് ബജറ്റ് പുതുക്കി നിശ്ചയിച്ചെന്നും റിപ്പോര്‍ട്ടുകളുണ്ട്. മിഷ്‌കിനും വിശാലും തമ്മില് സംവിധാനത്തിന്റെ കാര്യത്തില് നിയമപരമായ ധാരണയിലെത്തുമെന്ന് ടൈംസ് ഓഫ് ഇന്ത്യ റിപ്പോര്‍ട്ട് ചെയ്യുന്നു. ചക്ര എന്ന സിനിമയുടെ ചിത്രീകരണത്തിലാണ് വിശാല് ഇപ്പോള്. ആദ്യ ഷെഡ്യൂളില് കൃത്യമായ ആസൂത്രണമില്ലാതെ പോയത് ബജറ്റ് ഇരട്ടിക്കാന് കാരണമായതായി വിശാലിനോട് അടുത്ത കേന്ദ്രങ്ങള് പറയുന്നു.


ബാഹുബലിക്കായി പ്രഭാസ് നല്‍കിയത് നാലല്ല, ഏഴ് വര്‍ഷം!!! വേറെയുണ്ടോ ഇതുപോലൊരു താരം??? | Baahubali 2: Not four, I would have given seven years for SS Rajamouli’s Baahubali, says Prabhas - Malayalam Filmibeat\n» ബാഹുബലിക്കായി പ്രഭാസ് നല്‍കിയത് നാലല്ല, ഏഴ് വര്‍ഷം!!! വേറെയുണ്ടോ ഇതുപോലൊരു താരം???\nബാഹുബലിക്കായി പ്രഭാസ് നല്‍കിയത് നാലല്ല, ഏഴ് വര്‍ഷം!!! വേറെയുണ്ടോ ഇതുപോലൊരു താരം???\nബാഹുബലി എന്ന ചിത്രത്തിനായി നാല് വര്‍ഷാണ് സംവിധായകനും അണിയറ പ്രവര്‍ത്തകരും ചെലവഴിച്ചത്. ഈ നാല് വര്‍ഷങ്ങള് കൊണ്ട് രണ്ട് ഭാഗങ്ങളായി ബാഹുബലി പൂര്‍ത്തിയാക്കി. ആദ്യ ഭാഗം 2015 ജൂലൈ പത്തിന് തിയറ്ററിലെത്തി.\nബാഹുബലിയക്കായ് ഏറ്റവും കൂടുതല് കാലം ചിലവഴിച്ച താരം ചിത്രത്തിലെ നായകനായ പ്രഭാസ് തന്നെയാണ്. മറ്റുള്ളവര് ഇതിനിടെ വേറെ സിനിമകളിലും അഭിനയിച്ചിരുന്നു.\nനാലല്ല ഏഴ് വര്‍ഷം\nബാഹുബലിക്കായി നാലല്ല ഏഴ് വര്‍ഷം വരെ നല്‍കാനും താന് തയാറായിരുന്നെന്ന് പ്രഭാസ് പറഞ്ഞു. മറ്റൊരു ചിത്രങ്ങളിലും ഈ നാല് കൊല്ലം പ്രഭാസ് അഭിനയിച്ചില്ല. ചിത്രത്തിന്റെ ഓഡിയോ റിലീസിനിടെയായിരുന്നു പ്രഭാസ് ഇക്കാര്യം വ്യക്തമാക്കിയത്.\nസിനിമയില് പ്രഭാസിന് മുന്നിലുണ്ടായിരുന്ന വെല്ലുവിളി അമിതമായി വളര്‍ന്ന തലമുടിയായിരുന്നു. പലപ്പോഴും നിയന്ത്രിക്കാനാകാത്ത അവസ്ഥയിലാരുന്നു മുടി. തന്റെ ചിത്രീകരണം അവസാനിച്ച് ആദ്യം ചെയ്തത് മുടി മുറിക്കുകയായിരുന്നെന്ന് പ്രഭാസ് പറയുന്നു.\nക്ഷമയോടെ കാത്തിരുന്നവര്‍ക്ക് നന്ദി\nനാല് വര്‍ഷത്തിനിടെ രണ്ട് വര്‍ഷത്തിന് മുമ്പ് ബാഹുബലിയുടെ ഒന്നാം ഭാഗം മാത്രമാണ് പ്രഭാസ് ചിത്രമായി തിയറ്ററിലെത്തിയത്. ബാഹുബലി രണ്ടാം ഭാഗം ഈ മാസം ഒടുവിലും തിയറ്ററിലെത്തും. ഇതിനിടെ തന്റെ ചിത്രങ്ങള്‍ക്കായി കാത്തിരുന്ന ആരാധകര്‍ക്ക് നന്ദി പറയാനും ഓഡിയോ റിലീസിംഗ് ചടങ്ങില് പ്രഭാസ് മറന്നില്ല.\nഒടുവില് നായകനായി എത്തിയത്\n2013ല് പുറത്തിറങ്ങിയ മിര്‍ച്ചിയായിരുന്നു പ്രഭാസ് നായകനായി ഒടുവില് പുറത്തിറങ്ങിയ ചിത്രം. ഇതിനിടെ 2014ല് ആക്ഷന് ജാക്‌സന് എന്ന ഹിന്ദി ചിത്രത്തില് പ്രഭാസായി തന്നെ അതിഥി വേഷത്തില് പ്രഭാസ് എത്തി. പിന്നീട് ബാഹുബലിക്കൊപ്പമായിരുന്നു പ്രഭാസ്.\nഒരു കഥാപാത്രത്തിനായി മൂന്ന് വര്‍ഷത്തിലധികം ചെലവഴിക്കാന് തയാറുുള്ള കഥാപാത്രത്തെ കാണിച്ചു തരൂ എന്നതായിരുന്നു രാജമൗലിയുടെ ആവശ്യം. പ്രഭാസ് നല്‍കിയത് മൂന്നല്ല നാല് വര്‍ഷം. പ്രഭാസിനേപ്പോലെ ഇത്രയും അര്‍പ്പണ ബോധമുള്ള നടനെ വേറെ കണ്ടിട്ടില്ലെന്നും രാജമൗലി പറഞ്ഞു.\nഛത്രപതിയില് തുടങ്ങിയ സൗഹൃദം\nഈശ്വര് എന്ന ചിത്രത്തിലൂടെ 2002ല് അഭിനയ രംഗത്തെത്തിയ പ്രഭാസ് 2005ലാണ് ഒരു രാജമൗലി ചിത്രത്തില് അഭിനയിക്കുന്നത്. ഛത്രപതി ശിവജി എന്ന ചിത്രം വന് ഹിറ്റായിരുന്നു. അവിടം മുതലാണ് ഇരുവരുടേയും സൗഹൃദം ആരംഭിക്കുന്നതും.\nപ്രഭാസ് ഒഴികെ മറ്റെല്ലാ താരാങ്ങളും ബാഹുബലിയുടെ ഇടവേളയില് മറ്റ് ചിത്രങ്ങളില് അഭിനയിച്ചു. എന്നാല് അതില് അനുഷ്‌ക മാത്രമാണ് ബാഹുബലിക്ക് വെല്ലുവിളിയായത്. ഇഞ്ചി ഇടുപ്പഴകി എന്ന ചിത്രത്തില് അമിത വണ്ണമുള്ള കഥാപാത്രമായി എത്തിയ അനുഷ്‌കയ്ക്ക് ബാഹുബലിയിലെ കഥാപാത്രത്തിനായി വീണ്ടും തടി കുറയ്‌ക്കേണ്ടി വന്നു. അത് അത്ര എളുപ്പമായിരുന്നില്ല. ഇക്കാരണത്താല് ബാഹുബലി വൈകിയെന്നും വാര്‍ത്തകളുണ്ടായിരുന്നു.\nഏതൊരു അവാര്‍ഡിനേക്കാളും വിലമതിക്കുന്നത്\nബാഹുബലി ടീമിന്റെ ഭാഗമായത് ഭാഗ്യമായി കാണുന്നുവെന്ന് തമന്ന പറഞ്ഞു. മറ്റേതൊരു അവാര്‍ഡിനേക്കാളും ഇത് വില മതിക്കുന്നതാണെന്നും ഓഡിയോ റിലീസ് ചടങ്ങില് വച്ച് തമന്ന പറഞ്ഞു. ബാഹുബലിയുടെ ഒന്നാം ഭാഗത്തില് അനുഷ്‌കയേക്കാള് നിറഞ്ഞു നില്‍ക്കുന്ന കഥാപാത്രം തമന്നയുടേതായിരുന്നു.\nഏപ്രില് 28ന് തിയറ്ററുകളില്\nപ്രേക്ഷകരെ ആകാംഷ അവസാനിപ്പിച്ച് ചിത്രം ഏപ്രില് 28ന് ലോക വ്യാപകമായി പ്രദര്‍ശനത്തിനെത്തും. ചിത്രത്തിന്റെ മലയാളം പതിപ്പ് അന്നേദിനം കേരളത്തിലെ തിയറ്ററുകളിലുമെത്തും. പ്രഭാസ്, റാണ ദഗ്ഗുബട്ടി, അനുഷ്‌ക ഷെട്ടി, തമന്ന, സത്യരാജ്, രമ്യാ കൃഷണന് എന്നിവരാണ് ചിത്രത്തില് പ്രധാന വേഷത്തിലെത്തുന്നത്.\nവാത്സല്യ ബഹുമാനങ്ങളോടെ കട്ടപ്പ വളര്‍ത്തിയ രാജകുമാരനെ പിന്നീട് തന്റെ രാജാവായി മാറിയ ബാഹുബലിയെയാണ് കട്ടപ്പ കൊലപ്പെടുത്തിയത്. സിംഹാസനത്തിന്റെ അടിമയായ കട്ടപ്പ സിംഹാനത്തിലിരിക്കുന്ന രാജാവിന്റെ ആജ്ഞാനുവര്‍ത്തിയാണ്. എന്നാല് അതേ രാജാവിനെ തന്നെയാണ് കട്ടപ്പ കൊലപ്പെടുത്തുന്നത്. ഇതിന്റെ കാരണം അറിയുന്നതിനാണ് ഒരു വര്‍ഷത്തിനിപ്പുറവും പ്രേക്ഷകര് കാത്തിരിക്കുന്നതും.\nBaahubali 2: SS Rajamouli says no actor other than Prabhas could have given so many years of their lives to one film franchise. In fact, the only issue Prabhas had was his long hair. The actor who likes his hairdo short and spiffy immediately gotahaircut afterawrap was announced on his part in the film.


mother arrested kasaragod കൊന്നു; മാതാവ് പിടിയി\nഐ പി എല് ലേലം: ലാലും പ്രിയദര്‍ശനും പിന്‍മാറി\nFriday 5th March 2010 3:11pm\nകുഞ്ഞിനെ പുഴയിലെറിഞ്ഞു കൊന്നു; മാതാവ് പിടിയില്\nFriday 5th March 2010 2:47pm\nകാസര്‍കോട്: ചോരകുഞ്ഞിനെ പുഴയിലെറിഞ്ഞു കൊന്ന കേസില് ഡ്രൈവിംഗ് സ്‌കൂള് അധ്യാപിക പോലീസ് പിടിയിലായി. കാസര്‍കോട് നഗരത്തിലെ പ്രമുഖ ഡ്രൈവിംഗ് സ്‌കൂളിലെ അധ്യാപികയായ ശ്രീബാഗിലു സ്വദേശിനിയായ ഇരുപത്തിരണ്ടുകാരിയാണ് പോലീസിന്റെ പിടിയിലായത്. യുവതിയെ പോലീസ് ചോദ്യം ചെയ്തു വരികയാണ്.\nകഴിഞ്ഞ ഫെബ്രവരി 26നാണ് അവിവാഹിതയായ യുവതി കാസര്‍കോട് കെയര്‍വെല് ആശുപത്രിയില് പ്രസവിച്ചത്. മാനഹാനി ഭയന്ന് കുഞ്ഞിനെ പുഴയിലെറിഞ്ഞ് കൊല്ലുകയായിരുന്നുവെന്നാണ് യുവതി പോലീസിന് മൊഴി നല്‍കിയിട്ടുള്ളത്.


ജയിക്കുമെന്ന് പ്രതീക്ഷിച്ചല്ല പത്തനംതിട്ടയില് മത്സരിച്ചത്: കെ സുരേന്ദ്രന് – Azhimukham\nജയിക്കുമെന്ന് പ്രതീക്ഷിച്ചല്ല പത്തനംതിട്ടയില് മത്സരിച്ചത്: കെ സുരേന്ദ്രന്\nശബരിമല വിഷയത്തില് സര്‍ക്കാരിന്റെ നിലപാടിനോട് വിയോജിപ്പുള്ളവര്‍ക്ക് ബിജെപിയുടെ നിലപാടുകളോടും വിയോജിപ്പുണ്ടെന്ന് അര്‍ത്ഥമില്ലെന്നാണ് സുരേന്ദ്രന് പറയുന്നത്\nJun 02 2019 06:13 PM\nജയിക്കുമെന്ന് പ്രതീക്ഷിച്ചല്ല താന് പത്തനംതിട്ടയില് നിന്നും ലോക്‌സഭയിലേക്ക് മത്സരിച്ചതെന്ന് ബിജെപി സംസ്ഥാന ജനറല് സെക്രട്ടറി കെ സുരേന്ദ്രന്. കഴിഞ്ഞ ലോക്‌സഭാ തെരഞ്ഞെടുപ്പില് 1.38 ലക്ഷം വോട്ടുകള് മാത്രം കിട്ടിയ മണ്ഡലമാണ് ഇതെന്നും എന്നാല് ഇത്തവണ മൂന്നര ലക്ഷത്തിലേറെ വോട്ടുകള് നേടാന് തനിക്ക് സാധിച്ചുവെന്നും സുരേന്ദ്രന് മനോരമ ചാനലിന്റെ നേരെ ചൊവ്വെ എന്ന പരിപാടിയില് പ്രതികരിച്ചു.\nഅതൊരു ഭഗീരഥ പ്രയത്‌നം തന്നെയായിരുന്നു. ശബരിമല വിഷയത്തില് സര്‍ക്കാരിന്റെ നിലപാടിനോട് വിയോജിപ്പുള്ളവര്‍ക്ക് ബിജെപിയുടെ നിലപാടുകളോടും വിയോജിപ്പുണ്ടെന്ന് അര്‍ത്ഥമില്ലെന്നാണ് സുരേന്ദ്രന് പറയുന്നത്. അല്ലാത്ത പക്ഷം ഭൂരിപക്ഷത്തില് ഈ വര്‍ധനവുണ്ടാകുമായിരുന്നില്ല. പക്ഷെ ജനങ്ങളുടെ പ്രധാനപ്പെട്ട പരിഗണന സിപിഎമ്മിനെ പരാജയപ്പെടുത്തുക എന്നതായിരുന്നു. പിണറായി വിജയനെ പരാജയപ്പെടുത്തുകയെന്നതാണ് അവര് പ്രധാനമായും മുന്നോട്ട് വച്ചത്. പ്രത്യേകിച്ചും ആ മണ്ഡലം നേരിട്ട് മുഖ്യമന്ത്രി നോക്കുന്നു. മുഖ്യമന്ത്രിയുടെ നോമിനി തന്നെ സ്ഥാനാര്‍ത്ഥിയാകുന്നു. അവര് എംപിയായി വിജയിച്ചാല് പിന്നെ പതിനെട്ടാം പടി കയറാനാകുമോയെന്ന ആശങ്ക അവര്‍ക്കുണ്ടായിരുന്നിരിക്കും.\nആരാണ് സിപിഎമ്മിനെ തോല്‍പ്പിക്കാന് പ്രധാനമായിട്ടും ഉള്ളതെന്നായിരിക്കുമല്ലോ ജനങ്ങള് കരുതുക. ആ വിശ്വാസം കുറച്ചു കൂടി നേടിയെടുക്കാന് ഞങ്ങള്‍ക്ക് കഴിഞ്ഞില്ല. ഞങ്ങള് ജയിക്കുമോയെന്ന ആശങ്ക മതന്യൂനപക്ഷങ്ങള്‍ക്കിടയില് വ്യാപകമായിട്ടുണ്ടായിരുന്നു. അതുപോലെ ഞങ്ങള്‍ക്ക് വോട്ട് ചെയ്താല് സിപിഎം വിജയിക്കുമോയെന്ന ആശങ്ക ഭൂരിപക്ഷ വിഭാഗത്തിനിടയിലുമുണ്ടായി. ഇതാണ് സത്യം.\nബിജെപി ജയിച്ചാല് സുരക്ഷിതമല്ലെന്ന തോന്നല് ഇവിടെ ഇടതുപക്ഷം നടത്തുന്ന പ്രചരണത്തിന്റെ പ്രത്യേകതയാണ്. ബിജെപി ഒരു വര്‍ഗ്ഗീയ കക്ഷിയാണ്. ബിജെപി ജയിച്ചാല് എല്ലാവരും പാകിസ്ഥാനിലേക്ക് പോകേണ്ടി വരും, ക്രൈസ്തവര് ആട്ടിയോടിക്കപ്പെടും എന്നൊക്കെയുള്ള ഒരു നീചമായ പ്രചരണമുണ്ട്. ഇത് വസ്തുതയുമായി യാതൊരു ബന്ധവുമില്ലാത്ത കാര്യമാണ്.\nആ നീചമായ പ്രചരണം മാധ്യമങ്ങളും ഏറ്റെടുക്കുകയാണ്. ഇപ്പോള് ഉദാഹരണത്തിന് ഏതെങ്കിലും ഒരു സ്ട്രീറ്റില് ആള്‍ക്കൂട്ടക്കൊലപാതകം പോലുള്ള ഒറ്റപ്പെട്ട സംഭവം നടന്നാല് അതിനെല്ലാം ബിജെപി ആണ് മോദിയാണ് കാരണക്കാര് എന്ന വലിയൊരു പ്രചാര വേല നടക്കുന്നുണ്ട്. ആ പ്രചാര വേല മതന്യൂനപക്ഷങ്ങളെ സ്വാധീനിക്കുന്നുമുണ്ട്.\nശബരിമല ഒരു കമ്മ്യൂണല് വിഷയം ആയിരുന്നില്ല. ഹിന്ദുക്കളും മുസ്ലിങ്ങളും തമ്മിലോ ക്രിസ്ത്യാനികളും തമ്മിലോ ഉള്ളതായിരുന്നില്ല. വിശ്വാസികളും അവിശ്വാസികളും തമ്മിലുള്ളതായിരുന്നു. നിലയ്ക്കല് സമരം ഒരു വര്‍ഗ്ഗീയ സമരം ആയിരുന്നു. ശബരിമല വിഷയത്തില് ക്രൈസ്തവ സഹോദരന്മാരും മുസ്ലിം സഹോദരന്മാരുമെല്ലാം സര്‍ക്കാര് നടപടി നാളെ തങ്ങള്‍ക്കും ബാധിക്കുമോയെന്ന ആശങ്കയില് കഴിയുന്നവരായിരുന്നു. അതുകൊണ്ട് മതന്യൂനപക്ഷങ്ങളുടെ അപ്രീതിയാണ് തന്റെ പരാജയത്തിന് കാരണമെന്ന് താന് വിചാരിക്കുന്നില്ലെന്നും സുരേന്ദ്രന് പറഞ്ഞു.\nread more:കടത്തിയത് 1000 കിലോയിലധികം സ്വർണം, നികുതിയിനത്തിൽ മാത്രം നഷ്ടം 35 കോടിയിലധികം; ബാലഭാസ്കറിന്റ മരണം വിരൽ ചൂണ്ടുന്നത് വൻ റാക്കറ്റിലേക്ക്?\nപത്തനംതിട്ടയില് എന്നെ പരാജയപ്പെടുത്താന് പിണറായി വിജയന് നീചമായ പരിശ്രമങ്ങള് നടത്തികൊണ്ടിരിക്കുകയാണ്: കെ സുരേന്ദ്രന്\nപച്ചക്കമ്പ് കുത്തിവച്ചാല് പോലും ജയിക്കുമെന്ന് ലീഗുകാര് ഊറ്റം കൊള്ളുന്ന മലപ്പുറം, ഇത്തവണ ചരിത്രം തിരുത്തുമോ? / മണ്ഡലങ്ങളിലൂടെ\nതിരുവനന്തപുരത്ത് ശശി തരൂര് ജയിക്കുമെന്ന് കൈരളി – സിഇഎസ് എക്‌സിറ്റ് പോള്; എല്‍ഡിഎഫും യുഡിഎഫും 8 മുതല് 12 വരെ സീറ്റ് നേടും\nനാമജപ പ്രതിഷേധം ഏറ്റില്ല: പത്തനംതിട്ടയില് ബിജെപിക്ക് ആകെ കിട്ടിയത് 19 വോട്ടുകള്\nജനുവരി ആറിന് മോദി പത്തനംതിട്ടയില്; അമിത് ഷാ ഡിസംബര് 31ന് പാലക്കാട്


FACT ന്റെ മുറ്റ്ത്ത് വെട്ടിയൊതുക്കിയ പുൽമേടുകളിലേക്കു ചാഞ്ഞ ഇളം ചുവപ്പു ബോഗൻവില്ല പൂക്കളെ കണ്ടപ്പോൾ ഞാൻ ശ്രീരാഗിനെ ഓർത്തു പോയി. ഓർത്തുവെന്നല്ല, വീണ്ടും ഓർത്തു എന്നു പറയുന്നതായിരിക്കും ശരി. കഴിഞ്ഞ രണ്ടാഴ്ചയായി ഞാൻ അവനെ തന്നെയാണ് ഓർക്കുന്നത്.എങ്കിലും ഇപ്പോഴതിന്റെ ദിശ മാറിയിട്ടുണ്ട്. ഒരു ബന്ധവുമില്ലാഞ്ഞിട്ടും ഞാൻ അമ്മച്ചിയെ കൂടെ ഓർത്തു.\nആദ്യം ശ്രീരാഗിനെ കുറിച്ച്, ഞാനാദ്യം കാണുമ്പോൾ കുഞ്ഞു പിള്ളേരിരിക്കുന്ന ബഞ്ചിലിരുന്ന് അവൻ കഥയുടേയും കവിതയുടേയും ആശാന്മാരെ കേൾക്കുകയായിരുന്നു. അഹങ്കാരത്തിന്റെ ഒറ്റക്കൊമ്പിന്റെ മറകൊണ്ട് അന്നു ഞാനവനെ ശരിക്കു കണ്ടതു പോലുമില്ല. പിന്നെ പൊട്ടിച്ചിരിയുടെ ഇടവേളയിലാണ്, കറുത്തു മെലിഞ്ഞ പെൺകുട്ടിയോടൊപ്പം പൂക്കൾക്കിടയിലൂടെ നടക്കുന്ന തടിച്ച ആൺകുട്ടിയെ ഞാൻ കണ്ടത്. എന്നിലെ പെണ്ണിന്റെ അസൂയ എത്ര പെട്ടെന്നാണെന്നോ പതഞ്ഞു പുറത്തു ചാടിയത്.എന്റെ കൂടെ ഉണ്ടായിരുന്ന ഒരു സംഘം പെൺകുട്ടികളേയും കൊണ്ട് ആ സ്വർഗത്തിൽ ഇടിച്ചു കയറിയപ്പോഴാണ് ഒന്ന് സമാധാനമായത്.\nഇനി പരിചയപ്പെടുത്തേണ്ടത്, അച്ചുവിനെയാണ്, അത് തന്നെയാണോ അവളുടെ പേരു എന്നു എനിക്കറിയില്ല. പേരുകൾ എന്റെയോ നിങ്ങളുടെയോ അല്ലാത്തതു കൊണ്ടും അതവളുടെ ശരിപ്പേരല്ലാത്തതു കൊണ്ടും (ശരിപ്പേരു അവനു ഒർമ്മയില്ല, ചെല്ലപ്പേരുകൾ അത്രമാത്രം ശരിപ്പേരായി തീർന്നിരിക്കുന്നു).\nഇനി ഞാൻ പരിചയപ്പെടുത്തുന്ന ശ്രീരാഗ് ഒരു കവിയാണ്, പോസ്റ്റ് കാർഡുകളിൽ കുഞ്ഞു കവിതകളെഴുതി പോസ്റ്റ് ചെയ്തു എനിക്കയച്ചു തരുന്ന കല്പനികഹൃദയൻ, എന്റെ മറുപടികളിലൊന്നിലും അവൻ കവിതകളല്ലാതെ മറ്റൊന്നും അയച്ചില്ല.\nപിന്നെ ഞങ്ങൾ സംസാരിച്ചു തുടങ്ങുന്ന രാത്രികളിലാണ് ഞാൻ ശ്രീരാഗിനെ കൂടുതലറിയാൻ തുടങ്ങുന്നത്. രാത്രികളിൽ കാല്പനികതയുടെ നീളൻ കുപ്പായമിട്ട് അവനെന്നോടു നല്ല നല്ല കഥകൾ പറയുമായിരുന്നു. അവന്റെ കവിതൾ പോലെ സംബോധനകളും, വഴികളുമില്ലാത്ത നല്ല സുന്ദരൻ കഥകൾ അങ്ങനെയാണു ശ്രീരാഗിനെ കഥകളുടെ ഉടയാസുരനായി ഞാൻ വാഴിക്കുന്നത്.\nശ്രീരാഗിനെ ഇത്രമാത്രം പരിചയപ്പെടുത്തേണ്ടിയിരുന്നില്ല അല്ലെ ?? പോട്ടെ സംഭവിച്ചുപോയി..\nശ്രീരാഗ് പ്രണയപൂർവ്വം വാങ്ങി നോക്കി നനച്ചു വളർത്തുന്ന ഒരു ജോടി ബോഗൻവില്ല ചെടികളുണ്ട് അവന്റെ മുറ്റത്ത്. ഒരു ഇളം ചുവപ്പും, ഒരു വെളുപ്പും. അവയിലൂടെ അവൻ അച്ചുവിനെ തന്നെയാണു അനുഭവിച്ചിരുന്നത്.\nഇപ്പോൾ മനസിലായില്ലേ ഞാനെന്തിനാണ് അച്ചുവിനെ ഓർത്തതെന്ന്…!\nനിലാവു തൂവി നനച്ച ഒരു രാത്രിയിലാണ് അവനെന്നോടു ആദ്യമായി ആർദ്ര-മെന്നു പറയാൻ പറഞ്ഞത്, ഞാൻ കേട്ടിട്ടുള്ളതിൽ വെച്ച് ഏറ്റവും അപരിചിതമായ വാക്കായിരുന്നു അത്, വാക്കുകളില്ലാത്ത ഒരു കുട്ടിയുടെ ശബ്ദം പോലുമില്ലാതെ ഞാൻ അന്തംവിട്ടു നിന്നപ്പോഴാണ് അവനാദ്യത്തെ കഥ പറഞ്ഞു തുടങ്ങിയത്.\nപണ്ട് , ഒരു ഗ്രാമത്തിൽ , ഒരിടവഴയുടെ ഓരത്ത് ഒരു വലിയ മാവിന്റെ അപ്പുറവമിപ്പുറവമായി രണ്ടു വീടുകളുണ്ടായിരുന്നു. രണ്ടു കുപ്പായങ്ങൾ മാത്രം സ്വന്തമായുള്ള ഒരാൺക്കുട്ടിയും അവനെക്കാൾ രണ്ടു ക്ലാസ്സു താഴെയുള്ള ഒരു പെൺക്കുട്ടിയും അവിടെ താമസിച്ചിരുന്നു. മൺവെട്ടിയ ഇടവഴിയിലൂടെ കൈക്കോർത്തു പിടിച്ച് അവരൊരുമിച്ചു സ്കൂളിൽ പോയിരുന്നു. മെലിഞ്ഞ് മധുരപുളിങ്ങ പങ്കുവെച്ചിരുന്നു. കണ്ണി മാങ്ങ പെറുക്കിയും ഞാവൽപ്പഴം തിന്നും അവർ സ്കൂളിൽ പോവുകയും വരികയും ചെയ്തു. കാക്കകൾ കൊത്തിപ്പറിച്ച് ഒരു കുയിലിനെയോർത്ത് ഞാവൽപ്പഴ മരച്ചൊട്ടിലിരുന്ന് കരഞ്ഞു. ഒരു ദിവസം പെരുമഴയത്ത് ഒരു കുടയിൽ തിരികെ വീട്ടിലേക്കു വരുമ്പോൾ അവന്റെ കുട വയലുകൾക്കപ്പുറത്തേക്ക് പറന്ന് പോയ്. അരിശം തീർക്കാൻ അവൻ കാറ്റുണ്ടാക്കിയ കമ്പിക്കാലിനെ കാലുയർത്തി തൊഴിച്ചു. കൂടെയോടി വന്ന അവൾ അവനെ വേദനിപ്പിച്ച കമ്പിക്കാലിനോടു കയർത്തു.പറന്നു പോയ കുടയെ കളഞ്ഞ്, വേദനിച്ചു അവരൊരുമിച്ചു വീട്ടലേക്കു നടക്കുമ്പോൾ, കമ്പികാലു തലകുമ്പിട്ടു കരഞ്ഞു.\nപിന്നെ പൂത്തുലഞ്ഞു നിൽക്കുന്ന ബോഗൻവില്ല ചെടികളുടെ ചുവട്ടിൽ ഒരുമിച്ച് നിൽക്കുമ്പോൾ, എന്തൊക്കെയോ പറഞ്ഞ് ചിരിക്കുമ്പോൾ, പെട്ടെന്നു കുടുക്കു പൊട്ടിയ കുപ്പായത്തെക്കാട്ടി അവരുറക്കെ ചിരിച്ചപ്പോൾ അവനു ദേഷ്യം വന്നു. ബോഗൻവില്ല ചെടിയുടെ മുള്ളു കൊണ്ടു അവളുടെ വെളുത്ത കയ്യിൽ ചുവന്ന നീളൻ ചാലു തീർത്തു കൊടുത്തു. അവളു വേദനിച്ചു കരഞ്ഞു തേങ്ങി തേങ്ങി, അതു കണ്ടു വേദനിച്ചു അവനും.\nഫോണിന്റെ ഇങ്ങേ തലയ്ക്കൽ എനിക്കും കരച്ചിലു വന്നു. ഒരു കാരണവുമില്ലാതെ ഞാൻ കരഞ്ഞു. ഇടക്കെപ്പോഴോ ഫോൺ കട്ടായി.\nമൂന്നാം കിട നൊസ്റ്റാൽജിയായി കഥയും കവിതയും മാറുന്നുവെന്നും സമൂഹത്തിലേക്ക്, ഇടിമിന്നൽ പോലെ എഴുത്തുക്കാരനിറങ്ങിചെല്ലണമെന്നും ഞാൻ പ്രസംഗിച്ച് ക്ഷീണിച്ച രാത്രിയിലായിരുന്നു അവൻ വീണ്ടും കഥ പറഞ്ഞു തുടങ്ങി\n(ഇതൊരു തുടർകഥയാണ്, പഴയ നായകനും നായികയും തന്നെ)\nവീടിനപ്പുറത്തു നിന്നും നാളികേരപ്പൂളു കട്ടെടുത്ത് അവരു കഥ പറഞ്ഞിരിക്കായിരുന്നു. പിന്നെയെപ്പോഴൊ ചിത്രം വരഞ്ഞു തുടങ്ങി, അരമതിലിൽ ആദ്യം സൂര്യൻ, പിന്നെ മീൻ പിന്നെ കോഴി, ഒടുവിൽ നാണത്തോടെ വീടും വരച്ചു. അന്നാണു കഥാനായകൻ നായികയുടെ കവിളിൽ ചുണ്ടിനു താഴെ ഒരു കുഞ്ഞു മറുകുണ്ടെന്ന് കണ്ടത്. ഇപ്പോൾ ഒരു കിതപ്പോടെ കഥ നിർത്തിയത് മന്ത്രി പുത്രനാണ്.\nഒരു കിതപ്പിനു ശേഷം അവൻ കഥയുടെ ബാക്കി പറയുമ്പോൾ അതിനൊരുപാടു കൊല്ലത്തെ ഇടവേളയും ഉണ്ടായിരുന്നു. മീശയ്ക്കു കനം വെച്ചു നാളിൽ ഇടംകൈയ്യിൽ ബോഗൻവില്ലയുടെ മുള്ള് കൊണ്ടു കീറിയ വലിയ മുറിപ്പാടുള്ള നായികയെത്തേടിയുള്ള ലക്ഷ്യമില്ലാത്ത യാത്രയുടെ കഥ , കവിതകളിലെ കുയിലിലും ഇടവഴിയിലും ബാക്കി കഥ എനിക്കു പൂരിപ്പിക്കാമായിരുന്നു.\nഉറങ്ങാൻ കിടക്കുമ്പോൾ രണ്ടാമത്തെ കഥയുടെ ബാക്കി എന്നെ വെട്ടയാടി. അച്ചുവിനു നീണ്ട മുടിയും വലിയ കണ്ണുകളുമുണ്ടാവരുതേയെന്നു വെറുതെ പ്രാർത്ഥിച്ചു.\n(കഥയുടെ മൂന്നാമിടത്തിലെ പുതിയ നായിക)\nഹോ, കഥ മുഴുമിക്കേണ്ട നേരമായല്ലോ,\nകഴിഞ്ഞ രണ്ടാഴ്ച്ചയായി ശ്രീരാഗ് എന്റെ പകലുകളിൽ നിന്നും ഇറങ്ങി പോയിരുന്നു. അതു കൊണ്ടു തന്നെ ഒരു സാധാരണ പെൺകുട്ടിയെപ്പോലെ ഞാൻ അതിന്റെ കാരണങ്ങൾ തിരയുകയായിരുന്നു. ആ നേരത്താണ് പൂത്തുലഞ്ഞ ആ ബോഗൻവില്ലച്ചെടി ഞാൻ കാണുന്നത്, പറഞ്ഞു തുടങ്ങിയോടത്തേക്കു ഞാൻ തിരിച്ചെത്തിയല്ലോ, അല്ലേ?\nകഥ -4 :ബോഗൻ വില്ല വീണ്ടും പൂക്കുമ്പോൾ\nഅഭിമാനത്തിന്റെ മൂന്നാം കാലത്തിൽ ഉറഞ്ഞു തുള്ളി ശ്രീരാഗിനെ മറന്നു കളയാൻ എന്റെ മനസു കൽപ്പിച്ച മണിക്കൂറുകളായിരുന്നു അത്. അപ്പോഴാണ് ബോഗൻവില്ലച്ചെടികൾ പറ്റിച്ചത്. ഉറങ്ങി നിറംകെട്ട പുല്ലുകൾക്കു മീതെ അവയിങ്ങനെ പൂത്തുലഞ്ഞു കിടന്ന. ഒരില പോലുമില്ലാത്ത വിധം, തണ്ടു കാണാത്തത്രയും പൂക്കൾ.അതിനു മുന്നേ പ്രണയത്തിന്റെ മുറിവിൽ നിന്നും എനിക്ക് ആർദ്രം പറിചെടുക്കാനായേക്കും പിന്നെ, FACT ന്റെ പൂന്തോട്ടത്തിലെ മറ്റൊരു ചെടിയും പൂത്തിട്ടിലായിരുന്നു.\nപലതിനും ഇല പോലുമില്ലായിരുന്നു. ബാത്ത്രൂമിൽ കയറി വാതിലടച്ചു കുറ്റിയിട്ടു ഞാൻ ആർദ്ര-മെന്നു പറഞ്ഞു നോക്കി. എനിക്കു ഇത്ര ആർദ്രമായി ( മറ്റെങ്ങിനെയാണ് ഞാനതിനെ വിശേഷിപ്പിക്കുക) പറയാനാകുമെന്നു, ഞാനൊരിക്കൽ പോലും കരുതിയിരുന്നില്ല.\nഈ കഥ രാത്രിയുടെ മൂന്നാം യാമം വരെ നീണ്ടു നിൽക്കില്ല. പുതിയ നിയമങ്ങളായതു കൊണ്ട് രാജാവ് വധ ശിക്ഷ വിധിക്കില്ല എങ്കിലും എനിക്കു കൊട്ടാരം വിട്ടിറങ്ങേണ്ടി വരും.ഇറങ്ങി നടക്കേണ്ട വഴികളേതെന്നറിയില്ല, കയറിച്ചെല്ലേണ്ട വാതിലുകളും… എന്നാലും അപ്പോഴും FACT -ന്റെ പൂന്തോട്ടത്തിലും, ശ്രീരാഗിന്റെ മലർവാടിയിലും L.P. സ്കൂളിന്റെ കുഞ്ഞു മതിലിലും കാലം തെറ്റി ബോഗൻവില്ലച്ചെടികൾ പൂത്തു നിൽക്കുന്നുണ്ടാവും, അവരാരും അതറിയുന്നില്ലേലും…\nPosted by Vishnupriya.A.R at 4:21 AM 22 comments:\nനൂറ ( കവിത)\n"ഈ മലയാളം മുന്‍ഷി പണി കവിയെ കൊല്ലും "\nപണ്ട് ആത്മകഥയില് " പി " എഴുതി\nമനോരമയുടെ എഴുത്തുപുരയില് കവിതയുടെ നിരകുടവുമായി വന്ന ഒരു കുട്ടിയുണ്ടായിരുന്നു ' നൂറാ" ,\nഅവള് ടീച്ചറായി പോയി\nരണ്ടാം ക്ലാസിലെ വലിയ ടീച്ചര്\nഇപ്പോള് അവളുടെ എഴുത്ത് കാണാറില്ല\nകവിതാ ക്യാമ്പുകളില് അവളുടെ ശബ്ദം കേള്‍ക്കാറില്ല\nഅവളെ അനേഷിച്ചു പോകുകയാണ് എന്റെ അക്ഷരങ്ങള് )\nനൂറയുടെ രണ്ടാം ക്ലാസിലെ\nഎല്ലാ പിള്ളേരും ജയിച്ചു\nതട്ടമിട്ട കൊച്ചു മിടുക്കിക്ക്\nചൂരല് വടിയും കയ്യിലുള്ള\nചിത്രം നോക്കി പറഞ്ഞ\nകഥയങ്ങിനെ നീണ്ടു നീണ്ടു\nനൂറാന്റെ പിള്ളേരോക്കെയും ജയിച്ചു\nമൂന്നാം ക്ലാസ്സില് പോണ്ടാത്രേ ,!\nമുഹ്സിനോട് രണ്ടാം ക്ലാസ്സിന്റെ\nകഥ പറഞ്ഞാണത്രെ അവളുറങ്ങി പോകാര്\nഅവളു മടിയില് വെയ്ക്കാരു-\n" നൂറാ ,\nനീയെഴുത്തു മറന്നോ ?\nകാമ്പുകളിലഗ്നിയായി പടരാന് ?\nകരച്ചിലു പകര്‍ത്താന് ?"\nരണ്ടാം ക്ലാസ്സിന്റെ ഉമ്മറപ്പടിയില്\nഅത് വെള്ളം ദാഹിച്ചു\nകണ്ണട വെച്ച മിടുക്കന്\nനൂറാ തിരിഞ്ഞു നോക്കിയില്ല )\nആരോടും യാത്ര പറയാതെ\nPosted by Vishnupriya.A.R at 5:24 AM 16 comments:\nഎന്റെപെണ്ണ് (കവിത )\nഒരു കൈത്താങ്ങ് കൊടുക്കുക\nഅവളുടെ രാഷ്ട്രീയം ശരീരമാണെന്നു\nവീണ്ടും വീണ്ടും ഓര്‍മ്മപ്പെടുത്തുക\nഒന്നാം പാഠം കൊണ്ട്\nഅവളുടെ ഉറക്കറ വര്ത്തമാനങ്ങള്‍ക്ക്,\nരതി അനുഭവങ്ങള്‍ക്ക് ,\nമാത്രം കാത് കൊടുക്കുക\nഇതിലുമേറെ എന്ത്കൊടുക്കാനാണ് ?\nPosted by Vishnupriya.A.R at 5:53 AM 17 comments:\nചോദ്യം : പത്തക്കങ്ങൾ കൊണ്ട് എന്തുണ്ടാക്കാനാണ്?\nഉത്തരം : ഇക്കണ്ടതെല്ലാം ആ പത്തക്കം കൊണ്ടുണ്ടായതാണ്.\nആ ഉത്തരത്തിൽ നിന്നാണ് ഞാൻ പഠിച്ചു തുടങ്ങിയത്, കൂട്ടാനും കുറയ്ക്കാനും പിന്നെ, പിന്നെ എത്രയെത്ര കളികൾ, കോരിക്കുടിച്ചിട്ടും ഊളിയിട്ടു കളിച്ചിട്ടും പിന്നെയും അക്കങ്ങൾ ബാക്കിയായി. വീട്ടിൽ എത്തിയപ്പോൾ കുടുങ്ങി കുടുങ്ങി പോകുന്ന കണക്കുകളിൽ പത്തക്കത്തിന്റെ ബാക്കി കളികൾ അച്ഛൻ പറഞ്ഞു തന്നു.\nഓരോ ക്ലാസ്സുകളിലും പത്തക്കം കൊണ്ട് ഒരുപാടൊരുപാടുണ്ടാക്കാമെന്ന് ഞാൻ കണ്ടുപിടിച്ചു. ആറാം ക്ലാസ്സിൽ പൂജ്യത്തിനു താഴേക്കും ഒരു ലോകമുണ്ടെന്നു തിരിച്ചറിഞ്ഞു. ന്യുനതകളുടെ ആറാട്ട്. എട്ടു കഴിഞ്ഞപ്പോൾ അത് ശീലമായി. അക്കങ്ങൾ എനിക്ക് മടുത്തു. അക്ഷരങ്ങള്‍ക്ക് നിറമുണ്ടെന്നു മനസിലായി. പുറത്തിറങ്ങാതെ അറയ്ക്കകത്തു അടച്ചിരുന്ന ഏഴ് ദിവസങ്ങൾ. അന്നാണ് അതിനു പൂമ്പാറ്റച്ചിറകുകളും കാരിരുമ്പിന്റെ കരുത്തുമുണ്ടെന്നു മനസിലായത്. അമ്പത്തിയാറു അക്ഷരങ്ങൾ കൊണ്ട് പത്തക്കങ്ങളേക്കാൾ എത്രയെത്ര സാധിക്കാം, ഉറങ്ങാഞ്ഞിട്ടും മയങ്ങാഞ്ഞിട്ടും ആ വലിയ ലോകം എന്നെ വല്ലാതെ കൊതിപ്പിച്ചു.\nവളരാതെ ഞാൻ വലുതായി, ഇടയ്ക്കൊക്കെ കണ്ണെഴുതി അക്ഷരം കൊണ്ട് മായാജാലം കാണിക്കുന്ന ഒരു വലിയ പെണ്ണാകുന്നത് സ്വപ്നം കണ്ടു നടന്നിരുന്ന കാലം. വീണ്ടും പഴയ ഉത്തരം എന്നെ നോക്കി ചിരിച്ചു. ഞാൻ ചോദ്യങ്ങൾ ചോദിക്കാൻ മറന്നു പോയോന്നു ഉത്തരം കണ്ടു പിടിക്കാൻ മെനക്കെടാറില്ലെന്നു അക്കങ്ങൾ വേദനിച്ചു. എനിക്കു അക്കങ്ങളിൽ അക്ഷരത്തിന്റെ മധുരം വേണമായിരുന്നു. കാടും സംഗീതവും കടലിന്റെയാഴവും, മണ്ണിന്റെ ഉർവ്വരതയും വേണമായിരുന്നു. അങ്ങിനെ അക്കങ്ങൾ പത്തല്ല പതിനൊന്നാണെന്നു മനസിലായി.\nപത്തക്കങ്ങളുടെ ലോകം കടലാസിലൊതുങ്ങുമായിരുന്നു. കണക്കെന്ന് പേരും കിട്ടിയിരുന്നു. പതിനൊന്നക്കങ്ങൾ, മാറില്ലായിരുന്നു. തലക്കെട്ട് കണ്ട പതിനൊന്നക്കങ്ങളില്ലേ അവിടുന്നാണ് തുടങ്ങിയത്. അക്കങ്ങൾ എന്നെ സ്നേഹിക്കുന്നത് ഉറങ്ങുമ്പോഴും മയങ്ങുമ്പോഴും പാടത്തും പറമ്പിലും ഒറ്റയ്ക്കു നടക്കുമ്പോഴുമൊക്കെ ഞാൻ സ്വപ്നം കണ്ടു. നീന്തി നീന്തി പുഴയെ ഞാൻ പെണ്ണാക്കി തീര്‍ത്തു. ഇക്കിളികൂട്ടിലെ കവിതയ്ക്കു തേൻ കിനിഞ്ഞു. എത്രയെത്ര പേരുകളാണ്, ശബ്ദത്തിൽ നിന്നും സൗന്ദര്യമുണ്ടായി, നാദബ്രഹ്മമെന്നു നെഞ്ചോടു ചേര്‍ത്തു ഞാൻ മന്ത്രിച്ചു. കണ്ണാടിയിൽ എന്നെ കണ്ട ഞാൻ പിന്നെയും പിന്നെയും നാണിച്ചു.\n"രൂപ രസ ഗന്ധ സ്വരിശ\nസാമാന്യ വിശേഷ സമവായ അഭാവ\nഅച്ഛൻ പിന്നെയും ചൊല്ലി തന്നു. എനിക്കു തലയിൽ കേറിയില്ല. എനിക്കു തര്‍ക്കശാസ്ത്രം പഠിക്കേണ്ട, അറിവ് കൊണ്ട് ആളുകളെ അമ്പരിപ്പിക്കേണ്ട, വലിയ സദസ്സുകൾ കീഴടക്കേണ്ട. പിന്നെയോ ? വാക്കുകളും വാചകങ്ങളും കൊണ്ട് ഞങ്ങൾ പണിയുന്ന സ്വര്‍ഗത്തിന്റെ ഉള്ളറകൾ സ്വപ്നം കണ്ടാൽ മാത്രം മതിയായിരുന്നു. എനിക്കു വഴങ്ങാത്ത വാക്യങ്ങൾ അച്ഛനെ ചൊടിപ്പിച്ചു. അച്ഛന്റെ അമ്മുക്കുട്ടി ഒരു പെണ്ണിനെപോലെ കൊഞ്ചുകയും കിണുങ്ങുകയും ചെയ്യുന്നത് കണ്ടു അച്ഛനു വേദനിച്ചു. പ്രണയിച്ചു നടന്ന നാളുകളൊക്കെ ഒരു നിമിഷം കൊണ്ട് അച്ഛനു കയ്ച്ചു. അച്ഛന്റെ താടിയും മീശയും അതു കണ്ട് വിളറിവെളുത്തു.\nഎന്റെ കണ്ണിലും കാതിലും പിന്നെ ഉടലാകെയും വാക്കുകൾ, കേട്ട വാക്കുകൾ ഞാൻ വീണ്ടും വീണ്ടും കേട്ട് നെഞ്ചിലൊളിച്ചു വെച്ചു താലോലിച്ചു കൊണ്ടിരുന്നു. അമ്മ നാടായ നാട് മുഴുവൻ നടന്നു വെള്ളമേറ്റി കൊണ്ട് വന്നിട്ടു. എനിക്കു ചുറ്റും വാസനയുണ്ടായി. മഴ പെയ്യുമ്പോൾ കുളിരാതിരിക്കാൻ വാക്കെന്നെ ചുറ്റിപ്പിടിച്ചു. വെറും വാക്കിൽ പ്രണയം കണ്ടെത്തുന്ന ഞാൻ വിഡ്ഢിയാണെന്ന് എന്റെ കൂട്ടുകാരി ഓര്‍മ്മിപ്പിച്ചു. ഞാൻ അവളുടെ പത്തക്കങ്ങൾ സൗകര്യപൂര്‍വ്വം മറന്നു (പത്തിനെക്കാൾ വലുതാണല്ലോ പതിനൊന്ന്) പിന്നെ ഞങ്ങളൊരുമിച്ചു കടൽ കാണാൻ പോകുന്നതും, കടലത്തിരകള്‍ക്ക് നടുവിൽ അവന്റെ കരുതലിൽ ഞാൻ സുരക്ഷിതയാകുന്നത് (ഒക്കെ അവനെന്റെ കാതിൽ പറഞ്ഞത് തന്നെയാണ് എന്നാലും) സ്വപ്നം കണ്ടു. അവന് ഉമ്മ വെയ്ക്കാഞ്ഞിട്ടു എന്റെ കവിളുകൾ തുടുത്തു. എന്റെ നടപ്പിനു താളമുണ്ടായി. പിന്നെ, "നീ ഒരു പെണ്ണേ ആകുന്നില്ലെന്നു" നൂറു നീരിക്ഷണങ്ങള്‍ക്കു നടുവിലേക്ക് ഞാൻ പെണ്ണായി വളര്‍ന്നു.\nഎന്റെ കവിതകളിൽ മെഴുക്കടിഞ്ഞു കൂടിയെന്ന് അച്ഛൻ പരാതിപ്പെട്ടു. എന്റെ വാക്കിന്റെ മൂര്‍ച്ചകെട്ടു പോയെത്രെ. എനിക്കു ദേഷ്യം വന്നു.\n"കവിതയെക്കുറിച്ചെന്തറിയാം ?" ഞാൻ പൊട്ടിത്തെറിച്ചു. അച്ഛന്‍റെ തൊണ്ടയിൽ കവിതയും അനുഭവവും വറ്റി. ഒരു പെൺകുട്ടിയുടെ അച്ഛനായിരിക്കുക എത്ര നിര്‍ഭാഗ്യകരമാണെന്ന് അച്ഛന്‍റെ കുഴിഞ്ഞ കണ്ണുകളോര്‍മ്മിപ്പിച്ചു. എന്നിട്ടും, ഞാൻ സ്വര്‍ഗം പണിയുന്നത് ആകാശത്തിനും ഭൂമിയ്ക്കും നടുവിലെ പെയ്തു തീരേണ്ട മേഘങ്ങള്‍ക്ക് മീതെയാണെന്ന് അച്ഛൻ പറഞ്ഞവസാനിപ്പിച്ചു. ഒരു രാത്രി എന്റെ അശരീരിയ്ക്ക് മീതെ ചിരട്ട കനൽ പാറി വീണു. ആ ചൂടിൽ എന്റെ കണ്ണീർ കരിഞ്ഞുപോയി. ക്ലോക്കിലേക്ക് പാറി നോക്കി നിസ്സംഗനായി അച്ഛൻ ചതുരംഗത്തിന്റെ അപ്പുറവുമിപ്പുറവും കളിച്ചു.\nഞാൻ കേട്ട വാക്കുകൾ,\nഎന്നും കേട്ട വാക്കുകളേക്കാൾ ഉറച്ചുറച്ച് പോയത്, ചുരുങ്ങി ചുരുങ്ങി പോയത്, വികാരവും വിചാരവുമില്ലാത്ത വാക്കുകൾ കാരണത്തിനു വേണ്ടിയുള്ള കാരണങ്ങൾ. ഉരുക്കിവാര്‍ത്ത സ്വപ്നങ്ങൾ ഉരുകിയൊഴുകി നെരുമണ്ടയ്ക്ക് വീണു. വകഞ്ഞു കെട്ടിയ തലമുടിക്ക് നടുവിലൂടെ സീമന്തരേഖയിലൂടെ അതുരുകിയൊലിച്ചു പോയി. എന്റെ കൊട്ടാരത്തിനു കീഴിലെ മേഘം അന്ന് രാത്രി പെയ്തു തീര്‍ന്നു, പൊളിഞ്ഞ കൊട്ടാരത്തോടൊപ്പം ആ മഴയിൽ എന്നിലെ പെണ്ണ് ഒഴുകിയൊലിച്ചു പോയി.\nഓടിക്കിതച്ചു വന്ന അച്ഛന്‍റെ കുതിരയുടെ കാലിൽ, എന്റെ രാജാവ് തോറ്റു പോകുന്നു.\nഅച്ഛന് ഉപേക്ഷിച്ച ചതുരംഗക്കളം ഇനിയെനിക്ക് സ്വന്തമാണ്. ഇനിയും എന്റെ കൂടെ കളിക്കേണ്ടയെന്നു അല്ലെങ്കിൽ എന്നോടൊനും പറയേണ്ടെന്ന് അച്ഛന് തോന്നിക്കാണണം. അപ്പുറവുമിപ്പുറവുമിരുന്നു ഞാൻ തനിയെ കളിക്കേണ്ടിവരും.\nഅനുഭവങ്ങൾ കൊണ്ട് പഠിക്കാത്തവർ വിഡ്ഢികളാണ്. control systems ന്റെ ക്ലാസ്സിൽ രത്തൻ സാർ എത്രയോ തവണ പറഞ്ഞു പഠിപ്പിച്ചതാണ് feed back കളുടെ പ്രാധാന്യത്തെ പറ്റി. feed back കളില്ലാത്ത ഒരു system എങ്ങിനെ ശരിയാവാനാണ്?\nആ അവസാനത്തെ ഫീഡ് ബാക്ക് ലൂപിൽ ഞാൻ പറഞ്ഞവസാനിപ്പിക്കട്ടെ.\nഇക്കണ്ടതും ഇനി കാണാനുള്ളതുമെല്ലാം ആ പത്തക്കങ്ങൾ കൊണ്ടുണ്ടായതാണ്, അഥവാ ഉണ്ടാവേണ്ടതാണ് .\nPosted by Vishnupriya.A.R at 3:04 AM 17 comments:\nപച്ച വേഷമായിരുന്നു ഏറെയിഷ്ട്ടം\nകളി വിളക്കിന്റെ പകുതി\nപങ്കിട്ടു ശൃംഗാരം ചുണ്ടിലോളിപ്പിച്ചു\nവിടര്‍ന്ന കണ്ണുകള് കൊണ്ട് ചിരിക്കുന്ന\nമിനുക്ക് അരങ്ങില്ലെത്താനാണ് കാത്തിരുന്നത്\nചെല്ലി പഠിഞ്ഞ പദങ്ങളില്\nവേദിയില് നിറഞ്ഞു നിന്നത്\nമഞ്ഞയും ചുവപ്പും കറുപ്പും\nഎന്നെയും നിന്നെയും പോലെ\nനെഞ്ചില് ചുറ്റി വരിഞ്ഞിരിക്കയാണ്\nഞാനിപ്പോള് കീചകനെ പോലെ\nഅതെ, നാം കഥയറിയാതെ ആട്ടം കാണുകയല്ല\nതിരശീല നീങ്ങാത്തത് കൊണ്ട്\nPosted by Vishnupriya.A.R at 1:13 AM 18 comments:\nഎങ്കിലും എഴുതാതെ വയ്യല്ലോ\nഹൃദയത്തിനു കുറുകെയും വീണു പോയി\nനിന്റെ കാലുകള് കാണാതെ പോയത്\nPosted by Vishnupriya.A.R at 12:05 AM 25 comments:\nതോളുകള് കോച്ചിപ്പിടിച്ചിരിക്കാന്നാണ് പറഞ്ഞത്\nവേഷവും ചമയവും !\nഇല്ല ഒന്നും നിശ്ചയിച്ചിരുന്നില്ല\nആഗ്രഹത്തിലും പൊതിഞ്ഞു വച്ച്\nഅവള് പല വേഷവും കെട്ടി\nപല രൂപത്തിലും വന്നു\nശരിക്കും ചേര്‍ന്ന് നില്‍ക്കുമായിരുന്നു\nഅവളുടെ ചുമലുകള് വിടരാതിരിക്കെട്ടെ\nPosted by Vishnupriya.A.R at 9:49 PM 16 comments:\nPosted by Vishnupriya.A.R at 3:22 AM 27 comments:\nഅവള് പറഞ്ഞത് ,\nഎന്റെ അനേകായിരം ചോദ്യങ്ങളില്\nനീ ഉത്തരമായി തീരുന്നു\nനിന്റെ വാക്കുകളില് ഞാന്\nനടന്നു തീര്‍ത്ത വഴികളില് പുതുമ കണ്ടെത്തുന്നു\nഞാന് കവിത കണ്ടെത്തുന്നു\nഎന്റെ മറുപടി ,\nആരൊക്കെയോ പറഞ്ഞ വരികള്\nഎന്നിട്ടും നീ പറഞ്ഞു തുടങ്ങുബോള്\nഞാന് കാതോര്‍ത്തു പോകുന്നു\nവീണ്ടും വീണ്ടും എടുത്തു താലോലിക്കുന്നു\nഞങ്ങള് പറഞ്ഞു നിര്‍ത്തുന്നത് ,\nആയതു കൊട് നീയെന്നിക്കും ഞാന് നിനക്കും\nഈ വാക്കുകളും താളവും ഞങ്ങളുപെക്ഷിക്കയാണ്\nPosted by Vishnupriya.A.R at 12:33 AM 17 comments:\nവലിച്ചെറിഞ്ഞ ഒരു വാക്ക്\nഅമ്മയുടെ കണ്ണ് നിറഞ്ഞത്,\nവേലിയരികില് പൂത്തു നിന്ന\nരണ്ടു കണ്ണുകള് കൊഴിഞ്ഞു വീണത് ,\nഎന്റെ കുതികാല് വീണു മുറിഞ്ഞു പോയത്\nഅത് തിരിച്ചു പിടിക്കാന് നടന്നു\nതെണ്ടി നടന്നു ,തെറി കേട്ടു\nഞാന് എന്ന പാഠം\nഅന്തമില്ലാതെ നടന്നു പോകുമ്പോള്\nമുനയൊടിഞ്ഞ ഒരു വാക്ക്\nകാലില് തട്ടി കുടഞ്ഞു കളഞ്ഞിട്ടും\nPosted by Vishnupriya.A.R at 2:31 AM 25 comments:\n"ഞാന് നിന്നെ ചുംബിച്ചോട്ടെ "\nഅവളുടെ നനഞ്ഞ ചുണ്ടുകളെ നോക്കി ,\nപ്രണയാതുരനായി ഞാന് ചോദിച്ചു\n"ഞാന് വിശുദ്ധപ്രണയത്തിന്റെ കാവല് മാലാഖയാണ് "\nകടിച്ചു പൊട്ടിച്ച ചുണ്ടുകളും\nമാന്തി പൊളിച്ച തുടകളും\nഅവള് തെരുവില് മരിച്ചു കിടന്നു\nപുഷ്പിക്കാന് അവര്‍ക്ക് അവകാശമില്ല\n(കേരള കവിതയില് വന്നത് )\nPosted by Vishnupriya.A.R at 12:26 AM 19 comments: